“വ്യാജ ഡോക്ടറേറ്റ് തലയിൽ ചുമന്ന് നടക്കുന്നവർ” ജെയിംസ് കൂടൽ എഴുതുന്നു | Global Indian News\nHome Breaking news "വ്യാജ ഡോക്ടറേറ്റ് തലയിൽ ചുമന്ന് നടക്കുന്നവർ" ജെയിംസ് കൂടൽ എഴുതുന്നു\nസർവ മേഖലകളിലും ‘വ്യാജന്മാർ വിലസുന്ന’ ഇക്കാലത്ത് വിദ്യാഭ്യാസ രംഗവും വേറിട്ടതല്ല. വക്കീലായി വെറുതെ ‘വേഷം കെട്ടി’ കോടതിയിൽ വാദിച്ചുവന്ന വനിതാ വക്കീലിന്റെ വാർത്ത ഈയാഴ്ചയാണ് ജനം ആശ്ചര്യത്തോടെ കേട്ടത്. ആലപ്പുഴ കോടതിയിൽ പ്രാക്ടീസ് ചെയ്തുവന്ന വക്കീൽ ഇപ്പോൾ എങ്ങനെയെങ്കിലും ഒരു മുൻകൂർജാമ്യം ലഭിക്കാനായി നെട്ടോട്ടത്തിലാണ്, ഒളിവിലാണെങ്കിലും.\nഇതേപോലെ, വ്യാജ ചികിത്സകരെ, ‘ഡോക്ടറന്മാരെ’ നാട്ടുകാർ പലപ്പോഴും പിടികൂടി കൈകാര്യം ചെയ്യാറുണ്ട്.\nഎന്നാൽ ചികിത്സകരല്ലാത്ത വ്യാജ ‘ഡോക്ടറന്മാരും’ ഉണ്ട്. പലരും കഷ്ടപ്പെട്ടു പഠിച്ച് റിസ്സേർച്ച് ചെയ്ത്, പിഎച്ച്ഡി തീസീസ് സമർപ്പിച്ചു നേടുന്ന ഡോക്ടറേറ്റ് വെറുതെ ഒരു അലങ്കാരത്തിനായി കാശു കൊടുത്തു വാങ്ങി ‘ഡോക്ടർ’ മാരായി വിലസുന്ന പ്രവണത അടുത്തകാലത്തായി കൂടിവരികയാണ്.\nഈയിടെ വ്യാജ ഡോക്ടറേറ്റുകളെക്കുറിച്ച് ഏഷ്യാനെറ്റ് ന്യൂസ് തന്നെ അന്വേഷണം നടത്തുകയും ഒളിക്യാമറയിലൂടെ പുറത്തുവന്ന തെളിവുകൾ ജനങ്ങളിലെത്തിക്കുകയും ചെയ്തിരുന്നു. തിരുവനന്തപുരത്തു തന്നെ പണംവാങ്ങി ഡോക്‌റേറ്റ് നൽകുന്ന വ്യാജ യൂണിവേഴ്‌സിറ്റിയെയാണ് ‘ഉടായിപ്പ് ഡോക്ടർ’ എന്ന പ്രോഗ്രാം വെളിച്ചത്തുകൊണ്ടുവന്നത്. മറ്റു പല വ്യാജ ഡോക്ടറേറ്റുകളിലെന്നപോലെ ഇതിനും ഒരു അമേരിക്കൻ ബന്ധവുമുണ്ട്. അമേരിക്കയിലെ പ്രശസ്തമായ കോൺകോഡിയാ സർവകലാശാലയുടെ പേരിലാണ് തട്ടിപ്പ് അരങ്ങേറുന്നത്. തിരുവനന്തപുരത്ത് കണ്ണംമൂലയിൽ കോൺകോഡിയാ ഓപ്പൺ യൂണിവേഴ്‌സിറ്റി എന്ന പേരിലാണ് വ്യാജസർവകലാശാലയുടെ പ്രവർത്തനം. ഇവിടെ ഏതു വിഷയത്തിലും ഉള്ള ഡോക്ടറേറ്റുകൾ ഒരു പ്രിന്റ്ഔട്ട് എടുക്കുന്ന വേഗത്തിൽ ലഭ്യമാണ്. ഓരോന്നിനും ഒരു ലക്ഷം മുതൽ അഞ്ചു ലക്ഷം വരെ നൽകണമെന്നു മാത്രം. ഇതിന്റെ ദല്ലാളന്മാർ അമേരിക്കയിലും വിഹരിക്കുന്നുണ്ട്. ഇത്തരത്തിലുള്ള പല യൂണിവേഴ്‌സിറ്റികളിലെയും ‘ബുക്കിങ്’ അവർ മുഖാന്തരമാണ്.\nഅമേരിക്കൻ മലയാളികളുടെ ഇടയിൽ ചിലർ, ആദ്യം പണംകൊടുത്ത് ഇത്തരം ഡോക്ടറേറ്റുകൾ സമ്പാദിക്കുകയും പിന്നീട്, ആ വ്യാജ യൂണിവേഴ്‌സിറ്റികളുടെതന്നെ ഏജന്റായി മാറി, ഡോക്ടറേറ്റ് വില്പനയുമായി നടക്കുന്നതുമൊക്കെ പരസ്യമായ രഹസ്യമാണ്.\nഅമേരിക്കിയിലും ഗൾഫിലുമുള്ള പ്രവാസികളാണ് ഇവരുടെ പ്രധാന ഇരകൾ. അമേരിക്ക അടക്കമുള്ള രാജ്യങ്ങളിലെ മാധ്യമപ്രവർത്തകർ, സംഘടനാപ്രവർത്തകർ, ബിസിനസ് പ്രമുഖർ തുടങ്ങിയവരുടെയിടയിൽ ഈ ഇടനിലക്കാർ ഡോക്ടറേറ്റ് വില്പനയുമായി എത്താറുണ്ട്. പലരും വാങ്ങിയിട്ടും ഉണ്ട്.\nകോൺകോഡിയ ഓപ്പൺ യൂണിവേഴ്‌സിറ്റിയുടെ ഡോക്ടറേറ്റുമായി നിൽക്കുന്ന ചിത്രങ്ങൾ സോഷ്യൽ മീഡിയയിൽ നാട്ടിൽ വ്യാപകമായതോടെയാണ് ഏഷ്യാനെറ്റ് സംഘം ഒളിക്യാമറയുമായി അന്വേഷണത്തിനിറങ്ങിയത്. വ്യാജ യൂണിവേഴ്‌സിറ്റിയുടെ എക്‌സിക്യൂട്ടീവ് ഡയറക്ടർ മണിലാൽ പറയുന്നത്. ഉന്നത ഉദ്യോഗസ്ഥർവരെ പലരും തങ്ങളുടെ പക്കൽനിന്ന് ‘ഡോക്ടറേറ്റ്’ വാങ്ങിയിട്ടുണ്ടെന്നാണ്. ഇതുവരെ ഇക്കാര്യത്തിൽ കാര്യമായ അന്വേഷണമുണ്ടാവാത്തതിന്റെ കാരണം പകൽപോലെ വ്യക്തം. രാഷ്ട്രീയ, കലാസാഹിത്യ രംഗത്തുള്ള പലരുടെയും ഡോക്ടറേറ്റ് കോൺകോഡിയ വഴി വ്യാജമായി ലഭിച്ചതാണെന്നതിന് സൂചനകളുണ്ട്. അതേസമയം, വ്യാജ ഡോക്ടറേറ്റുകളുടെ ആധിക്യം വാർത്താപ്രാധാന്യം നേടിയതോടെ പലരും അത് ഉപേക്ഷിച്ചതായും കാണുന്നു. അത്രയ്‌ക്കെങ്കിലും വെളിവുണ്ടായി.!\nലുഥറൻ സഭയുടെ കേരള സിനഡ് ആർച്ച് ബിഷപ് എന്ന് ‘സ്വയംവിശേഷിപ്പിക്കുന്ന’ റവ. റോബിൻസൺ ഡേവിഡാണ് ഈ വ്യാജ യൂണിവേഴ്‌സിറ്റിയുടെ ചാൻസിലർ. ബിരുദദാന ചടങ്ങുകളിലെ നോട്ടീസിലടക്കം അമേരിക്കയിലെ കോൺകോഡിയ യൂണിവേഴസിറ്റിയുമായി ബന്ധമുണ്ടെന്നാണ് ഇവർ പരസ്യപ്പെടുത്തിയിരുന്നത്. അതേത്തുടർന്ന് ചാനൽ അവരുടെ ന്യൂയോർക്ക് പ്രതിനിധി വഴി അമേരിക്കയിലും അന്വേഷിച്ച് ശുദ്ധതട്ടിപ്പാണ് നടക്കുന്നതെന്ന് ഉറപ്പിച്ചു.\nകേരളത്തിൽ ലുഥറൻ സഭയുടെ ട്രസ്റ്റിനു കീഴിൽ നിരവധി സ്ഥാപനങ്ങളുണ്ട്. അധികാര തർക്കത്തെത്തുടർന്ന് ലുഥറൻ സഭ ഇപ്പോൾ കോടതി നിയോഗിച്ച അഡ്മിനിസ്‌ട്രേറ്ററുടെ നിയന്ത്രണത്തിലാണ്. സത്യത്തിൽ സഭയ്ക്ക് കേരളത്തിൽ സർവകലാശാല ഇല്ലെന്ന് അഡ്മിനിസ്‌ട്രേറ്ററായ ജസ്റ്റിസ് ഡി.ഹരിപരന്തമൺ ചാനലിനോട് വ്യക്തമാക്കുകയുമുണ്ടായി.\nവ്യാജബിരുദം ‘കൊടുക്കുന്നതും വാങ്ങുന്നതും’ ഒരുപോലെ കുറ്റകരമാണെങ്കിലും ഇപ്പോഴും പേരിനൊപ്പം ഒരു ഉളുപ്പുമില്ലാതെ ഡോക്ടറേറ്റുമായി വിലസുന്നവരെ അമേരിക്കയിലും കാണാം. ഇതിന്റെ ദല്ലാളന്മാർ ഇവിടെയും വിഹരിക്കുന്നുമുണ്ട്. വിശ്വാസ്യതയ്ക്കായി മുന്തിയ ഹോട്ടലുകളിൽ വലിയ ആർഭാടമായാണ് ചടങ്ങുകൾ. വ്യാജ സർവകലാശാലയുടെ പേരുള്ള ബാനർ ഹോട്ടൽ ഓഡിറ്റോറിയങ്ങളിൽ കർട്ടനാക്കി വലിച്ചുകെട്ടി ‘സെറ്റി’ട്ട് ബിരുദദാന ചടങ്ങുകൾ സംഘടിപ്പിക്കുന്നു. സത്യത്തിൽ ഇത്തരം പ്രവണതകൾ അമേരിക്കൻ മലയാളി സമൂഹത്തിനുതന്നെ അപമാനകരമാണ്.\nജനം ഇതു തിരിച്ചറിഞ്ഞു തുടങ്ങിയപ്പോൾ ഇത്തരത്തിൽ കെണിയിൽവീണ് കാശുമുടക്കി ഡോക്ടറേറ്റ് വാങ്ങിയവർ പലരും ‘പോയതുപോകട്ടെ, മാനമെങ്കിലും പോകാതിരിക്കുമല്ലോ’ എന്നുകരുതി ഡോക്ടറേറ്റ് പദവി ഇരുചെവിയറിയാതെ വേണ്ടെന്നുവച്ചപ്പോൾ ഇപ്പോഴും ഇവിടെ വ്യാജ ഡോക്ടറേറ്റ് തലയിൽ ചുമന്ന് നടക്കുന്നവരുമുണ്ട്; ജനമധ്യത്തിൽ നഗ്നനാക്കപ്പെട്ടുവെന്ന് സ്വയം മനസ്സിലാക്കാതെ.\nവ്യാജസർവകലാശാലകൾക്കും അവരുടെ തട്ടിക്കൂട്ട് ഡോക്ടറേറ്റുകൾക്കും പ്രസിദ്ധിയുണ്ടാക്കുവാൻ അവർ ചെയ്തുവരുന്നത,് ബിരുദദാന ചടങ്ങിൽ പ്രമുഖരെ അതിഥികളായി ‘എത്തിക്കുക’യും പ്രമുഖർക്ക് ‘ഓണററി ഡോക്ടറേറ്റ്’ നൽകുകയുമാണ്.\nമലയാളത്തിന്റെ ജീനിയസായ വൈക്കം മുഹമ്മദ് ബഷീർ തന്റെ സ്വതസിദ്ധമായ നർമ്മത്തിൽ ഒരിക്കൽ പറഞ്ഞു, താൻ ഇങ്ങനെ കിട്ടിയ ഡോക്ടറേറ്റുകളും പുരസ്‌കാരങ്ങളും കുറുക്കനെയും പട്ടിയെയും എറിയാനാണ് ഉപയോഗിക്കുന്നതെന്ന്..!\nബഷീർ എത്ര ഭാഗ്യവാൻ! കിട്ടിയ ഡോക്ടറേറ്റുകൊണ്ട് അത്രയെങ്കിലും… ഇപ്പോഴത്തെ വ്യാജ ഡോക്ടറേറ്റുകൊണ്ട് അതിനുപോലും ഉപയോഗമില്ലാതെയായി.\nNext articleഇന്നു മുതൽ പ്രളയ സെസ് ഇല്ല: വിലക്കുറയുന്ന സാധനങ്ങൾ ഇവയാണ്


ഉണ്ണിക്കുട്ടന് സ്കൂളില്‍നിന്നും വന്നയുടന് കഴിക്കാനിരുന്നു. പതിവുപോലെ ഉപ്പുമാവിലേക്ക് ശര്‍ക്കര ചീവിയിടാന് നാണിയമ്മ വന്നപ്പോള് അവന് അതു വേണ്ട, ഏത്തപ്പഴം മതിയെന്ന്. നാണിയമ്മ അകത്തേ അടുക്കളയിലേക്കു പോയവഴി ഉപ്പുമാവു കോഴിക്ക് എറിഞ്ഞു കൊടുത്തു. പിന്നെ, ഏത്തപ്പഴം നോക്കിയപ്പോള് അതില് എലി കരണ്ടിരിക്കുന്നു.\n“അയ്യോടാ, കുട്ടാ, പഴം എലി കടിച്ചല്ലോ. ഇനി മോന് എന്താ വേണ്ടത്?”\n“എന്നാല്, ഉപ്പുമാവു തന്നേയ്ക്ക്"\nഅപ്പോള് നാണിയമ്മ ചിരിച്ചു കൊണ്ട് പറഞ്ഞു-\n“ഹി...ഹി...ഉണ്ണിക്കുട്ടനു കടിച്ചതുമില്ല, പിടിച്ചതുമില്ല..."\nഅന്നു കിടക്കാന് നേരം, അവന് ചോദിച്ചു-\n“കടിച്ചതുമില്ല, പിടിച്ചതുമില്ല എന്നു പറഞ്ഞാല്?”\nനാണിയമ്മ ഒരു കഥ പറഞ്ഞു തുടങ്ങി-\nപണ്ടുപണ്ട്, സിൽബാരിപുരംരാജ്യമാകെ കൊടുംകാടായിരുന്നു. അതിന്റെ രാജാവ് ശിങ്കൻസിംഹമായിരുന്നു. അവന്റെ അലർച്ച കേട്ടാൽ കാടാകെ നടുങ്ങി വിറയ്ക്കും!\nഒരു ദിവസം- രാവിലെ ശിങ്കൻ എണീറ്റപ്പോൾത്തന്നെ വല്ലാത്ത വിശപ്പു തോന്നി. അവൻ മടയിൽ നിന്ന് പുറത്തേക്കിറങ്ങി, തൊട്ടു മുന്നിൽ ഒരു കരിങ്കോഴി മണ്ണിരകളെ കൊത്തിവലിച്ചുകൊണ്ടിരിക്കുന്നതു കണ്ടു. തീറ്റിയിൽ മാത്രമായിരുന്നു അതിന്റെ ശ്രദ്ധ. സിംഹത്താൻ പതിയെ ചെന്ന് അതിനെ കടിച്ചുപിടിച്ചു.\nഎന്നാൽ, പെട്ടെന്നാണ് സിംഹത്തിന്റെ ദൃഷ്ടിയിൽ ഒരു കാട്ടുപന്നി പെട്ടത്. അതിന്റെ രുചിയോർത്തപ്പോൾ വായിലിരുന്ന കരിങ്കോഴിയെ വിട്ട് പന്നിയുടെ പിറകേ കുതിച്ചു- എന്നാൽ, കാട്ടുപന്നിയാകട്ടെ, പ്രാണരക്ഷാർഥം പാറയുടെ ചെറിയ വിടവിലൂടെ രക്ഷപ്പെട്ടു.\nശിങ്കൻ തന്റെ കൂർത്ത നഖം കൊണ്ട് പാറമേൽ വരഞ്ഞു നിരാശനായി.\nഎന്നാൽ, അടുത്ത നിമിഷം, ഒരു ശബ്ദം കേട്ട് ശിങ്കൻ തിരിഞ്ഞു നോക്കി. ഒരു മാൻപേടയായിരുന്നു അത്. സിംഹം അതുകണ്ട് അങ്ങോട്ടു കുതിച്ചു. കുറെ ദൂരം ഓടി സിംഹം അതിനെ പിടിക്കുമെന്നായപ്പോൾ മാൻ ഉയർന്നു ചാടി വളളിപ്പടർപ്പു കടന്നു പോയി. എന്നാൽ, സിംഹമാകട്ടെ, വളളിയിൽ കുരുങ്ങി മലർന്നടിച്ചു വീണു!\nഒരു വിധത്തിൽ വള്ളികൾ കടിച്ചു മുറിച്ച് അവശനായി ദേഷ്യത്തോടെ മുന്നോട്ടു നടന്നു.\nഅപ്പോൾ, ഒരു കൊഴുത്തുമെഴുത്ത കാട്ടുപോത്ത് പുല്ലു തിന്നുകൊണ്ട് നിൽക്കുന്നതു സിംഹം കണ്ടു. അവന്റെ വായിൽ കപ്പലോടിക്കാനുള്ള വെള്ളം നിറഞ്ഞു. മെല്ലെ മെല്ലെ പതുങ്ങി ഓരോ ചുവടും വച്ച് പോത്തിന്റെ മേൽ ചാടി വീണു.\nശിങ്കന്റെ പിടിത്തം പോത്തിന്റെ കഴുത്തിലായിരുന്നു.\nപോത്തിന്റെ അലർച്ച കേട്ട് ഒരു പറ്റം കാട്ടുപോത്തുകൾ കുതിച്ചെത്തി. അവർ അവിടെയൊരു സുരക്ഷാവലയം തീർത്തു. ഒരു മല്ലൻകാട്ടുപോത്ത് സിംഹത്തെ കൊമ്പിൽ തൂക്കി പന്തുപോലെ മുകളിലേക്ക് എറിഞ്ഞു!\nനിലത്തു വീണ സിംഹം, ദേഹം മുഴുവൻ നുറുങ്ങുന്ന വേദനയുമായി വേച്ചു വേച്ച് തിരികെ സ്വന്തം മടയിലേക്കു നടന്നു. അപ്പോഴാണ് താൻ ആദ്യം പിടിച്ച കരിങ്കോഴിയുടെ കാര്യം ശിങ്കന്റെ ഓർമ്മയിലെത്തിയത്.\n"കരിങ്കോഴിയെങ്കിൽ കരിങ്കോഴി - നല്ല ഔഷധഗുണമുള്ള കറുത്ത മാംസമാണ്. എന്റെ ക്ഷീണമൊക്കെ മാറും"\nഅവൻ മടയുടെ മുന്നിലെത്തി കോഴിയെ പിടിച്ച സ്ഥലത്ത് അതിന്റെ ഒരു തൂവലുപോലുമില്ല കണ്ടു പിടിക്കാൻ! ഞാൻ പിടിച്ച എന്റെ ഇരയെ തൊടാൻ ആരാടാ ധൈര്യം കാട്ടിയത്?\nദേഷ്യം കൊണ്ട് ശിങ്കൻസിംഹം അലറി -\nഅതിനു മറുപടിയായി ഒരു മരത്തിന്റെ മുകളിലിരുന്ന് ആ പൂവൻകരിങ്കോഴി നീട്ടിക്കൂവി -\nശിങ്കൻസിംഹം മുകളിലേക്ക് നോക്കിയപ്പോൾ അമ്പരന്നു!\n"ഛെ! ലവൻ തന്നെയല്ലേ, ഇവൻ? കടിച്ചതുമില്ല, പിടിച്ചതുമില്ല, ഭാഗ്യത്തിന് വേറാരും കണ്ടില്ല"\nശിങ്കൻസിംഹം മടയിൽ കയറിയ പാടേ ക്ഷീണം കൊണ്ട് ഉറങ്ങിപ്പോയി.\nവന്യമൃഗങ്ങൾ മാത്രമല്ല, മനുഷ്യരും പ്രദർശിപ്പിക്കുന്ന സ്വഭാവമാണ് അസംതൃപ്തമായ മനസ്സ്. മനോബലമില്ലാത്തവർ ഇങ്ങനെ ചാഞ്ചാടിക്കൊണ്ടിരിക്കും. ഏതാണ്ട് കുരങ്ങിന്റെ ചപലത പോലെ. കയ്യില് കിട്ടിയ ചെറിയ സൗഭാഗ്യങ്ങളെ വലിയതിനെ പിന്തുടര്‍ന്ന് വിട്ടുകളയും. എന്നാല്, അതുകിട്ടാതെ നിരാശയോടെ തിരികെ വരുമ്പോള് സമയവും കടന്നുപോയി പഴയതും അപ്രത്യക്ഷമാകുന്നു.


വരുന്നത് 'കൊവിഡ് സുനാമി'; ലോകാരോഗ്യ സംഘടനാ തലവന്റെ മുന്നറിയിപ്പ് - Mangalam News Online\nവരുന്നത് ‘കൊവിഡ് സുനാമി’; ലോകാരോഗ്യ സംഘടനാ തലവന്റെ മുന്നറിയിപ്പ്\nജനീവ>> ലോകം ‘കൊവിഡ് സൂനാമി’യിലേക്ക് നീങ്ങുന്നുവെന്ന മുന്നറിയിപ്പുമായി ലോകാരോഗ്യ സംഘടന തലവന് രംഗത്ത്. ഒമിക്രോണ്-ഡെല്‍റ്റ ഇരട്ട ഭീഷണിയിലാണ് മനുഷ്യരെന്ന് ഡബ്യു എച്ച് ഒ തലവന് ഡോ.ടെഡ്രോസ് ആദാനോം വ്യക്തമാക്കി. ഡെല്‍റ്റയും പുതിയ ഒമിക്രോണ് വകഭേദവും ചേരുമ്പോള് മിക്ക രാജ്യങ്ങളിലും രോഗികളുടെ എണ്ണം ഇതുവരെയുള്ള ഏറ്റവും ഉയര്‍ന്ന നിലയില് എത്തുമെന്ന് ലോകാരോഗ്യ സംഘടനാ മേധാവി ടെഡ്രോസ് അദാനോം ചൂണ്ടികാട്ടി.\nഇപ്പോള്‍ത്തന്നെ മന്ദഗതിയില് നീങ്ങുന്ന ആരോഗ്യ സംവിധാനം പല രാജ്യങ്ങളിലും തകരും. ഇതുവരെ വാക്സിന് സ്വീകരിക്കാത്തവരില് മരണ നിരക്ക് കുതിച്ചുയരുമെന്നും ടെഡ്രോസ് പറഞ്ഞു. ഒമിക്രോണ് വകഭേദം വാക്‌സീന് എടുത്തവരെയും ഒരിക്കല് രോഗം വന്നുപോയവരെയും ബാധിക്കുന്നുണ്ടെന്ന് തെളിഞ്ഞതായും അദ്ദേഹം വ്യക്തമാക്കി.\nഅതിനിടെ അമേരിക്കയില് ഈ ആഴ്ചയിലെ രോഗികളുടെ എണ്ണം ഇതുവരെയുള്ള ഏറ്റവും ഉയര്‍ന്ന നിലയിലെത്തി. ഇറ്റലി, ഗ്രീസ്, ഫ്രാന്‍സ്, പോര്‍ച്ചുഗല് എന്നീ യൂറോപ്യന് രാജ്യങ്ങളില് പ്രതിദിന രോഗികളുടെ എണ്ണം ഇതുവരെയുള്ള ഏറ്റവും ഉയര്‍ന്ന നിലയിലാണ്. ഫ്രാന്‍സില് ഇന്നലെ മാത്രം രണ്ടു ലക്ഷം പേരാണ് രോഗബാധിതര് ആയത്.\nഅതേസമയം ഒമിക്രോണ് ഭീഷണി ശക്തമായതോടെ കേരളത്തില് നാളെ മുതല് ജനുവരി രണ്ട് വരെ ഏര്‍പ്പെടുത്തുന്ന രാത്രികാല നിയന്ത്രണങ്ങള് ദേവാലയങ്ങള്‍ക്കും ബാധകമാക്കി സര്‍ക്കാര്. രാത്രി പത്ത് മുതല് മത-സാമൂഹ്യ-രാഷ്ട്രീയപരമായ കൂടിച്ചേരലുകള് അടക്കം ആള്‍ക്കൂട്ട പരിപാടികളൊന്നും പാടില്ലെന്നാണ് നിര്‍ദ്ദേശം. ഒമിക്രോണ് കൂടുതല് പേര്‍ക്ക് സ്ഥിരീകരിക്കുന്നത് കണക്കിലെടുത്താണ് സര്‍ക്കാര് നിയന്ത്രണം ഏര്‍പ്പെടുത്തിയത്.\nരാത്രി നിയന്ത്രണത്തില് കഴിഞ്ഞ ദിവസം ഉത്തരവിറങ്ങിയപ്പോള് ആരാധനാലയങ്ങളുടെ കാര്യത്തില് അവ്യക്തത നിലനിന്നിരുന്നു. ആരാധനാലയങ്ങളില് പുതുവത്സര പ്രാര്‍ത്ഥനകളും ചടങ്ങുകളും നടക്കുമോ എന്ന് പല കോണില് നിന്നും സംശയങ്ങള് ഉയര്‍ന്ന സാഹചര്യത്തിലാണ് സര്‍ക്കാര് വ്യക്തത വരുത്തിയത്. മത-സാമുദായിക രാഷ്ട്രീയ സാംസ്‌ക്കാരിക കൂടിച്ചേരലുകള്‍ക്കെല്ലാം നിയന്ത്രണം ബാധകമാണ്.\nഹോട്ടലുകള് റസ്റ്റോറന്റുകള് ബാറുകള് ക്ലബുകള് അടക്കമുള്ളവയ്ക്കും നിയന്ത്രണമുണ്ട്. തിയേറ്ററുകളിലെ സെക്കന്റ് ഷോക്കും വിലക്കുണ്ട്. അത്യാവശ്യമുള്ളവര് മാത്രം പുറത്തിറങ്ങിയാല് മതിയെന്നാണ് നിര്‍ദ്ദേശം. ഇത്തരത്തില് പുറത്തിറങ്ങുന്നവര് സ്വയം തയ്യാറാക്കിയ സാക്ഷ്യപത്രം കരുതണം. ന്യൂ ഇയര് ആഘോങ്ങളൊന്നും പത്ത് മണിക്ക് ശേഷം പാടില്ലെന്നുമാണ് നിര്‍ദ്ദേശം. വരും ദിവസങ്ങളിലെ രോഗവ്യാപനം കണക്കിലെടുത്താകും രാത്രികാല നിയന്ത്രണം തുടരണോ വേണ്ടയോ എന്ന് തീരുമാനിക്കുക. ഒമിക്രോണ് കേസുകള് കൂടുന്നുണ്ടെങ്കിലും രോഗികളിലാരും ഗുരുതരസ്ഥിതിയിലല്ലെന്നത് ആശ്വാസകരമാണ്\nPrevious Article ജമ്മുകശ്മീരില് ഏറ്റുമുട്ടല്; മൂന്ന് ഭീകരരെ സൈന്യം വധിച്ചു, ഒരു ഭീകരനെത്തിയത് അതിര്‍ത്തി കടന്ന്\nNext Article പറവൂരില് യുവതി വെന്തുമരിച്ച സംഭവം; അന്വേഷണം ഊര്‍ജ്ജിതമാക്കി പൊലീസ്


അമേരിക്കയിലെ ആദ്യ സൗത്ത് ഏഷ്യന് പബ്ലിക് ഡിഫന്‍ഡറായി മനോഹര് രാജുവിന് നിയമനം | Manohar Raju\nഅമേരിക്കയിലെ ആദ്യ സൗത്ത് ഏഷ്യന് പബ്ലിക് ഡിഫന്‍ഡറായി മനോഹര് രാജുവിന് നിയമനം\nPublished: Mar 13, 2019, 03:19 PM IST\nസാന്‍ഫ്രാന്‍സിസ്‌കോ: ഇന്ത്യന് അമേരിക്കന് അറ്റോര്‍ണി മനോഹര് രാജുവിനെ പബ്ലിക് ഡിഫന്‍ഡറായി സാന്‍ഫ്രാന്‍സിസ്‌കോ മേയര് ലണ്ടന് ബ്രീഡ് നിയമിച്ചു. മാര്‍ച്ച് 11 നായിരുന്നു ഔദ്യോഗിക പ്രഖ്യാപനം.\nസൗത്ത് ഏഷ്യന് അമേരിക്കന് പബ്ലിക് ഡിഫന്‍ഡറായി അമേരിക്കയില് ആദ്യമായി നിയമിക്കപ്പെടുന്ന വ്യക്തിയാണ് മനോഹര് രാജു.\nഇതൊരു ചരിത്ര പ്രധാന നിയമനമാണെന്ന് സൗത്ത് ഏഷ്യന് ബാര് അസോസിയേഷന് പ്രസിഡന്റ് അസിറ്റ് പാല്‍വാല പറഞ്ഞു. കാലിഫോര്‍ണിയയിലെ മാത്രമല്ല അമേരിക്കയില് ആദ്യമായാണ് ഇങ്ങനെ ഒരു നിയമനം നടക്കുന്നതെന്നും പ്രസിഡന്റ് പറഞ്ഞു. രാജു സാന്‍ഫ്രാന്‍സിസ്‌കോ പബ്ലിക് ഡിഫന്‍ഡര് ഓഫീസില് കഴിഞ്ഞ 11 വര്‍ഷമായി പ്രവര്‍ത്തിക്കുന്നു.\nമേയറുടെ നിയമനത്തില് ഞാന് അതീവ സന്തുഷ്ടനാണെന്നും പബ്ലിക് ഡിഫന്‍ഡര് എന്നത് ഒരു സ്പിരിച്വല് കോളിങ്ങായി കണക്കാക്കുന്നുനെന്നും രാജു പറഞ്ഞു. കൊളംബിയ യൂണിവേഴ്സിറ്റിയില് നിന്നും ബിരുദവും യു.സി. ബര്‍ക്കിലിയില് നിന്നും നിയമബിരുദവും നേടിയിട്ടുണ്ട്. ഭാര്യ: ആശ, ഏക മകന് ആസിം.


Delhi Election 2020: Smriti Irani likely to hold more rallies of BJP in Delhi | ദില്ലിയിൽ നേതാവില്ല, ജയന്റ് കില്ലറെ ഇറക്കാൻ ബിജെപി, കെജ്രിവാളിനെ അട്ടിമറിക്കാൻ സ്മൃതി ഇറാനി! - Malayalam Oneindia\n19 min ago പിസി ജോർജിനെ യുഡിഎഫിലേക്ക് അടുപ്പിക്കരുത്, നിലപാട് കടുപ്പിച്ച് പൂഞ്ഞാർ കോൺഗ്രസ്, വൻ കടമ്പ\nദില്ലിയിൽ നേതാവില്ല, ജയന്റ് കില്ലറെ ഇറക്കാൻ ബിജെപി, കെജ്രിവാളിനെ അട്ടിമറിക്കാൻ സ്മൃതി ഇറാനി!\nPublished: January 12 2020, 12:18 [IST]\nദില്ലി: ലോക്‌സഭാ തിരഞ്ഞെടുപ്പില് പ്രതിപക്ഷ പാര്‍ട്ടികളെയെല്ലാം നിഷ്പ്രഭരാക്കി കൂറ്റന് വിജയം. പിന്നാലെ നടന്ന നിയമസഭാ തിരഞ്ഞെടുപ്പുകളില് മഹാരാഷ്ട്രയിലും ജാര്‍ഖണ്ഡിലുമടക്കം ഭരണനഷ്ടം. കശ്മീരും അയോധ്യ വിധിയും അടക്കമുളള വിഷയങ്ങളുണ്ടായിട്ടും പ്രതിപക്ഷം വന് വെല്ലുവിളി ഉയര്‍ത്താതിരുന്നിട്ടും ബിജെപിക്ക് തിരിച്ചടിയാണ് നേരിട്ടത്.\nഇനി ബിജെപിക്ക് മുന്നിലുളളത് രാജ്യതലസ്ഥാനമായ ദില്ലിയാണ്. തിരഞ്ഞെടുപ്പ് ഗോദയില് അരവിന്ദ് കെജ്രിവാള് നിറഞ്ഞ് നില്‍ക്കുകയാണ്. കെജ്രിവാളിനെ മറികടക്കുന്ന ഒരു നേതാവിനെ ദില്ലിയില് അവതരിപ്പിക്കാനില്ല എന്നതാണ് ബിജെപി നേരിടുന്ന വലിയ വെല്ലുവിളി. അമേഠിയില് രാഹുല് ഗാന്ധിയെ വീഴ്ത്തി ജയന്റ് കില്ലറായി മാറിയ സ്മൃതി ഇറാനിയെ കളത്തില് ഇറക്കാനുളള നീക്കത്തിലാണ് ബിജെപി. ബിജെപി സ്മൃതിയെ ഇറക്കുമ്പോള് കോണ്‍ഗ്രസും തങ്ങളുടെ ആവനാഴിയിലെ ബ്രഹ്മാസ്ത്രം തന്നെ ദില്ലിയില് പുറത്തെടുക്കും.\nബിജെപിയുടെ ജയന്റ് കില്ലർ\nരാജ്യത്ത് മുഴുവന് തോറ്റാലും കോണ്‍ഗ്രസിന് തിരിച്ചടി നേരിടില്ലെന്ന് 2019 വരെ പാര്‍ട്ടിയും അണികളും കരുതിയിരുന്ന അമേഠിയില് ബിജെപിയുടെ കൊടി ഉയര്‍ത്തിയ നേതാവാണ് സ്മൃതി ഇറാനി. അതും കോണ്‍ഗ്രസിന്റെ ഏറ്റവും ജനസ്വാധീനമുളള നേതാവായ രാഹുല് ഗാന്ധിയെ പരാജയപ്പെടുത്തി എന്നയിടത്താണ് സ്മൃതി ഇറാനി ജയന്റ് കില്ലറാകുന്നത്. 55,000ലേറെ വോട്ടുകള്‍ക്കാണ് രാഹുല് തോറ്റത്.\nഇതോടെ ബിജെപിയുടെ മോദി മന്ത്രിസഭയിലും സ്മൃതി ഇറാനി താരമായി മാറി. കോണ്‍ഗ്രസ് അടക്കമുളള പ്രതിപക്ഷത്തെ മൂര്‍ച്ചയുളള വാക്കുകള് കൊണ്ട് കടന്നാക്രമിക്കുന്നതില് പല തവണ സ്മൃതി ഇറാനി മിടുക്ക് തെളിയിച്ചിട്ടുണ്ട്. ദില്ലിയില് യുദ്ധമുനമ്പത്ത് നില്‍ക്കുന്ന ബിജെപിക്ക് വേണ്ടത് നയിക്കാന് സ്മൃതി ഇറാനിയെ പോലൊരു നേതാവിനെയാണ് എന്നാണ് പാര്‍ട്ടി നേതൃത്വം കണക്ക് കൂട്ടുന്നത്.\nമുഖ്യമന്ത്രി എന്ന നിലയില് ദില്ലിയില് പൊതുവേ സ്വീകാര്യനാണ് അരവിന്ദ് കെജ്രിവാള്. പറയത്തക്ക ഭരണവിരുദ്ധ വികാരം ദില്ലിയില് നിലനില്‍ക്കുന്നില്ല. അതേസമയം ജെഎന്‍യു അക്രമ സംഭവങ്ങളുടേയും പൗരത്വ ഭേദഗതി നിയമത്തിന് എതിരായ പ്രതിഷേധങ്ങളുടേയും പശ്ചാത്തലത്തില് കേന്ദ്ര സര്‍ക്കാരിനെതിരെ വന് പ്രതിഷേധങ്ങള് ഉയരുന്ന ഇടമാണ് ദില്ലി. അത് ബിജെപിക്ക് വെല്ലുവിളിയാണ് താനും.\nഏറ്റവും ഒടുവില് നിയമസഭാ തിരഞ്ഞെടുപ്പ് നടന്ന ജാര്‍ഖണ്ഡില് ബിജെപിയുടെ തോല്‍വിക്ക് കാരണം പൗരത്വ നിയമം നടപ്പിലാക്കാനുളള തീരുമാനമാണ് എന്ന് പൂര്‍ണമായും പറയാനാകില്ല. അതേസമയം ദില്ലിയിലെ തിരഞ്ഞെടുപ്പ് ഫലം പൗരത്വ ഭേദഗതി നിയമത്തിന്റെ കൂടി കൃത്യമായ വിലയിരുത്തല് ആകുമെന്നുറപ്പാണ്. പൗരത്വ നിയമം നടപ്പിലാക്കുക തന്നെ ചെയ്യും എന്ന് പ്രഖ്യാപിച്ച ബിജെപിക്ക് രാജ്യം തങ്ങള്‍ക്കൊപ്പമാണ് എന്ന് അവകാശപ്പെടണമെങ്കില് ദില്ലിയില് വിജയം അനിവാര്യമാണ്.\nവ്യക്തി പ്രഭാവമുളള നേതാവ്\nഎന്നാല് ദില്ലിയില് പോരാട്ടം നയിക്കാനുളള കരുത്തരായ നേതാക്കള് ബിജെപിക്കില്ല. ഈ ഘട്ടത്തിലാണ് കേന്ദ്ര മന്ത്രി കൂടിയായ സ്മൃതി ഇറാനിയെ ദില്ലിയിലേക്ക് ഇറക്കാന് ബിജെപി ആലോചിക്കുന്നത്. ദില്ലിയില് ഏറ്റവും കൂടുതല് റാലികളില് സ്മൃതി ഇറാനിയെ പങ്കെടുപ്പിക്കാനാണ് ബിജെപി നീക്കം. മോദി മന്ത്രിസഭയിലെ ഏറ്റവും പ്രായം കുറഞ്ഞ മന്ത്രിയായ സ്മൃതി ഇറാനിക്ക് അവരുടേതായ ഒരു പ്രഭാവം തന്നെയുണ്ടെന്ന് ബിജെപിയുടെ മുതിര്‍ന്ന നേതാവ് പറയുന്നു.\nയുവാക്കള്‍ക്കിടയില് സ്മൃതി ഇറാനിക്ക് വലിയ സ്വാധീനമുണ്ട്. സ്മൃതി ഇറാനിയുടെ പ്രസംഗ ശൈലിയും പ്രതിപക്ഷത്തിന് നേര്‍ക്കുളള മൂര്‍ച്ചയേറിയ ആക്രമണങ്ങളും ജനങ്ങള്‍ക്ക് ഇഷ്ടപ്പെടുന്നുണ്ട്. ബിജെപി പ്രവര്‍ത്തകരെ ആവേശത്തിലാക്കാന് അവരുടെ വാക്കുകള്‍ക്ക് സാധിക്കും. അതുകൊണ്ടാണ് ദില്ലിയിലെ തിരഞ്ഞെടുപ്പ് റാലികളില് സ്മൃതി ഇറാനിയെ പങ്കെടുപ്പിക്കാന് പാര്‍ട്ടി ആലോചിക്കുന്നത് എന്നും ബിജെപി നേതാവ് വ്യക്തമാക്കി.\nദില്ലിയില് ജനിച്ച് വളര്‍ന്ന നേതാവാണ് സ്മൃതി ഇറാനി. 2004ല് ദില്ലിയിലെ ചാന്ദ്‌നി ചൗക്കില് നിന്നാണ് സ്മൃതി ഇറാനി ആദ്യമായി ലോക്‌സഭയിലേക്ക് മത്സരിച്ചത്. ദില്ലിയില് സ്മൃതി ഇറാനിക്ക് കരുത്തുറ്റ ഒരു ടീമുണ്ട്. അതുകൊണ്ട് തന്നെ സ്മൃതി ഇറാനി വരുന്നത് പാര്‍ട്ടിക്ക് തീര്‍ച്ചയായും ഗുണം ചെയ്യുമെന്നും അതില് തര്‍ക്കമില്ലെന്നും ബിജെപി നേതൃത്വം പറയുന്നു. ജനുവരി നാലിന് പാര്‍ട്ടി പ്രചാരണ പരിപാടികളുടെ തുടക്കം കുറിക്കുന്നിന് സമ്ൃതി ഇറാനിക്ക് പ്രത്യേക ക്ഷണമുണ്ടായിരുന്നു.\nതിരിച്ച് പിടിക്കാൻ കോൺഗ്രസ്\nദില്ലിയില് ബിജെപിയും ആം ആദ്മി പാര്‍ട്ടിയും തമ്മിലാണ് നേരിട്ടുളള മത്സരമെങ്കിലും കോണ്‍ഗ്രസും കനത്ത മത്സരം നല്‍കുമെന്നുറപ്പാണ്. കഴിഞ്ഞ നിയമസഭാ തിരഞ്ഞെടുപ്പില് ഒരു സീറ്റില് പോലും കോണ്‍ഗ്രസ് വിജയിച്ചിരുന്നില്ല. ഇക്കുറി കേന്ദ്രത്തിന് എതിരെയുളള ജനവികാരം മുതലെടുക്കാനാണ് കോണ്‍ഗ്രസ് നീക്കം. കഴിഞ്ഞ തവണ കോണ്‍ഗ്രസ് വോട്ടുകളാണ് അരവിന്ദ് കെജ്രിവാള് തൂത്തുവാരിക്കൊണ്ട് പോയത്. ഇക്കുറി കോണ്‍ഗ്രസ് ആ വോട്ടുകള് തിരിച്ച് പിടിക്കേണ്ടതുണ്ട്.\nപ്രിയങ്കയെ ഇറക്കാൻ ശ്രമം\nബിജെപിക്ക് സമാനമായി കരുത്തരായ നേതാക്കളില്ല എന്ന പ്രതിസന്ധി കോണ്‍ഗ്രസിനും ദില്ലിയിലുണ്ട്. ബിജെപി സ്മൃതിയെ ഇറക്കുമ്പോള് കോണ്‍ഗ്രസും ഒട്ടും കുറയ്ക്കുന്നില്ല.. കോണ്‍ഗ്രസിന്റെ തിരഞ്ഞെടുപ്പ് പ്രചാരണങ്ങള്‍ക്ക് ദില്ലിയില് പ്രിയങ്ക ഗാന്ധി ചുക്കാന് പിടിക്കും എന്നാണ് റിപ്പോര്‍ട്ടുകള്. നിലവില് ഉത്തര് പ്രദേശ് കേന്ദ്രീകരിച്ചാണ് പ്രിയങ്കയുടെ പ്രവര്‍ത്തനങ്ങള്. പ്രിയങ്കയെ തിരഞ്ഞെടുപ്പ് കഴിയുന്നത് വരെ ദില്ലിയില് എത്തിക്കാനാണ് കോണ്‍ഗ്രസ് ശ്രമിക്കുന്നത്.\nDelhi Election 2020: Smriti Irani likely to hold more rallies of BJP in Delhi\nStory first published: Sunday, January 12, 2020, 12:18 [IST]


മൊബൈലിനെ പേടിക്കേണ്ടതുണ്ടോ..? - Malabar Friends\nHome Unlabelled മൊബൈലിനെ പേടിക്കേണ്ടതുണ്ടോ..?\nമൊബൈല് ഫോണിനെ കുറിച്ചുള്ള വിവാദങ്ങള് അത് ഉണ്ടായ കാലം തൊട്ടുള്ളതാണ്. മനുഷ്യനടക്കമുള്ള ജീവജാലങ്ങളുടെ ആരോഗ്യം തകര്‍ക്കും ഇതെന്നാണ് പ്രധാന ആരോപണം. ക്യാന്‍സര് എന്ന മാരകവിപത്തിനു പ്രധാന കാരണം തന്നെ മൊബൈല് ഫോണ് റേഡിയേഷനാണെന്ന് ഒരു വിഭാഗം അവകാശപ്പെടുമ്പോള്, അതില് യാതൊരു കഴമ്പുമില്ലെന്നു മറ്റൊരു കൂട്ടര്. സെല്‍ഫോണുകളെ ഹെല്‍ത്ത് ടൈം ബോംബുകള് എന്നു വിളിക്കുകയാണ് ബ്രിട്ടനിലെ ഒരു കൂട്ടം ശാസ്ത്രജ്ഞര്. ഇവര് പറയുന്നതനുസരിച്ച് ഇരുനൂറിലേറെ പഠനങ്ങള് തെളിയിക്കുന്നത് മൊബൈല് ഫോണുകള് ബ്രെയ്ന് ട്യൂമര് പോലെയുള്ള രോഗങ്ങള്‍ക്കു കാരണമാകുന്നുവെന്നാണ്. മാത്രമല്ല വളരെക്കാലം തുടര്‍ച്ചയായി മൊബൈല് ഫോണ് ഉപയോഗിച്ചാല് ഗിലോമ എന്ന അപൂര്‍വ ബ്രെയ്ന് ട്യൂമര് വരെ സംഭവിക്കാം എന്നും അവര് പറയുന്നു.\n2008ല് സ്വീഡനില് നടത്തിയ പഠന റിപ്പോര്‍ട്ടനുസരിച്ച് മൊബൈല് ഉപയോഗിക്കുന്ന കുട്ടികളില് രോഗസാധ്യത അഞ്ചു മടങ്ങ് കൂടുതലാണ്. ഗര്‍ഭകാലത്ത് മൊബൈല് ഉപയോഗിക്കുന്ന അമ്മയുടേയും കുഞ്ഞിന്റേയും സ്വഭാവത്തിലെ വ്യതിയാനങ്ങള്, തലച്ചോറിലെ കോശങ്ങള്‍ക്കുണ്ടാവുന്ന പ്രശ്‌നങ്ങള് എന്നിവയും ഇതിനോടു ചേര്‍ത്തു വായിക്കാം. ഒരു പഠനത്തിനു നേതൃത്വം നല്‍കിയ ന്യൂറോ സര്‍ജന് ഡോ. കെവിന് ഒനീലിന്റെ അഭിപ്രായത്തില്, ബ്രെയ്ന് ട്യൂമറുകള് തിരിച്ചറിയാന് മുപ്പതു വര്‍ഷമെങ്കിലുമെടുക്കാം. അതുകൊണ്ടു തന്നെ മൊബൈല് ഉപയോഗം കൊണ്ടു സംഭവിച്ച ക്യാന്‍സര് തിരിച്ചറിയാനാവുന്നില്ല. അതു സ്ഥി രീകരിക്കാന് കാത്തിരിക്കുന്നതു തന്നെ അപകടമാണ്.\nമൊബൈല് ഫോണുകള് ക്യാന്‍സര് സാധ്യത വര്‍ധിപ്പിക്കുന്നുവെന്നും അതുകൊണ്ടു ഹാന്‍ഡ്‌സ് ഫ്രീ കിറ്റുകള് ഉപയോഗിക്കാന് ശ്രമിക്കണമെന്നും വേള്‍ഡ് ഹെല്‍ത്ത് ഓര്‍ഗനൈസേഷന് മുന്നറിയിപ്പു നല്‍കിയിട്ടുണ്ട്. കുഞ്ഞുങ്ങളുടെ ലോലമായ തലയോട്ടിയെ ഭേദിക്കാന് മൊബൈല് റേഡിയേഷനു കഴിയുമെന്ന കാര്യം മറന്നു പോകരുത്.\nഎന്നാല് ഇത്തരം പഠനങ്ങള് ശാസ്ത്രത്തോടുള്ള വിശ്വാസമില്ലായ്മയും ആളുകളില് ഉത്കണ്ഠയും വളര്‍ത്താന് മാത്രമേ ഉപകരിക്കൂ എന്നാണ് കേംബ്രിഡ്ജ് യൂണിവേഴ്‌സിറ്റിയിലെ റിസ്‌ക് മാനെജ്‌മെന്റ് പ്രൊഫസര് ഡേവിഡ് സീപെഗല്‍ഹാള്‍ട്ടര് പറയുന്നത്. കൃത്യമായ തെളിവുകള് ഗവേഷകര്‍ക്കു നല്‍കാനാവുന്നില്ല. നിബന്ധനകള് അനുസരിച്ച് റേഡിയേഷന് ടെസ്റ്റുകളെല്ലാം പൂര്‍ത്തിയാക്കിയ ശേഷമാണ് ഫോണ് പുറത്തിറക്കുന്നതെന്നാണ് മൊബൈല് ഫോണ് കമ്പനികള് പറയുന്നത്. കുറച്ചൊക്കെ ശ്രദ്ധിക്കുന്നതുകൊണ്ട് മൊബൈല് ഉപയോഗിക്കുന്നവര്‍ക്കും നഷ്ടമൊന്നുമുണ്ടാവില്ല. ഏതാണ് ശരിയെന്നു ആര്‍ക്കറിയാം എന്ന അവസ്ഥയിലാണ് ജനങ്ങള്.\nPosted by Noush at 12:42 AM


Oru Mexican Aparatha Trolls: Gayathri Suresh Is Not Annoyed - Malayalam Filmibeat\nസോഷ്യല് മീഡിയയിലിട്ട് വാരി കൊല്ലുന്നു, സിനിമയ്ക്ക് ആവശ്യമെങ്കില് സംസാര ശൈലി മാറ്റാനും തയ്യാറാണ്\n| Published: Thursday, February 23, 2017, 12:06 [IST]\nജമ്‌ന പ്യാരി എന്ന ചിത്രത്തിലൂടെ അഭിനയരംഗത്ത് എത്തിയ നടിയാണ് ഗായത്രി സുരേഷ്. കുഞ്ചാക്കോ ബോബന് നായികയായി അഭിനയിച്ച പ്രേക്ഷക ശ്രദ്ധ നേടുകെയും തുടര്‍ന്ന് മികച്ച ചിത്രങ്ങളിലും അഭിനയിച്ചു. നിവിന് പോളി നായകനാകുന്ന സഖാവിലും നടി ഒരു പ്രധാന വേഷം ചെയ്യുന്നുണ്ട്. ടോം ഇമ്മട്ടി സംവിധാനം ചെയ്യുന്ന ഒരു മെക്‌സിക്കന് അപരാത എന്ന ചിത്രത്തിലെ നായികയായി അഭിനയിക്കുന്നതും ഗായത്രി സുരേഷാണ്.\nടൊവിനോ തോമസാണ് മെക്‌സിക്കന് അപാരതയില് നായക വേഷം അവതരിപ്പിക്കുന്നത്. കഴിഞ്ഞ ദിവസം പുറത്തിറങ്ങിയ ചിത്രത്തിന്റെ ട്രെയിലറിന് മികച്ച പ്രതികരണം ലഭിച്ചിരുന്നു. എന്നാല് ട്രെയിലറിലെ നടിയുടെ സംഭാഷ്ണ രീതി സോഷ്യല് മീഡിയയില് ട്രോള് ചെയ്യപ്പെട്ടിരുന്നു. കോളേജില് വെച്ച് ടൊവിനോ അഭിനയിക്കുന്ന കഥാപാത്രം ഇഷ്ടമാണെന്ന് പറയുമ്പോള് നടിയുടെ മറുപടിയാണ് സോഷ്യല് മീഡിയയില് ട്രോളിയത്.\nതൃശ്ശൂര് ഗ്രാമ്യഭാഷയിലാണ് നടി ചിത്രത്തിന് വേണ്ടി സംസാരിക്കുന്നത്. ടൊവിനോ തോമസ് ഇഷ്ടമാണെന്ന് പറയുന്നു. നടിയുടെ മറുപടി ഇങ്ങനെ. എനിക്കും ഇഷ്ടാ ഇനിയെന്താ വേണ്ടേ എന്ന നടിയുടെ മറുപടിയാണ് സോഷ്യല് മീഡിയ ട്രോളിയത്.\nമാറ്റിയെടുക്കാം, നടി പറഞ്ഞു\nഅടുത്തിടെ മാധ്യമത്തിന് നല്‍കിയ അഭിമുഖത്തില് സോഷ്യല് മീഡിയ ട്രോളുകളോട് നടി പ്രതികരിച്ചു. എന്റെ സംസാര ശൈലി ശരിയല്ലെങ്കില് സിനിമയ്ക്ക് വേണ്ടി അത് മാറ്റാന് ഞാന് തയ്യാറാണെന്നായിരുന്നു നടിയുടെ പ്രതികരണം.\nസോഷ്യല് മീഡിയയില് പ്രചരിച്ച ട്രോളുകളെല്ലാം ഞാന് കാണുന്നുണ്ടായിരുന്നു. എന്റെ കുടുംബക്കാരും കൂട്ടുകാരും ട്രോളുകള് എനിക്ക് ഫോര്‍വേഡ് ചെയ്തിരുന്നു. രസകരമായ ട്രോളുകളായിരുന്നു അവയൊക്കെയും.\nഎന്റെ നാട്ട് ഭാഷ കയറി വരുന്നതുക്കൊണ്ടാണ് മെക്‌സിക്കന് അപാരതയില് ആ പ്രശ്‌നം ഉണ്ടായതെന്ന് നടി പറഞ്ഞു. ചിത്രത്തില് ടൊവിനോ തോമസിന്റെ നായിക വേഷമാണ് ഗായത്രി സുരേഷ് അവതരിപ്പിക്കുന്നത്. അനു എന്നാണ് കഥാപാത്രത്തിന്റെ പേര്.\nRead more about: malayalam film malayalam cinema malayalam movie news gayathri suresh oru mexican aparatha tovino thomas മലയാളം സിനിമ ഗായത്രി സുരേഷ് ഒരു മെക്‌സിക്കന് അപാരത ടൊവിനോ തോമസ്\nOru Mexican Aparatha Trolls: Gayathri Suresh Is Not Annoyed\nStory first published: Thursday, February 23, 2017, 12:06 [IST]


ഫെഡറലിസത്തിന് മരണമണി മുഴങ്ങുമ്പോള് - Janayugom Online\nHome / Opinion / Columns / ഫെഡറലിസത്തിന് മരണമണി മുഴങ്ങുമ്പോള്\nPosted on June 19, 2018, 10:37 pm\nനാലു വര്‍ഷം പിന്നിട്ട നരേന്ദ്രമോഡി ഭരണം ഇന്ത്യന് ഫെഡറലിസത്തിന് കടുത്ത ഭീഷണി ഉയര്‍ത്തിയിരിക്കുകയാണ്. പദ്ധതി പലതും പ്രഖ്യാപിക്കുന്നതിനപ്പുറം നിലവിലെ പ്രശ്‌നങ്ങള് പരിഹരിക്കുന്നതില് കൃത്യമായ നിലപാടോ നയമോ കേന്ദ്രസര്‍ക്കാര് എടുക്കുന്നില്ല. ആഗോള വിപണിയില് വരുന്ന മാറ്റങ്ങള്‍ക്ക് അനുസൃതമായി കര്‍ഷക വ്യാപാര രംഗം പരിവര്‍ത്തിപ്പിക്കാനുള്ള ശ്രമം ഉണ്ടാകുന്നില്ല. വിളകളുടെ താങ്ങുവില, ഇന്‍ഷുറന്‍സ് പദ്ധതി എന്നിവയിലൊക്കെ എം എസ് സ്വാമിനാഥന് കമ്മിറ്റി സമര്‍പ്പിച്ച ശുപാര്‍ശകള് മുന്നിലുള്ളപ്പോഴും ഇക്കാര്യത്തില് ഒന്നും ചെയ്യുന്നില്ല. നോട്ടുനിരോധനവും ബാങ്കിങ് മേഖലയിലെ തലതിരിഞ്ഞ പരിഷ്‌കാരങ്ങളും മൂലം സാധാരണക്കാരും കര്‍ഷകരും സാമ്പത്തിക ക്രയവിക്രയങ്ങളുടെ കേന്ദ്രസ്ഥാനത്തുള്ള ബാങ്കിങ് ജീവനക്കാരും ഒരുപോലെ അസ്വസ്ഥരാണ്. ഇതൊന്നും അഭിമുഖീകരിക്കാനുള്ള ശ്രമം കേന്ദ്രത്തിന്റെ ഭാഗത്തുനിന്ന് കാണുന്നില്ല.\nഫെഡറല്‍ഘടനയെ ഇല്ലാതാക്കുന്ന പ്രവര്‍ത്തനരീതിയാണ് കേന്ദ്രഗവണ്‍മെന്റിന്റേതെന്ന് തെളിയിക്കുന്നതാണ് ഡല്‍ഹിയില് മുഖ്യമന്ത്രി അരവിന്ദ് കെജ്‌രിവാള് ഗവര്‍ണര് ഓഫീസില് നടത്തിയ കുത്തിയിരിപ്പു സമരം. സമരത്തിന് താല്‍ക്കാലിക പരിഹാരമുണ്ടായെങ്കിലും അതുയര്‍ത്തിയ വിഷയങ്ങള് ഗൗരവതരമാണ്. ഫെഡറലിസമെന്ന സങ്കല്‍പത്തെ തകര്‍ക്കുന്ന കേന്ദ്ര സര്‍ക്കാരിനെതിരെയായിരുന്നു യഥാര്‍ഥത്തില് ആ പ്രക്ഷോഭം. രാജ്യതലസ്ഥാനത്ത് പ്രാഥമികാവശ്യങ്ങള് സ്ഥാപിച്ചു കിട്ടാന് സംസ്ഥാനം ഭരിക്കുന്ന ഒരു മുഖ്യമന്ത്രിക്ക് പ്രയാസപ്പെടേണ്ടി വരുന്നുവെങ്കില് വിദൂര സംസ്ഥാനങ്ങളുടെ സ്ഥിതിയെന്താവും എന്ന മമത ബാനര്‍ജിയുടെ ചോദ്യം ചെന്നുകൊള്ളുന്നത് കേന്ദ്രത്തിന്റെ ഫെഡറല് സ്വഭാവ സംരക്ഷണമെന്ന വായ്ത്താരിക്കുമേലാണ്.\nഡല്‍ഹിയില് തെരഞ്ഞെടുക്കപ്പെട്ട സര്‍ക്കാരുണ്ടെങ്കിലും യഥാര്‍ഥ അധികാരകേന്ദ്രം ലെഫ്റ്റനന്റ് ഗവര്‍ണറാണ്. ഡല്‍ഹി ഭരണം സംബന്ധിച്ച 1991‑ലെ 69-ാം ഭരണഘടനാ ഭേദഗതി പ്രകാരം മുഖ്യമന്ത്രിക്ക് പൊലീസ്, ഭൂമി, ക്രമസമാധാനം എന്നീ മൂന്ന് വിഷയങ്ങളില് എക്‌സിക്യൂട്ടീവ് അധികാരമില്ല. പക്ഷേ, മുഖ്യമന്ത്രി അരവിന്ദ് കെജ്‌രിവാളും ലെഫ്റ്റനന്റ് ഗവര്‍ണര് അനില് ബൈജാലും തമ്മിലുള്ള തര്‍ക്കം ഈ നിലയില് വഷളായതിന്റെ പിന്നില് കേന്ദ്രസര്‍ക്കാരാണെന്ന് പറയാതെ വയ്യ.\n2015 മെയ് 21ന് ആഭ്യന്തര മന്ത്രാലയം പുറത്തിറക്കിയ വിജ്ഞാപനം മുഖ്യമന്ത്രിയുടെ അവശേഷിക്കുന്ന അധികാരം പോലും കവരുന്നതായിരുന്നു. പൊലീസ്, ഭൂമി, ക്രമസമാധാനം എന്നതിന് പുറമേ ബ്യൂറോക്രസിക്ക് മേലുള്ള മുഖ്യമന്ത്രിയുടെ അധികാരം നഷ്ടപ്പെടുത്തുന്നതായിരുന്നു ആ വിജ്ഞാപനം. അതിന്റെ ചുവട് പിടിച്ചാണ് പിന്നീട് ഐഎഎസ് ഉദ്യോഗസ്ഥരുടെ നിസഹകരണവും ചീഫ് സെക്രട്ടറിയെ മര്‍ദിച്ചുവെന്ന പരാതിയും സമരങ്ങളും ഉയര്‍ന്നുവന്നത്. ഉദേ്യാഗസ്ഥര് സഹകരിക്കാതെ എങ്ങനെ ഭരിക്കുമെന്ന കെജ്‌രിവാളിന്റെ ചോദ്യം പ്രസക്തമാവുന്നതും അതുകൊണ്ടുതന്നെ.\nഭരണത്തില് മുഖ്യമന്ത്രിയുടെ ഉപദേശം നിര്‍ബന്ധമായും തേടണമെന്ന 1998ല് വാജ്‌പേയിയുടെ നേതൃത്വത്തിലുള്ള കേന്ദ്രസര്‍ക്കാര് കൊണ്ടുവന്ന വിജ്ഞാപനം ഫലത്തില് അട്ടിമറിക്കുന്നതായി 2015ലെ മോഡി സര്‍ക്കാരിന്റെ വിജ്ഞാപനം. 1998ല് ഡല്‍ഹി സംസ്ഥാനം ബിജെപി ഭരണത്തിലുമായിരുന്നു.\n2015ലെ വിജ്ഞാപന പ്രകാരം ബ്യൂറോക്രസി ഉള്‍പ്പെടെയുള്ള വിഷയങ്ങളില് മുഖ്യമന്ത്രിയുടെ ഉപദേശം സ്വീകരിക്കണോ എന്നത് ലെഫ്റ്റനന്റ് ഗവര്‍ണര്‍ക്ക് തീരുമാനിക്കാം. ഈ വിവേചനാധികാരം കേന്ദ്രസര്‍ക്കാരിന് കീഴിലുള്ള ലെഫ്റ്റനന്റ് ഗവര്‍ണര് നന്നായി ഉപയോഗിച്ചുവെന്ന് പറയാം. കെജ്‌രിവാള് സര്‍ക്കാരിന് പല പദ്ധതികളും നടപ്പാക്കാനാവത്ത സ്ഥിതി വന്നു. കെജ്‌രിവാള് ഡല്‍ഹി ഹൈക്കോടതിയെ സമീപിെച്ചങ്കിലും ലെഫ്റ്റനന്റ് ഗവര്‍ണറുടെ അധികാരം ഊട്ടിയുറപ്പിക്കുന്ന വിധിയാണ് കോടതി പുറപ്പെടുവിച്ചത്. 2015 ലെ വിജ്ഞാപനം അംഗീകരിച്ച കോടതി ലെഫ്റ്റനന്റ് ഗവര്‍ണര് മന്ത്രിസഭകളുടെ ഉപദേശത്തിന് കീഴിലല്ല എന്ന് കൂടി വ്യക്തമാക്കി. കേസ് ഇപ്പോള് സുപ്രിംകോടതിയുടെ പരിഗണനയിലാണ്.\nമന്ത്രിമാരുമായി ഏതെങ്കിലും തരത്തിലുള്ള അഭിപ്രായഭിന്നതകള് ഉണ്ടായാല് ആ വിഷയത്തില് തീരുമാനമെടുക്കാന് ലെഫ്റ്റനന്റ് ഗവര്‍ണര്‍ക്ക് കൂടുതല് അധികാരം കിട്ടി. മന്ത്രിമാര് അയക്കുന്ന ഫയലുകളില് വ്യക്തത ആവശ്യപ്പെട്ട് മടക്കി അയക്കാനും തുടങ്ങി. ഇതോടെ മുപ്പതിലധികം പദ്ധതികളെങ്കിലും വൈകുകയോ തടസപ്പെടുകയോ ചെയ്തതായി ഉപമുഖ്യമന്ത്രി മനീഷ് സിസോദിയ നിയമസഭയെ രേഖാമൂലം അറിയിച്ചിരുന്നു.\nആം ആദ്മി സര്‍ക്കാര് നല്‍കുന്ന ഉത്തരവുകള് സംസ്ഥാനത്തെ ഐഎഎസ് ഉദേ്യാഗസ്ഥര് നടപ്പാക്കുന്നില്ലെന്നും ലെഫ്റ്റനന്റ് ഗവര്‍ണറിലൂടെയും ഐഎഎസ് ഉദേ്യാഗസ്ഥര് മുഖേനയും ഡല്‍ഹിയില് മോഡി സര്‍ക്കാര് രാഷ്ട്രപതി ഭരണം അടിച്ചേല്‍പ്പിക്കുകയുമാണെന്നാണ് കെജ്‌രിവാള് ആരോപിക്കുന്നത്. ഡല്‍ഹിക്ക് പൂര്‍ണ സംസ്ഥാനപദവി നല്‍കിയെങ്കില് മാത്രമേ ഈ പ്രശ്‌നങ്ങള് പരിഹരിക്കാനാവുകയുള്ളുവെന്നാണ് കെജ്‌രിവാളിന്റെ പക്ഷം. ഡല്‍ഹി സര്‍ക്കാര് മാത്രമല്ല, പ്രതിപക്ഷ കക്ഷികള് ഭരിക്കുന്ന സംസ്ഥാനങ്ങളിലെയെല്ലാം സര്‍ക്കാരുകള് മൊത്തം നേരിടുന്ന പ്രശ്‌നമാണ് കെജ്‌രിവാള് ഉന്നയിച്ചത്.\nസംസ്ഥാനങ്ങളുടെ താല്‍പര്യങ്ങള് അവഗണിച്ചു ബിജെപിയുടെ രാഷ്ട്രീയ അജന്‍ഡകള് അടിച്ചേല്‍പിക്കുകയാണ് മറ്റ് കക്ഷികള് അധികാരത്തിലിരിക്കുന്ന സംസ്ഥാനങ്ങളില് മോഡി സര്‍ക്കാര്. നിയമസഭകള് പാസാക്കുന്ന ബില്ലുകളില് ഗവര്‍ണറോ രാഷ്ട്രപതിയോ ഒപ്പിടാതിരിക്കുക തുടങ്ങിയ ഫെഡറലിസത്തെ അട്ടിമറിക്കുന്ന രാഷ്ട്രീയ നെറികേടുകള് നടപ്പാക്കിക്കൊണ്ടിരിക്കുകയാണ് മോഡി സര്‍ക്കാര്.\nസംസ്ഥാനങ്ങള്‍ക്കുള്ള കേന്ദ്രവിഹിതം 80:20 എന്ന അനുപാതത്തിലായിരുന്നത് അടുത്തകാലത്ത് 60:40 ആയി വെട്ടിക്കുറച്ചു. വിഭവങ്ങളുടെ വീതംവയ്ക്കലിനു മാനദണ്ഡങ്ങളും വിഹിതവും നിശ്ചയിക്കാന് സ്ഥാപിതമായ കേന്ദ്രധനക്കമ്മിഷന്റെ തീരുമാനങ്ങളും കേന്ദ്രം പലപ്പോഴും ലംഘിക്കുന്നു. 1956ല് ഭാഷാടിസ്ഥാനത്തില് സംസ്ഥാനങ്ങള് രൂപവത്കരിച്ചുകൊണ്ട് പ്രാബല്യത്തില് വരുത്തിയ ജനാധിപത്യപരമായ വികേന്ദ്രീകരണത്തിന്റെ സാധ്യത ഇല്ലാതാക്കുകയാണ് ഇതെല്ലാം. ഇന്ത്യന് ഭരണഘടനയുടെ അടിസ്ഥാന പ്രമാണങ്ങളില് പ്രഥമവും പ്രധാനവുമാണ് ഫെഡറല് സംവിധാനം. രാജ്യത്ത് ബഹുസ്വരത നിലനില്‍ക്കുന്നത് ഫെഡറലിസത്തിന്റെ കരുത്തിലാണ്. എന്നാല്, സാംസ്‌കാരിക വൈവിധ്യങ്ങളെയും ബഹുസ്വരതയെയും അംഗീകരിക്കാത്തവരാണ് മോഡി സര്‍ക്കാരിനെ നിയന്ത്രിക്കുന്ന ആര്‍എസ്എസ്. ഭരണഘടനയിലെ ഫെഡറല് വ്യവസ്ഥകള് ഇല്ലാതാക്കി കേന്ദ്രീകൃതഭരണം നടപ്പാക്കാനുള്ള നീക്കങ്ങളാണ് അണിയറയ്ക്ക് പിന്നില് അവര് നടത്തിവരുന്നത്. കെജ്‌രിവാളിന്റെ സമരത്തിന് വര്‍ധിച്ച രാഷ്ട്രീയ പിന്തുണ ലഭിച്ചതിന്റെയും വിഘടിച്ചുനില്‍ക്കുന്ന കക്ഷികള് പോലും പിന്തുണയുമായി എത്തിയതിന്റെയും പശ്ചാത്തലമിതാണ്.\nനമ്മുടെ നാടിന്റെ സ്വാതന്ത്ര്യവും ജനാധിപത്യവും സംരക്ഷിക്കപ്പെടേണ്ട കാലമാണിത്. ഫെഡറലിസത്തിന് മരണമണി മുഴങ്ങുമ്പോള് അതു കണ്ടില്ലെന്ന് നടിക്കാന് നമുക്കാവില്ല. ഫെഡറലിസം ശക്തിയേറിയ ഒരു പ്രക്രിയയാണ്. കേന്ദ്രത്തിന്റെയും ഘടകങ്ങളുടെയും പരിധികള് നിര്‍ണയിക്കുന്നതിന് നാം എത്ര സൂക്ഷ്മതയോടുകൂടി ശ്രമിച്ചാലും അധികാരത്തിന്റെ സന്തുലിതാവസ്ഥ മാറിക്കൊണ്ടിരിക്കും. മാറ്റത്തിനെതിരായി എത്ര കര്‍ക്കശത്വം അവലംബിച്ചാലും സാഹചര്യങ്ങളോടുള്ള അനുരജ്ഞനം തടഞ്ഞുനിര്‍ത്തുക സാധ്യമല്ല. ഭരണഘടനാ സംവിധാനത്തെ കാലത്തിനൊത്ത് പൊരുത്തപ്പെടുത്തി കൊണ്ടുപോകുന്നതിന് സമയോചിതമായ ഭേദഗതികളോ, ഭരണപരവും ഭരണഘടനേതരവുമായ സ്ഥാപനങ്ങളുടെ വളര്‍ച്ചയോ ഉണ്ടായേ തീരൂ.


90 ശതമാനത്തിലധികം പോളിങ് നടന്ന ബൂത്തുകളില് റീ പോളിങ് വേണമെന്ന് യു.ഡി.എഫ് – Chandrika Daily\nBy web desk Monday April 29, 2019 11:32 am\n90 ശതമാനത്തിലധികം പോളിങ് നടന്ന ബൂത്തുകളില് റീ പോളിങ് വേണമെന്ന് യു.ഡി.എഫ്\nകണ്ണൂര്: കാസര്‍കോട് മണ്ഡലത്തില് 90 ശതമാനത്തിലധികം പോളിങ് നടന്ന ബൂത്തുകളില് റീ പോളിങ് വേണമെന്ന് യു.ഡി.എഫ്. നൂറോളം ബൂത്തുകളിലാണ് യു.ഡി.എഫ് റീ പോളിങ് ആവശ്യപ്പെട്ടിരിക്കുന്നത്. കാസര്‍കോട് മണ്ഡലത്തില്…\nകണ്ണൂര്: കാസര്‍കോട് മണ്ഡലത്തില് 90 ശതമാനത്തിലധികം പോളിങ് നടന്ന ബൂത്തുകളില് റീ പോളിങ് വേണമെന്ന് യു.ഡി.എഫ്. നൂറോളം ബൂത്തുകളിലാണ് യു.ഡി.എഫ് റീ പോളിങ് ആവശ്യപ്പെട്ടിരിക്കുന്നത്. കാസര്‍കോട് മണ്ഡലത്തില് ഉള്‍പ്പെട്ട പിലാത്തറയിലെ ബൂത്തില് കള്ളവോട്ട് നടന്നതായി വ്യക്തമാക്കുന്ന ദൃശ്യങ്ങള് പുറത്തുവന്ന സാഹചര്യത്തിലാണ് റീപോളിനായി യു.ഡി.എഫ് ആവശ്യമുന്നയിച്ചിരിക്കുന്നത്.\nകാസര്‍കോട് മണ്ഡലത്തില് 126 ബൂത്തുകളിലാണ് 90 ശതമാനത്തിലധികം വോട്ടിങ് നടന്നത്. അതില് 100 ബൂത്തുകളില് റീപോളിങ് വേണമെന്നാണ് യു.ഡി.എഫ് ആവശ്യം. തൃക്കരിപ്പുര്, കല്യാശ്ശേരി, പയ്യന്നൂര്,കാഞ്ഞങ്ങാട് നിയമസഭാ മണ്ഡലങ്ങളിലെ ചില ബൂത്തുകളിലാണ് റീപോളിങ് ആവശ്യം ഉന്നയിച്ചിരിക്കുന്നത്. റീപോളിങ് നടക്കുന്ന ബൂത്തുകളില് കേന്ദ്രസേനയെ വിന്യസിക്കണമെന്നും പോളിങ് ഉദ്യോഗസ്ഥരായി കേന്ദ്രസര്‍ക്കാര് ജീവനക്കാരെ നിയോഗിക്കണമെന്നും യു.ഡി.എഫ് ആവശ്യപ്പെടുന്നു. റീപോളിങ് ആവശ്യപ്പെട്ട് യു.ഡി.എഫ് നേതാക്കള് ജില്ലാ കളക്ടറെ കാണും.


നിങ്ങളുടെ മക്കള് സമരത്തിന് ഇറങ്ങുന്ന വിവരം അറിഞ്ഞോ? ഹെഡ്ടീച്ചര്‍മാര് പിന്തുണച്ചു, ബ്രിസ്‌റ്റോള് ഉള്‍പ്പെടെയുള്ള ഇടങ്ങളില് ആയിരക്കണക്കിന് സ്‌കൂള് വിദ്യാര്‍ത്ഥികള് ക്ലാസ് ഉപേക്ഷിച്ച് അടുത്ത ആഴ്ച സമരത്തിന് ഇറങ്ങും; കുട്ടികളുടെ പ്രതിഷേധത്തില് മുതിര്‍ന്നവര് രോഷത്തില്\nചെറിയ കുട്ടികള് നടത്തുന്ന ഈ സമരത്തെ പുച്ഛിച്ച് തള്ളാനും ചിലര് രംഗത്തെത്തി\nദേശീയ തലത്തില് സമരപരിപാടികള്‍ക്ക് ആഹ്വാനം ചെയ്ത സ്‌കൂള് വിദ്യാര്‍ത്ഥികള്‍ക്ക് കൈയടിച്ച് ഹെഡ് ടീച്ചര്‍മാരുടെ യൂണിയന്. കാലാവസ്ഥാ വ്യതിയാനത്തിന്റെ പേരിലാണ് ബ്രിട്ടനിലെ സ്‌കൂള് കുട്ടികള് പ്രത്യക്ഷ സമരത്തിന് ഇറങ്ങുന്നത്. എന്നാല് കുട്ടികളെ അനുകൂലിച്ച ഹെഡ്ടീച്ചേഴ്‌സിന് എതിരെ രൂക്ഷമായ വിമര്‍ശനമാണ് ഉയരുന്നത്. യുകെ യൂത്ത് സ്‌ട്രൈക്ക്4ക്ലൈമറ്റ് എന്നു പേരിട്ട സമരത്തില് നിലവില് 38 നഗരങ്ങളിലെയും, ടൗണുകൡലെയും വിദ്യാര്‍ത്ഥികള് പങ്കെടുക്കും. വെള്ളിയാഴ്ച നടക്കുന്ന സമര പരിപാടികളുടെ പേരില് വിദ്യാര്‍ത്ഥികള് ക്ലാസില് കയറില്ല.\nബ്രിസ്റ്റോള്, കാര്‍ഡിഫ്, ബ്രൈറ്റണ്, എക്സ്റ്റര്, ഗ്ലാസ്‌ഗോ തുടങ്ങിയ സ്ഥലങ്ങള് ഉള്‍പ്പെടെയുള്ള പ്രദേശങ്ങളിലെ ആയിരക്കണക്കിന് വിദ്യാര്‍ത്ഥികള് മൂന്ന് മണിക്കൂര് നേരത്തേക്ക് പുസ്തകം അടച്ചുവെച്ച് പ്രതിഷേധിക്കുമെന്നാണ് റിപ്പോര്‍ട്ടുകള്. കാലാവസ്ഥാ വ്യതിയാനത്തിന് എതിരെ ഇതാദ്യമായല്ല ചെറുപ്പക്കാര് സംഘടിത സമരത്തിന് ഇറങ്ങുന്നത്. 16 വയസ്സുള്ള ഒരു സ്വീഡിഷ് ആക്ടിവിസ്റ്റില് നിന്നും പ്രചോദനം ഉള്‍ക്കൊണ്ടാണ് യുകെയില് വിദ്യാര്‍ത്ഥികള് സമരമുഖത്തേക്ക് എത്തുന്നത്. ശക്തമായി രംഗത്തിറങ്ങാന് തയ്യാറായ വിദ്യാര്‍ത്ഥികളെ അഭിനന്ദിച്ചും, അംഗീകരിച്ചുമാണ് നാഷണല് അസോസിയേഷന് ഓഫ് ഹെഡ് ടീച്ചേഴ്‌സ് ചെയര്‍മാന് ആന്‍ഡി മെല്ലര് രംഗത്തെത്തിയത്.\nചുറ്റുമുള്ള ലോകത്തെ കൂടി മനസ്സിലാക്കുന്നതാകണം സ്‌കൂള് അന്തരീക്ഷം, ഇത് ജീവിതത്തില് സുപ്രധാനവും മൂല്യമേറിയതുമായ അനുഭവസമ്പത്ത് പ്രദാനം ചെയ്യും, അദ്ദേഹം കൂട്ടിച്ചേര്‍ത്തു. എന്നാല് ചെറിയ കുട്ടികള് നടത്തുന്ന ഈ സമരത്തെ പുച്ഛിച്ച് തള്ളാനും ചിലര് രംഗത്തെത്തി. ഈ പരിപാടിയെ സമരമെന്ന് പറയുന്നത് തന്നെ വിഡ്ഢിത്തമാണ്, അവര് എന്താണ് ചെയ്യാന് പോകുന്നത്, പെന്‍സില് താഴെവെയ്ക്കും, അല്ലാതെന്ത്!, ന്യൂ സ്‌കൂള്‍സ് നെറ്റ്‌വര്‍ക്ക് മുന് ഡയറക്ടര് ടോബി യംഗ് പ്രതികരിച്ചു. സ്‌കൂളില് കാലാവസ്ഥാ വ്യതിയാനത്തെക്കുറിച്ച് പഠിക്കുന്നതാണ് കൂടുതല് നല്ലതെന്നതിനാല് സമരത്തെ പിന്തുണയ്ക്കില്ലെന്ന് ടോറി എംപിയും, മുന് പ്രൈമറി സ്‌കൂള് അധ്യാപകനുമായ വില്ല്യം റാഗ് വ്യക്തമാക്കി.\nവ്യക്തിഗത സമരമായതിനാല് ഇത് ഓരോ സ്‌കൂളിന്റേയും വിഷയമാണെന്ന് വിദ്യാഭ്യാസ വകുപ്പ് പ്രതികരിച്ചു. കാലാവസ്ഥാ വിഷയത്തില് ഇപ്പോഴല്ലെങ്കില് പിന്നീടൊരു നടപടി സ്വീകരിച്ചിട്ട് കാര്യമില്ല. അതുകൊണ്ട് സ്‌കൂളിലും, കോളേജിലും, യൂണിവേഴ്‌സിറ്റിയിലും പഠിക്കുന്നവര് ഫെബ്രുവരി 15ന് നടക്കുന്ന സമരത്തില് പങ്കെടുക്കണമെന്നാണ് യുകെ യൂത്ത് സ്‌ട്രൈക്ക്4ക്ലൈമറ്റ് ആഹ്വാനം ചെയ്യുന്നത്.


കടുക് പ്രേമികളാണോ? കറികളിൽ കടുക് വറുക്കുന്നതിന് മുൻപ് ഇത് കൂടി അറിയൂ – Kairali News | Kairali News Live\nകടുക് പ്രേമികളാണോ? കറികളിൽ കടുക് വറുക്കുന്നതിന് മുൻപ് ഇത് കൂടി അറിയൂ\nകറികളില് കടുക് വറുത്ത് ഉപയോഗിക്കുന്ന ശീലം പണ്ടു കാലം മുതല് തന്നെ കേരളീയര്‍ക്കുണ്ട്. കടുക് വറുത്തിടുമ്പോഴുള്ള ഗന്ധം മാത്രമല്ല, ഭക്ഷണപദാര്‍ഥങ്ങള്‍ക്ക് രുചി വര്‍ധിപ്പിക്കുവാനും അവയെ കേടു കൂടാതെ സൂക്ഷിക്കാനും കടുകിനു കഴിയും. ഇത് രക്തദോഷങ്ങളെയും പിത്തത്തെയും അഗ്നിയെയും വര്‍ധിപ്പിക്കുകയും ചെയ്യുന്നു.\nചൊറിച്ചില്, ഉദരകൃമികള് എന്നിവയെയും ശമിപ്പിക്കും. അനേകം രോഗാവസ്ഥകളില് കടുക് ഔഷധമായി ഉപയോഗിക്കാന് ആയുര്‍വേദത്തില് പറയുന്നു.ദഹനക്കുറവ് , കൃമിരോഗം ഇവയ്ക്ക് കടുക് ചൂര്‍ണമാക്കി ഉപയോഗിച്ചാല് വളരെ ഫലപ്രദമാണ്.\nകടുക് ഭക്ഷണത്തില് ഉള്‍പ്പെടുത്തുന്നത് ദഹനശക്തിയെ ഉണ്ടാക്കുന്നു, ഹൃദയ പ്രവര്‍ത്തനത്തെ ഉത്തേജിപ്പിക്കുന്നു. മൂത്രതടസ്സം മാറ്റുന്നു. ഒപ്പം എല്ലുകള്‍ക്കും പല്ലുകള്‍ക്കും ശക്തിയേകുന്നു. കടുകിലുള്ള കാല്‍സ്യം, മഗ്നീഷ്യം, മാംഗനീസ്, ഫോസ്ഫറസ് ഇവ പല്ലുകള്‍ക്ക് ആരോഗ്യമേകുന്നു.\nപല്ലിന്റെ ഇനാമല് നഷ്ടപ്പെടാതെയും മോണയില്‍നിന്നു രക്തം വരുന്നതിനെയും കാല്‍സ്യം തടയും. എല്ലുകള്‍ക്ക് ശക്തിയേകുന്നതോടൊപ്പം ഓസ്റ്റിയോ പോറൊസിസ് വരാതെ തടയുകയും ചെയ്യുന്നു.


ഇസ്‌ലാഹി പ്രസ്ഥാനം: ഇസ്ലാമിന്റെ സമഗ്രതയും മുജാഹിദുകളും\n89 സംവാദങ്ങള് സംവദിക്കുന്നത് Noushad Vadakkel : 22.5.10\nഅവര് (മുജാഹിദുകള് )ജമാഅത്തെ ഇസ്ലാമിയെ കണ്ണും ചിമ്മി എതിര്‍ക്കണമെന്നും അതാണ് കാലഘട്ടത്തിലെ ജിഹാദെന്നും തീരുമാനിച്ചപ്പോള് ദീനിന്റെ മൌലിക തത്വങ്ങളെ പോലും വക്രീകരിക്കുകയോ പരിക്കെല്‍പ്പിക്കുകയോ ചെയ്യേണ്ടി വന്നു .തൌഹീദിന്റെ അന്തസ്സത്തയായ ഇബാദതിനെ ആരാധനയിലൊതുക്കി .ദീനിന്റെ സമഗ്രത നിരാകരിച്ചു .ഇസ്ലാമിന്റെ രാഷ്ട്രീയ ദര്‍ശനങ്ങളെ പാടെ അവഗണിച്ചു .രാഷ്ട്രീയ രംഗത്ത് കേവല ഭൌതിക പ്രത്യയ ശാസ്ത്രങ്ങളെ അടിസ്ഥാനമാക്കിയുള്ള ഏതു പാര്‍ട്ടിയിലും ചേര്‍ന്ന് പ്രവര്‍ത്തിക്കാമെന്ന് മത വിധി നല്‍കി .ജമാഅത്തെ ഇസ്ലാമിയുടെ രാഷ്ട്രീയ ഇടപാടുകളെ തത്വ ദീക്ഷയില്ലാതെ എതിര്‍ക്കുക എന്ന ഒരേയൊരു നിഷേധാത്മക രാഷ്ട്രീയ നയം സ്വീകരിച്ചു .ഈ വക കാര്യങ്ങളില് പോലും കേരളത്തിലെ മുജാഹിദ് പണ്ഡിതന്മാര്‍ക്കിടയില് ഏകാഭിപ്രായമോ ഉറച്ച അഭിപ്രായമോ ഇല്ലാത്ത അവസ്ഥ വന്നു കൂടി .ദാര്‍ശനിക പ്രതിസന്ധിയില് നിന്ന് രക്ഷപ്പെടുവാന് ജമാഅതിനെതിരെ മിമ്പരുകളിലൂടെയും ,പത്ര കോളങ്ങളിലൂടെയും, പുസ്തകങ്ങളിലൂടെയും അപവാദങ്ങള് പ്രചരിപ്പിക്കുകയാണ് ഇപ്പോഴത്തെ കാര്യമായ ജിഹാദ്\n(ഇസ്ലാം ,ഇസ്ലാമിക പ്രസ്ഥാനം - ചോദ്യങ്ങള്‍ക്ക് മറുപടി പേജ് -383)\nജമാഅത്തെ ഇസ്ലാമി എന്ത് പറഞ്ഞാലും എതിര്‍ക്കുക എന്നൊരു നയം മുജാഹിദുകള് ഒരിക്കലും സ്വീകരിച്ചിട്ടില്ല .വിശുദ്ധ ഖുര്‍ആനിനോടും തിരു സുന്നത്തിനോടും യോജിക്കുന്ന കാര്യങ്ങള് ആര് പറഞ്ഞാലും മുജാഹിദുകള് അന്ഗീകരിക്കും .അതില് കക്ഷിത്വത്തിന്റെ പ്രശ്നമേ ഇല്ല എന്നാല് തെളിവില്ലാത്ത കാര്യങ്ങള് ഇസ്ലാമിന്റെ പേരില് ആര് പറഞ്ഞുണ്ടാക്കിയാലും മുജാഹിദുകള് അതിനോട് വിയോജിപ്പ് പ്രകടിപ്പിക്കും .അത് ജിഹാദിന്റെ ഒരു ഭാഗമായിട്ടു തന്നെയാണ് മുജാഹിദുകള് ഗണിക്കുന്നത് .\nഇബാദത്തിന് ആരാധന എന്ന അര്‍ഥം നല്‍കുമ്പോള് കേവലം പൂജ എന്നല്ല മുജാഹിദുകള് ഉദ്ദേശിക്കുന്നത് .അല്ലാഹുവോടുള്ള പരമമായ വണക്കത്താല് പ്രചോദിതനായി ഒരു സത്യവിശ്വാസി വഴിയില് നിന്ന് മുള്ള് എടുത്തു മാറ്റുന്നത് പോലും ആരാധനയായിട്ടാണ് മുജാഹിദുകള് ഗണിക്കുന്നത് .അല്ലാഹു അല്ലാത്ത ഏതെന്കിലും വ്യക്തിക്കോ ശക്തിക്കോ ആണ് പരമമായ വണക്കം അര്‍പ്പിക്കുന്നതെന്കില് അത് ബഹു ദൈവ ആരാധന (ശിര്‍ക്ക് )യായിരിക്കും .\nഎന്നാല് ഒരു ഭരണാധികാരിക്ക് ദിവ്യത്വമോ ,അപ്രമാദിത്വമോ കല്‍പ്പിക്കാതെ ,അല്ലാഹുവോ റസൂലോ (സ ) നിഷിദ്ധമാക്കിയതല്ലാത്ത്ത കാര്യത്തില് അയാളുടെ ഭരണ നിയമം അനുസരിക്കുന്നത് തൌഹീദിന്റെ അന്തസത്തക്ക് വിരുദ്ധമാവില്ലെന്നു മുജാഹിദുകള് കരുതുന്നു .ഇതിന്റെ പേരിലാണ് ജമാഅത്തുകാര് മുജാഹിദുകളെ നിരന്തരമായി തേജോ വധം ചെയ്തു കൊണ്ടിരിക്കുന്നത് . മുജാഹിദുകള് 'രാഷ്ട്രീയ ശിര്‍ക്കി'ല് അകപ്പെട്ടു പോയിരിക്കുന്നു എന്നാണു ജമാഅത്തുകാരുടെ ആരോപണം .എന്നാല് അവര്‍ക്ക് 'രാഷ്ട്രീയ ശിര്‍ക്ക് ' സംപന്ധിച്ചു ഉറച്ച നിലപാട് തന്നെയില്ല എന്നതാണ് സത്യം .ഭരണാധികാരിയെ അനുസരിക്കുന്നതോ ആരാധിക്കുന്നതോ ഒന്നും തന്നെ ശിര്‍ക്കാവുകയില്ല എന്നുപോലും ഒരിക്കല് അവര് എഴുതിയിട്ടുണ്ട് .\n.".........................ഇതേ പോലെ ഇന്ത്യയിലുള്ള മുസ്ലിങ്ങളാരും ഇന്ദിരാ ഗാന്ധി അനുവദിക്കുന്നതെന്തും ഹലാലും നിരോധിക്കുന്നതെന്തും ഹറാമുമാണെന്നു വിശ്വസിക്കുകയോ നിരുപാധികമായ നിയമ നിര്‍മ്മാണത്തിനുള്ള അധികാരം അവര്‍ക്ക് വക വെച്ച് കൊടുക്കുകയോ ചെയ്യുന്നില്ല .അവര് നിര്‍മ്മിക്കുന്ന ഏതു നിയമവും ദൈവിക നിയമങ്ങള് പോലെ ശാശ്വതവും അലമ്ഘനീയവുമാണെന്നും കൂരോടും ഭക്തിയോടും കൂടി എക്കാലത്തും മാറ്റമില്ലാതെ അനുസരിക്കപ്പെടെണ്ടതാണെന്നും ഒരിക്കലും അതില് ഭേദഗതി പാടില്ലെന്നും ഇവിടെയുള്ള അമുസ്ലിമെന്നല്ല ,ഇന്ദിരാഗാന്ധിയുടെ ആരാധകര് പോലും വിശ്വസിക്കുന്നില്ല .അതിനാല് അവരൊന്നും തന്നെ പ്രധാന മന്ത്രിയുടെ നിയമങ്ങള് പാലിക്കുക വഴി അവര്‍ക്ക് ഇബാദത് ചെയ്യുന്നില്ല "\n( പ്രബോധനം ,പുസ്തകം32 ലക്കം3)\nഇന്ത്യന് മുസ്ലിംകള് പ്രധാനമന്ത്രിയുടെ നിയമമനുസരിക്കുന്നത് രാഷ്ട്രീയ ശിര്‍ക്ക് എന്ന വകുപ്പില് പെടുകയില്ല എന്ന് തുറന്നു പറഞ്ഞ ഈ ഉദ്ധരണിയോടു മുജാഹിദുകള് യോജിക്കുന്നു .' ആരാധകര് പോലും ' എന്ന അതിഭാവുകത്വതോട് മാത്രമേ വിയോജിപ്പുള്ളൂ .\nഅല്ലാഹുവും റസൂലും (സ ) പഠിപ്പിച്ചത് മുഴുവന് ചേരുമ്പോഴേ ദീന് സമഗ്രവും സംപൂര്ണവുമാവുകയുള്ളൂ എന്നാണു മുജാഹിദുകളുടെ ഉറച്ച നിലപാട് . എന്നാല് സമ്പത്തില്ലാത്ത വ്യക്തി ഇസ്ലാമിലെ സുപ്രധാന ആരാധന കര്‍മ്മമായ സക്കാത് നല്‍കുന്നില്ല എന്നതിന്റെ പേരില് അയാളുടെ ദീന് സമഗ്രമല്ലാതാവുകയില്ല .അത് പോലെ തന്നെ രാഷ്ട്രീയ സ്വയം നിര്‍ണ്ണയാവകാശമില്ലാത്ത മുസ്ലിംകള് ഇസ്ലാമിന്റെ ഭരണ പരമായ നിയമങ്ങള് നടപ്പാക്കുന്നില്ല എന്നത് കൊണ്ട് അവരുടെ ദീന് സമഗ്രമല്ലാതാവുകയില്ല .ഇന്ത്യന് മുസ്ലിംകളെ സമ്പന്ധിച്ച ഈ അനിഷേദ്ധ്യ സത്യം തുറന്നു പറയുന്നതിന്റെ പേരിലാണ് 'ഇസ്ലാമിന്റെ രാഷ്ട്രീയ ദര്‍ശനങ്ങളെ പാടെ അവഗണിച്ചു 'എന്ന് ജമാഅത്ത് കാര് ആക്ഷേപമുന്നയിക്കുന്നത് .\nമുസ്ലിംകള്‍ക്ക് ഏതു രാഷ്ട്രീയ പാര്‍ട്ടിയിലും ചേര്‍ന്ന് പ്രവര്‍ത്തിക്കാമെന്ന ഒരു മത വിധി ഒരിക്കലും മുജാഹിദുകള് പുറപ്പെടുവിച്ചിട്ടില്ല . മത നിഷേധത്തിലോ ഇസ്ലാം വിരോധതിലോ ,മുസ്ലിം വിരോധത്തിലോ അധിഷ്ടിതമായ യാതൊരു പാര്‍ട്ടിയിലും മുസ്ലിംകള് ചേര്‍ന്ന് പ്രവര്‍ത്തിക്കുവാന് പാടില്ല എന്ന കാര്യം മുജാഹിദുകള് പല തവണ ആവര്‍ത്തിച്ചു വ്യക്തമാക്കിയിട്ടുണ്ട് .എന്നാല് ഇസ്ലാമിനും മുസ്ലിംകള്‍ക്കും നാടിനും താരതമ്യേന ഗുണകരമോ ,ദോഷം കുറഞ്ഞതോ ആയ ഒരു ഭരണ കൂടം ഇന്ത്യയില് നിലവില് വരണം എന്ന സദുദ്ദേശ്യത്തോടെ മുസ്ലിംകള് സ്വീകരിക്കുന്ന രാഷ്ട്രീയ നിലപാടിനോട് മുജാഹിദുകള് നിഷേധാത്മക നിലപാട് സ്വീകരിക്കാറില്ല എന്നത് സത്യമാകുന്നു .എന്നാല് വാജ്പേയിയും ,അദ്വാനിയും ആദ്യമായി മന്ത്രിമാരായി അധികാരമേറ്റ സംഭവത്തെ 'ഇസ്ലാമിക പ്രസ്ഥാനത്തിന്റെ ഐതിഹാസിക വിജയമായി ' ജമാഅത്തുകാര് കൊണ്ടാടിയത് പോലുള്ള ശുദ്ധ മണ്ടത്തരം മുജാഹിദുകള് ഒരിക്കലും കാണിച്ചിട്ടില്ല .മുജാഹിദുകള്‍ക്ക് ഈ വിഷയകമായി യാതൊരു ദാര്‍ശനിക പ്രതിസന്ധിയുമില്ല .ജനാധിപത്യ വ്യവസ്ഥിതിയില് താരതമ്യേന മെച്ചപ്പെട്ട ഒരു ഭരണ കൂടം നിലവില് വരുന്നതിനുതകുന്ന പ്രായോഗിക രാഷ്ട്രീയ നിലപാട് സ്വീകരിക്കുകയാണ് വേണ്ടതെന്ന കാര്യത്തില് മുജാഹിദുകള്‍ക്കിടയില് തികഞ്ഞ അഭിപ്രായ ഐക്യമാണ് ഉള്ളത് .\nCKLatheef May 22, 2010 at 1:15 PM\nCKLatheef May 22, 2010 at 1:21 PM\n>>> അല്ലാഹുവും റസൂലും (സ ) പഠിപ്പിച്ചത് മുഴുവന് ചേരുമ്പോഴേ ദീന് സമഗ്രവും സംപൂര്ണവുമാവുകയുള്ളൂ എന്നാണു മുജാഹിദുകളുടെ ഉറച്ച നിലപാട് . എന്നാല് സമ്പത്തില്ലാത്ത വ്യക്തി ഇസ്ലാമിലെ സുപ്രധാന ആരാധന കര്‍മ്മമായ സക്കാത് നല്‍കുന്നില്ല എന്നതിന്റെ പേരില് അയാളുടെ ദീന് സമഗ്രമല്ലാതാവുകയില്ല .അത് പോലെ തന്നെ രാഷ്ട്രീയ സ്വയം നിര്‍ണ്ണയാവകാശമില്ലാത്ത മുസ്ലിംകള് ഇസ്ലാമിന്റെ ഭരണ പരമായ നിയമങ്ങള് നടപ്പാക്കുന്നില്ല എന്നത് കൊണ്ട് അവരുടെ ദീന് സമഗ്രമല്ലാതാവുകയില്ല .ഇന്ത്യന് മുസ്ലിംകളെ സമ്പന്ധിച്ച ഈ അനിഷേദ്ധ്യ സത്യം തുറന്നു പറയുന്നതിന്റെ പേരിലാണ് 'ഇസ്ലാമിന്റെ രാഷ്ട്രീയ ദര്‍ശനങ്ങളെ പാടെ അവഗണിച്ചു 'എന്ന് ജമാഅത്ത് കാര് ആക്ഷേപമുന്നയിക്കുന്നത് . <<<\nജമാഅത്തുകാര് ആക്ഷേപമുന്നയിക്കുന്നത് എന്നാണ് ഇവിടെ പറഞ്ഞിട്ടുള്ളത്. ഏതെങ്കിലും ജമാഅത്തുകാര് അങ്ങനെ പറഞ്ഞോ എന്നെനിക്ക് അറിയില്ല. പക്ഷെ ജമാഅത്തെ ഇസ്‌ലാമിയെ മനസ്സിലാക്കിയ ആള് അപ്രകാരം ഒരാക്ഷേപം ആര്‍ക്കെതിരെയും ഉന്നയിക്കില്ല.\nരാഷ്ട്രീയ സ്വയം നിര്‍ണയാവകാശമില്ലാത്ത മുസ്‌ലിംകള് ഇസ്‌ലാമിന്റെ ഭരണപരമായ നിയമങ്ങള് നടപ്പാക്കണം എന്ന് ജമാഅത്ത് പറയുന്നതായി എന്റെ ശ്രദ്ധയില് പെട്ടിട്ടില്ല. സമഗ്രത അതുമായി ബന്ധപ്പെട്ടല്ല മനസ്സിലാക്കുന്നത്. മറിച്ച് രാഷ്ട്രീയ പരമായ വിഷയത്തില് ഇസ്‌ലാമിന് വല്ലതും പറയാനുണ്ടോ. ഉണ്ടെങ്കില് അതെന്താണ്. ഇന്ത്യയില് ജനിച്ച ഒരു മുസ്‌ലിം ഇത്തരം വിഷയത്തില് തീരുമാനമെടുക്കേണ്ടി വരുമ്പോള് എന്ത് ചെയ്യണം. എന്നതിലൊക്കെ ജമാഅത്തിന്റെ നിലപാടിനെ എതിര്‍ക്കുന്നു എന്നതുകൊണ്ടാണ് പ്രധാനമായും മുജാഹിദ് പ്രസ്ഥാനത്തിനെതിരെ ആരോപണം വരുന്നത്. പരസ്പരം അങ്ങോട്ടുമിങ്ങോട്ടും അരോപണമുന്നയിക്കലല്ല അതിനുള്ള പരിഹാരം; മറിച്ച് ഈ വിഷയത്തില് ശരിയായ ഒരു കാഴ്ചപ്പാട് വ്യക്തമാക്കുകയും ജമാഅത്ത് സ്വീകരിച്ച് നിലപാട് ഇന്നാലിന്ന കാരണത്താല് വിശുദ്ധഖുര്‍ആനോ പ്രവാചകചര്യക്കോ നിരക്കുന്നതല്ല എന്ന് സ്ഥാപിക്കുകയുമാണ്. അതിന് തയ്യാറുണ്ടോ എന്നതാണ് പ്രസക്തമായ ചോദ്യം. ഇവിടെ നടന്നത് പോലുള്ള തര്‍ക്കങ്ങളില് കാര്യമില്ല. 50 വര്‍ഷം പഴക്കമുള്ള അതേ അരോപണങ്ങള് പകര്‍ത്തിവെക്കുന്നതില് അര്‍ക്കെങ്കിലും ചില മനസുഖം അനുഭവപ്പെടും എന്നല്ലാതെ ഫലപ്രദമായ ചര്‍ചയാകില്ല. ഇബാദത്തും തൗഹീദും രാഷ്ട്രീയവും അപ്രകാരം ചര്‍ചക്ക് മുതിരുക. ബ്ലോഗ് ലോകത്തേക്ക് പഴയ ചവറുകള് വലിച്ചിടാതിരിക്കുക. ക്രിയാത്മകമായ ചര്‍ചയിലേക്ക് നമ്മുക്ക് മുന്നേറാം. പരസ്പരം അഭിപ്രായ വ്യത്യാസം ഉണ്ടെന്ന് തോന്നുന്ന വിഷയങ്ങള് ഓരോന്നോരോന്നായി ചര്‍ചക്ക് വെക്കുക.\nNoushad Vadakkel May 22, 2010 at 3:03 PM\n@CKLatheefഇസ്ലാം ഇസ്ലാമിക പ്രസ്ഥാനം എന്ന പേരില് ജമാഅത്ത് പുറത്തിറക്കിയ പുസ്തകത്തില് നിന്നുമാണ് പ്രസ്തുത ആരോപണം . ജമാഅത്തെ ഇസ്ലാമിയെ കുറിച്ച് അറിയാത്ത ആരെങ്കിലും അങ്ങനെ ഒരു പുസ്തകം എഴുതുമോ ?\nമുന്‍പ് ഞാന് സൂചിപ്പിച്ച പോലെ പഴയ വാദങ്ങള് വീണ്ടും കേള്പ്പിക്കുംപോള് പല ജമാഅത്തെ ഇസ്ലാമി സുഹൃത്തുക്കള്‍ക്കും അരോചകമാകുന്നത് എന്റെ അനുഭവമാണ് . താങ്കള്‍ക്കു അങ്ങനെ ഉണ്ടാകില്ലെന്ന് പ്രതീക്ഷിക്കുന്നു . ജമാഅത്ത്-മുജാഹിദ് സംവാദങ്ങളുടെ കേന്ദ്ര ബിന്ദുവായി രാഷ്ട്രീയമാണ് കടന്നു വരുന്നത് എന്ന് ഇത്തരം സംവാദങ്ങള് ശ്രദ്ധിക്കുന്നവര്‍ക്ക് വളരെ എളുപ്പം മനസ്സിലാകും .അത്തരം സംവാദങ്ങള് താങ്കളും വായിചിട്ടുണ്ടാവാം .അവിടെ നിന്നും മനസ്സിലാകുമല്ലോ ഇസ്ലാഹി പ്രസ്ഥാനത്തിന്റെ രാഷ്ട്രീയ നിലപാടുകള് .\nഇനി അത് ഇവിടെ വ്യക്തമായി വിശദീകരിക്കണമെങ്കില് അടുത്ത പോസ്റ്റ് അതിനെ കുറിച്ചാണ് .സമയക്കുറവു ഒരു പ്രധാന പ്രശ്നമാണ് എങ്കിലും എത്രയും വേഗത്തില് പ്രസിദ്ധീകരിക്കാം .ഇന് ഷാ അല്ലാഹ് .\nനന്ദി വന്നതിനും സംവദിച്ചതിനും :)\nCKLatheef May 22, 2010 at 10:06 PM\nപഴയത് തള്ളിക്കളയുകയോ അതില്‍തന്നെ അള്ളിപ്പിടിക്കുകയോ ചെയ്യാന് ഞാന് ആളല്ല. രണ്ടു സംഘടനകള് തമ്മിലുള്ള സംവാദമല്ലല്ലോ ഇവിടെ നടക്കാനിടയുള്ളത്. മറിച്ച് വ്യക്തികള് തമ്മിലാണ്. കൃത്യമായ ഒരു പോയിന്റില് നിന്ന് സംവാദം തുടങ്ങുകയും കഴിയാവുന്നിടത്തോളം യോജിച്ച ഒരു പോയിന്റിലെത്തിച്ചേരാനാവുമോ എന്നതായിരിക്കണം സംവാദത്തിന്റെ ലക്ഷ്യമെന്നാണ് എന്റെ അഭിപ്രായം. ഏതെങ്കിലും സംഘടനയെ പൊക്കുകയൊ താഴ്തുകയോ അല്ല ഞാന് പങ്കെടുക്കുന്നതിലെ ഉദ്ദേശ്യം. ഞാനറിഞ്ഞതിനെ പങ്കുവെക്കുക. കൂടുതല് പഠിക്കാന് ശ്രമിക്കുക എന്നതാണ്. എന്റെ വാദം ജയിക്കണം എന്നെനിക്ക് നിര്‍ബന്ധമില്ല. സത്യം വിജയിക്കണമെന്നും അതിന്റെ പക്ഷത്ത് നിലയുറപ്പിക്കണമെന്നും ഞാന് ആഗ്രഹിക്കുന്നു. അതിന് ഉപാകരപ്പെടുന്നിടത്തോളം ഞാനിവിടെ നില്‍ക്കും. ഇല്ലെങ്കില് എല്ലാ ബഹുമാനവും നിലനിര്‍ത്തി ഞാന് ഈ ബ്ലോഗ് വിടും. അല്ലാഹു അനുഗ്രഹിക്കുമാറാകട്ടേ.\nമലയാ‍ളി May 23, 2010 at 1:06 AM\nNoushad Vadakkel May 23, 2010 at 9:31 AM\n@CKLatheef താങ്കള് പറഞ്ഞതിനോട് ചില വിയോജിപ്പുകള് ഉണ്ട് . >>>പഴയത് തള്ളിക്കളയുകയോ അതില്‍തന്നെ അള്ളിപ്പിടിക്കുകയോ ചെയ്യാന് ഞാന് ആളല്ല. രണ്ടു സംഘടനകള് തമ്മിലുള്ള സംവാദമല്ലല്ലോ ഇവിടെ നടക്കാനിടയുള്ളത്. മറിച്ച് വ്യക്തികള് തമ്മിലാണ്. <<<\nവ്യക്തികള് തമ്മിലാണ് സംവാദം ,യോജിക്കുന്നു .പക്ഷെ ഈ വ്യക്തികള് സംഘടനാ പ്രവര്‍ത്തകരാണ് .തങ്ങളുടെ ആദര്‍ശം പ്രബോധനം ചെയ്യുന്ന സംഘടനയുടെ ഭാഗമാണ് എന്ന് ചുരുക്കം .എന്നാല് നമ്മുടെ സംവാദത്തിനു സംഘടനകളുടെ ഔദ്യോഗിക പരിവേഷമില്ല എന്നെ ഉള്ളൂ .\n>>>കൃത്യമായ ഒരു പോയിന്റില് നിന്ന് സംവാദം തുടങ്ങുകയും കഴിയാവുന്നിടത്തോളം യോജിച്ച ഒരു പോയിന്റിലെത്തിച്ചേരാനാവുമോ എന്നതായിരിക്കണം സംവാദത്തിന്റെ ലക്ഷ്യമെന്നാണ് എന്റെ അഭിപ്രായം.<<<\nതീര്‍ച്ചയായും . ഒരു ഇസ്ലാമിക ആദര്‍ശ പ്രസ്ഥാനത്തിന്റെ ഒന്നാമത്തെ പോയിന്റ് തൌഹീദാണ് . തൌഹീദുമായി ബന്ധപ്പെട്ട ചില സുപ്രധാന വിഷയങ്ങള് കേവലം ശാഖാപരവും മുസ്ലിമിന്റെ രാഷ്ട്രീയം മര്‍മ്മ പ്രധാനവുമായി ജമാഅത്തെ ഇസ്ലാമി അവതരിപ്പികുന്നതിനെയാണ് പ്രധാനമായും എതിര്‍ക്കപ്പെടുന്നത് . അതിനെ മുജാഹിദുകള് ഇസ്ലാമില് രാഷ്ട്രീയമില്ല എന്ന് പറയുന്നു എന്ന് പറഞ്ഞു ജമാഅത്തെ ഇസ്ലാമി രക്ഷപ്പെടുവാന് ശ്രമിക്കുന്നു .\nഇത് തന്നെയാകട്ടെ പ്രധാന പോയിന്റ് .\n>>>കൂടുതല് പഠിക്കാന് ശ്രമിക്കുക എന്നതാണ്. എന്റെ വാദം<<<\nയോജിക്കുന്നു ,പക്ഷെ ഇത് പഠിച്ചു ബോധ്യപ്പെട്ടതിനെ ചോദ്യം ചെയ്യപ്പെടുമ്പോള് രക്ഷപെടുവാനുള്ള കുറുക്കു വഴി ആയി ചില ആളുകള് ഉപയോഗിക്കുന്ന കാര്യം കാണാതിരിക്കരുത്\n>>>സത്യം വിജയിക്കണമെന്നും അതിന്റെ പക്ഷത്ത് നിലയുറപ്പിക്കണമെന്നും ഞാന് ആഗ്രഹിക്കുന്നു.<<<\nഎന്റെ പ്രാര്‍ഥനയും അത് തന്നെ ... എന്റെ രക്ഷിതാവേ എന്നെ നീ സത്യത്തിനും ,നീതിക്കും വേണ്ടി നിലകൊള്ളുന്നവരുടെ കൂട്ടത്തില് ഉള്‍പ്പെടുത്തി മരിപ്പിക്കണേ . എന്നില് നിന്നും സംഭവിച്ചിട്ടുള്ള തെറ്റുകുറ്റങ്ങള് പൊറുത്തു മാപ്പാക്കണേ (ആമീന് )\nവന്നതിനും മാന്യമായി സംവദിച്ചതിനും നന്ദി.എല്ലാ നന്മകളും നേരുന്നു ... :)\nCKLatheef May 23, 2010 at 1:34 PM\nഇതിന് പഴയരേഖകളുണ്ടെങ്കില് അത് വെച്ചുതുടങ്ങാം ഇല്ലെങ്കില് അതില്ലാതെ.\nഏതായാലും ഇസ്‌ലാമിന്റെ ആദര്‍ശം അതിന്റെ ശാഖാപരമായ കാര്യമാണ് എന്ന് ഞാന് കരുതുന്നില്ല. തൗഹീദ് തന്നെ പരമപ്രധാനം. രാഷ്ട്രീയം ശാഖാപരമോ അടിസ്ഥാനപരമോ എന്ന് തീരുമാനിക്കുന്നതിന് മുമ്പ് രാഷ്ട്രീയം ഇസ്‌ലാമിലുണ്ടോ എന്നാണ് തീരുമാനമാകേണ്ടത്. മുജാഹിദുകള് ഇസ്‌ലാമില് രാഷ്ട്രീയമുണ്ട് എന്ന് പറഞ്ഞിട്ടുണ്ടെങ്കില് ഇല്ല എന്ന് പറയാന് ആര്‍ക്കാണ് അവകാശം. കാര്യങ്ങള് ചര്‍ചയാകുന്നത് പുറത്തുനിന്നാണ് വിഷയത്തിലേക്ക് പ്രവേശിക്കേണ്ടതുണ്ട്.\nNoushad Vadakkel May 23, 2010 at 9:59 PM\n@CKLatheef >>> ഇതിന് പഴയരേഖകളുണ്ടെങ്കില് അത് വെച്ചുതുടങ്ങാം <<<\nഅതിനെന്താ രേഖ ദാ ഇവിടുണ്ട് വായിക്കുമല്ലോ ? :).\nnasir June 27, 2010 at 4:20 PM\nnasir June 27, 2010 at 5:02 PM\nnasir June 27, 2010 at 5:32 PM\nഇബാദത്തിനു ലോക സലഫികളടക്കം എല്ലാവരും അംഗീകരിക്കുന്ന ആരാധനയും അനുസരണവും കീഴ്വണക്കവും എല്ലാം ഈയിടെയായി മുജാഹിദ്കാരും അംഗീകരിച്ചു കാണുന്നതില് സന്തോഷമുണ്ട്. തര്‍ക്കം ഇപ്പോള് ഒരു കാര്യതിലായി ചുരുങ്ങിയിട്ടുണ്ട്. ഇപ്പറഞ്ഞ അര്‍ത്ഥ വൈപുല്യതിന്റെ റൂട്ട് എങ്ങനെയാവണം എന്നതാണത്. അതായത്, ഇബാദത്ത് = ആരാധന, അനുസരണം, കീഴ്വണക്കം എന്ന് സമ്മതിച്ചു തരില്ല. പകരം ഇബാദത്ത് = ആരാധന = അനുസരണം, കീഴ്വണക്കം എന്നായാല് ഓക്കെ. അതായത് ഇബാദത്ത് എന്നാല് ആരാധന എന്ന് മാത്രമേ പറയാവൂ, എന്നാല്  ഈ ആരാധന മലയാളത്തിലെ 'സാദാ' ആരാധന അല്ല മറിച്ച്, അതിനു മേല്‍പ്പറഞ്ഞ രീതിയിലുള്ള അര്‍ത്ഥ വൈപുല്യമുണ്ട്. ഈ 'മലയാള' പ്രശ്നമാണ് ജമാ'അത്ത് 'മലയാളത്തില്' പറഞ്ഞത്.\nപിന്നെ നൌഷാദ് പറഞ്ഞു: "എന്നാല് സമ്പത്തില്ലാത്ത വ്യക്തി ഇസ്ലാമിലെ സുപ്രധാന ആരാധന കര്‍മ്മമായ സക്കാത് നല്‍കുന്നില്ല എന്നതിന്റെ പേരില് അയാളുടെ........................"\nആദ്യമായി, ഭരണം കിട്ടിയില്ലെങ്കില് ഒരാള് പരിപൂര്‍ണ്ണ മുസ്ലിമാകുകയില്ല എന്ന് ജമാ'അത് പറഞ്ഞു എന്നത് കള്ളമാണ്. 'ഇസ്ലാം എന്നാല് ജീവിതത്തെ ആമൂലാഗ്രം (തീര്‍ച്ചയായും അതി പ്രധാനമായ ഭരണവും) ഉള്‍ക്കൊള്ളുന്ന സമ്പൂര്‍ണ്ണ ജീവിത വ്യവസ്ഥയാണ് എന്ന് ജമാ'അത്ത് പറഞ്ഞിട്ടുണ്ട്. ഈയിടെയായി മുജാഹിദ്കളും ഇത് 'പറയുന്നുണ്ട്'- വിശദാംശങ്ങളിലേക്ക് പോവാതെ ഒളിച്ചോടുമെങ്കിലും! ഈ സമ്പൂര്‍ണ്ണ ഇസ്ലാമിന്റെ സംസ്ഥാപനമാണ് (ഇഖാമാതുദ്ദീന്) ജമാ'അത്തെ ഇസ്‌ലാമിയുടെ ലക്‌ഷ്യം. (ഭരണ ഘടന കാണുക). അതിന്റെ അടിത്തറയാവട്ടെ, വിശുദ്ധ ഖുര്'ആനും തിരു സുന്നത്തും. ഭരണം അടക്കമുള്ള സമ്പൂര്‍ണ്ണ ദീന് ഖുര്'ആനില് പറഞ്ഞ അതെ രീതിയില് ഇന്ത്യന് സമൂഹത്തോട് പറഞ്ഞാല് തീവ്രവാദികളും മത-രാഷ്ട്രവാദികളും ഒക്കെയായി ചിത്രീകരിക്കപ്പെടുമെന്നതിനാല് ദീനിന്റെ രാഷ്ട്രീയവശം ഒളിച്ചു വെച്ചു മക്കാ മുശ്രിക്കുകല്‍ക്കുപോലും 'ഈസിയായി' യോജിക്കാന് പറ്റുന്ന 'ആകാശഭരണ സിദ്ധാന്തമായി' ഇസ്ലാമിനെ പരിചയപ്പെടുത്തിയാല് മതി എന്ന പൌരോഹിത്യ (ദീനിലില്ലാത്തതും കൂട്ടി ചേര്‍ത്തതുംആയ) ദീന് എന്തായാലും മുസ്ലിംകള് എന്ന നിലയില് ജമാ'അതിനു സ്വീകാര്യമല്ല. കാരണം:\n(൧) അങ്ങനെ ആളെ പേടിപ്പിക്കുന്ന ഒരു ഭീകര മുഖം സര്‍വ ലോക രക്ഷിതാവിന്റെ ദീനിനില്ല. മുജാഹിദുകള് സമസ്തക്കാരെ കൈകാര്യം ചെയ്യുംപോലെയല്ലാതെ മാന്യമായി യുക്തിപൂര്‍വ്വം പ്രബോധനം നടത്തിയാല് ഒരു തെറ്റിദ്ധാരണയും വരില്ല. ഒരു ധാരണയും ഇല്ലാത്തവരെ തെറ്റിദ്ധരിപ്പിക്കുന്ന 'ഭീകര' പ്രസ്താവനകള് തൌഹീദിന്റെ വക്താക്കള് എന്ന് പറയുന്നവര് നടത്താതിരുന്നാല് മതി.\n(൨) ഖുര്'ആനിലെ ചില ഭാഗങ്ങള് താല്‍കാലികമായി ദുര്‍വ്യാഖ്യാനിക്കാനും മറച്ചു വെക്കാനും അല്ലാഹുവിന്റെ ഏകത്വം തത്വത്തില് എല്ലാവരും അംഗീകരിച്ചു എന്ന് ഉറപ്പായാല് മാത്രം " കൂട്ടരേ, ഇന്നലെ വരെ ഞങ്ങള് പറഞ്ഞിരുന്നതിനു വിരുദ്ധമായി ഇസ്ലാമില് രാഷ്ട്രീയവും ഉണ്ട്, അല്ലാഹു ഇറക്കിയതനുസരിച്ചു വിധിക്കാത്തവന് കാഫിര് ആണ്" എന്ന് വിളിച്ചു പറയുന്ന 'ചതി ദ'അവത്ത്' ഇസ്ലാമിന്റെ രീതിയല്ല. ഇത്തരം ഒളിയജണ്ടകള് ഇസ്ലാമിന്റെ രീതിയാണ് എന്നതിന് മുജാഹിദുകളുടെ തെളിവ് എന്താണ്?\n(൩) മുജാഹിദ് പറയുന്ന തൌഹീദ് പൂര്‍ത്തീകരിച്ച ശേഷം (കെട്ടിടത്തിന്റെ തറ) അതായത് എല്ലാവരും ഇസ്ലാമായ ശേഷം "ഇസ്ലാമില് ഭരണവും ഉണ്ട് അതും ചേര്‍ന്നാലേ ദീന് പൂര്‍ത്തിയാവൂ" എന്ന് (ചില മുജാഹിദ് സുഹൃത്തുക്കള് പറയുമ്പോലെ ചുമരും മേല്‍ക്കൂരയും) എന്ന 'ഞെട്ടിക്കുന്ന' പ്രഖ്യാപനം രാഷ്ട്രീയമില്ലാത്ത തൌഹീദ് അംഗീകരിച്ചു 'സനദ്' വാങ്ങാന് കാത്തിരിക്കുന്ന ജനക്കൂട്ടം സസന്തോഷം സ്വീകരിക്കുമെന്ന് ഉറപ്പാണോ?\n(൪) അങ്ങനെ സ്വീകരിക്കാന് മടിക്കുന്നവരുണ്ടെങ്കില് - അവര് തൌഹീദ് അംഗീകരിച്ചവര് ആണെന്നോര്‍ക്കണം - അവര് ദീനിന് അകത്തോ പുറത്തോ?\nഇത് കേവലം സാങ്കല്പ്പികമല്ല. കാരണം ഇസ്ലാമില് രാഷ്ട്രീയമുണ്ട് എന്ന് പറയുന്നത് മത-രാഷ്ട്ര വാദം എന്ന ഹീന ചിന്താഗതിയാണ് എന്നാണ് ഇന്നലെവരെ ഈ പുതു തൌഹീദ്കാര് അതി ശക്തമായി പടിപ്പിക്കപ്പെട്ടിരുന്നത്. അതിന്റെ പേരിലായിരുന്നു ജമാ'അതിനെതിരെ ഈ ജനക്കൂട്ടത്തെ തിരിച്ചു വിട്ടിരുന്നത്. തങ്ങളുടെ ദൈനം ദിന കാര്യങ്ങളില് ദീന് ഇടപെടില്ല എന്ന ഉറപ്പു ലഭിച്ചതിനാലാണ് ഇവര് മുജാഹിദ്കളുടെ കൂടെ കൂടിയത്! പെട്ടെന്നൊരു സുപ്രഭാതത്തില് ഒരു കൊടും ചതി അവരോടു ചെയ്‌താല് അതവര് അംഗീകരിക്കും എന്ന് വിശ്വസിക്കാന് സാമാന്യ ബുദ്ധികള്‍ക്ക് സാധിക്കുമോ? അന്ന് രാവിലെ എല്ലാവരും കൂടി ഇന്ദിരാ ഭവനിലും, ലീഗ് ഹൌസിലും, ഏക്കേജി സെന്ററിലും പോയി രാജിക്കത്ത് കൊടുക്കും എന്ന് വിചാരിക്കാന് മാത്രം നമ്മള് മണ്ടന്മാരോ?\nnasir June 27, 2010 at 6:47 PM\nപിന്നെ ഇസ്ലാമിക വ്യവസ്ഥിതിക്കു വേണ്ടി പരിശ്രമിക്കേണ്ടതുണ്ടോ എന്ന വിഷയം ചര്‍ച്ചയായാല് സ്ഥിരമായി കേള്‍ക്കുന്നതാണ് സകാത്തിന്റെ ഉദാഹരണം. ഒരു കര്‍മ്മത്തിന്റെ ഉദാഹരണം എല്ലായ്പോഴും വ്യത്യസ്തമായ മറ്റൊരു കര്‍മ്മത്തിന് ഫിറ്റാവണം എന്നുണ്ടോ?\nമൂത്രമൊഴിച്ചാല് വുദു മുറിയും, എന്നാല് നോമ്പ് മുറിയില്ല; വെള്ളം കുടിച്ചാല് നോമ്പ് മുറിയും, എന്നാല് വുദു മുറിയില്ല!\nനോമ്പ് മുറിയുന്ന കാരണം കൊണ്ട് വുദുവോ, വുദു മുറിയുന്ന കാരണം കൊണ്ട് നോമ്പോ മുറിയുമെന്ന് വാദിക്കുന്നത് മൌട്യമല്ലേ?\nഅല്ലെങ്കിലും എന്തേ അഖില കേരളാടിസ്ഥാനത്തില് ഈ ഒരേ ഒരു ഉദാഹരണം?\n* ഒരു നാട്ടില് പള്ളിയും മദ്രസ്സയും ഇല്ല, അത് താനേ സമയമാകുമ്പോള് ഉണ്ടായിക്കോളും എന്ന് വെക്കാമോ?\n* ഒരാള്‍ക്ക് ഔറത്ത് മറക്കാന് വസ്ത്രമില്ല, വസ്ത്രം സമയമാവുമ്പോള് ഗിഫ്റ്റ് ആയി അല്ലാഹു ഇറക്കിതരും വരെ ആള് നഗ്നനായി നടക്കുമോ?\n* പോട്ടെ, ഒരു നാട്ടില് റോഡോ ആശുപത്രിയോ ഇല്ല, അതിനു ആരും പരിശ്രമിക്കെണ്ടതില്ല; പരിശ്രമിച്ചുകൂടാ എന്നാണോ മുജാഹിദ് നിലപാട്? നിര്‍ബ്ബന്ധവും ഐച്ചികവുമായ ഒരായിരം കാര്യങ്ങളില് ഇതാണ് സ്ഥിതി എങ്കില്, എന്തേ സര്‍വ്വ ശക്തനായ അല്ലാഹു സുബ്'ഹാനഹൂ വ ത'ആലാ ലോകത്തിനാകമാനം അനുഗ്രഹമായി നല്‍കിയ കുറ്റമറ്റ ഈ വ്യവസ്ഥിതിയുടെ സംസ്ഥാപന കാര്യത്തില് മാത്രമെന്തേ ഒരു 'അബൂ താലിബിയന് നയം'? (ആനപ്പട ക'അബക്ക് നേരെ ആക്രമിക്കാനായി വന്നപ്പോള് നേരിടാന് മെനക്കെടാതെ സ്ഥലം വിട്ട അദ്ദേഹം പറഞ്ഞല്ലോ " അല്ലാഹുവിന്റെ വീട് അവന് കാത്തോളും, ഞാനെന്‍റെ തടി സലാമാത്താക്കട്ടെ" എന്ന്?).\nHafeez June 28, 2010 at 11:06 AM\nജമാഅത്തെ ഇസ്‌ലാമിയെ പലപ്പോഴും കണ്ണടച്ച് മുജാഹിദുകള് എതിര്‍ക്കാരുണ്ട്. ഉദാഹരണത്തിന് ഇസ്ലാം സമഗ്രമാണ് എന്ന് ജമാഅത്ത് പറഞ്ഞപ്പോള് ഉമര് മൌലവി പറഞ്ഞത് "സമഗ്രം എന്നാല് അഗ്രങ്ങള് സമമായത് എന്നല്ലെ ഇസ്ലാമിന്റെ എല്ലാ അഗ്രങ്ങളും സമമാണോ?"" എന്നാണ്. യഥാര്‍ത്ഥത്തില് മലയാള ഭാഷയില് സമഗ്രത എന്നത്തിന്റെയും സമാഗ്രത എന്നതിന്റെയും അര്‍ഥം പോലും പരിശോധിക്കാതെയാണ് അദ്ദേഹം അങ്ങനെ എഴുതിയത്.\nMuneer June 28, 2010 at 3:32 PM\nഇബാദത്തിന്റെ അര്‍ത്ഥം പറഞ്ഞപ്പോഴാണ് മുജാഹിദുകാരുടെ മറ്റൊരു ഉരുണ്ടു കളി ഓര്‍മ വന്നത്. അത് വിശദമായി ഇവിടെ ഉണ്ട്.\nശെയ്ക്ക് മുഹമ്മദ് കാരക്കുന്നിന്റെ "മുഖാമുഖം" എന്ന പുസ്തകത്തിലും ഇത് വിശദമായി വായിക്കാം.\nമൈപ് June 28, 2010 at 4:24 PM\n@Muneer maudoodi said, iba'adath derived from ab'd!! is it right?? :)\nമൈപ് June 28, 2010 at 4:28 PM\nതാങ്കൾ തെറ്റ് ചെയ്യാറില്ലെ? എല്ലാ മനുഷ്യന്മാരും തെറ്റ് ചെയ്യും. പിശാചിനെ അനുസരിച്ചാണ് മനുഷ്യൻ തെറ്റ് ചെയ്യുന്നത്. ഇത് ഏത് തരത്തിലുള്ള അനുസരണമാണ്. ഇങ്ങിനെ അനുസരണം കാണിച്ചാൽ ശിർക്കാകുമോ?\nnasir June 28, 2010 at 6:04 PM\nഒരേ കര്‍മ്മം തന്നെ ശിര്‍ക്കുമാവാം കേവലം ഹറാമും ആവാം.\nപന്നിയിറച്ചി കഴിക്കുന്നത് അതില് ദീനിന്റെ വിധി-വിലക്കുകള് ഞാന് അംഗീകരിക്കില്ല, അത് എന്‍റെ സ്വന്തം തീരുമാനത്തിന് മാത്രം വിധേയമാണ് എന്ന മനസ്ഥിതിയില് ആണെങ്കില് അത് വ്യക്തമായ ശിര്‍ക്ക് ആണ്. അല്ലാഹു വിലക്കിയതാണ്, കഴിക്കുന്നത് ഹറാം ആണ് എന്ന് സമ്മതിക്കുകയും എന്നാല് പന്നിയിറച്ചി കഴിക്കുകയും ചെയ്‌താല് അത് ശിര്‍ക്കല്ല, പക്ഷെ ഹറാം ആണ്.\nചോദ്യത്തിന്റെ ഉദ്ദേശ്യം മനസ്സിലായില്ല എങ്കിലും, ഭാവി ചര്‍ച്ചകളിലെയ്ക്ക് പ്രയോജനപ്പെടുമെന്ന വിശ്വാസമുണ്ട്.\nMuneer June 29, 2010 at 3:36 PM\nഅല്ല മാഷേ, ഇന്‍ഫര്‍മേഷന് explosion ന്‍റെ ഈ കാലത്ത് നമ്മള് ജമാഅത്തിന്‍റെയും മുജാഹിദിന്‍റെയും നേതാക്കന്മാര് പറയുന്നത് മാത്രം വായിച്ചു സമയം കളയണോ? നമുക്ക് സത്യം കണ്ടെത്തിയാല് പോരെ? എത്ര എത്ര കനപ്പെട്ട ലേഖനങ്ങള് ഇന്‍റര്‍നെറ്റില് ലഭ്യമാണ്? ഒരെണ്ണം ഇതാ..\nമൈപ് June 29, 2010 at 4:33 PM\nഹ! ഇത് നല്ല ഉത്തരം!! അപ്പോ ഈ മനുഷ്യന്മാരൊക്കെ തെറ്റ് ചെയ്യുന്നത് പിശാചിനെ അംഗീകരിച്ചാണോ? പിശാചെ, നീ പറയുന്നത് തെറ്റാണെന്ന് എനിക്കറിയാം എന്ന് പ്രഖ്യാപിച്ച് ആരാണ് സുഹൃത്തെ പിശാചിനെ അനുസരിച്ച് തെറ്റ് ചെയ്യുന്നത്?\nപിശാചെ നീ പറയുന്നത് തെറ്റാണ് എന്ന് സമ്മദിച്ചാണോ അതല്ല, നീ പറയുന്നത് തെറ്റല്ല എന്ന സമ്മദിച്ചാണോ മനുഷ്യർ തെറ്റുകൾ ചെയ്യുന്നത്?! ഇവിടെ പിശാചിനെ അനുസരിക്കുന്നതിൽ എന്ത് ഉപാദിയാണ് മനുഷ്യർ വെക്കുന്നത്?\nമൈപ് June 29, 2010 at 4:36 PM\nകനകപെട്ട ലേഖനം ഇന്റെറ് നെറ്റിൽ കിട്ടില്ല. കുത്ബാത്തിന്റെ പഴയ പതിപ്പ് കാണിച്ച് തരാമോ??? അങ്ങിനെ എത്ര എത്ര ഗ്രന്ഥങ്ങൾ ഒളിപ്പിച്ച് വെക്കുകയോ നശിപ്പിക്കുകയോ ചെയ്തിട്ടുണ്ട്?? പുറത്ത് കാണിക്കാൻ ഭയക്കുന്ന എത്ര ഗ്രന്ഥങ്ങളുണ്ട്…. തിരുത്തി പ്രസിദ്ധീകരിച്ച് ആശ്വാസമടയുന്ന എത്ര ഗ്രന്ഥങ്ങളുണ്ട്… ബാക്കി വരുന്ന കനകപെട്ട തത്വങ്ങള് ഇനിയെത്രയുണ്ടെന്നും എത്ര നാള് കൂടി തലയിൽ വെക്കേണ്ടി വരുമെന്ന് കണ്ടറിയാം…\nnasir June 29, 2010 at 6:26 PM\nമൈപ് ചോദിക്കുന്നു: "ഹ! ഇത് നല്ല ഉത്തരം!! അപ്പോ ഈ മനുഷ്യന്മാരൊക്കെ തെറ്റ് ചെയ്യുന്നത് പിശാചിനെ അംഗീകരിച്ചാണോ?"\nമൈപ് തന്നെ പറയുന്നു (മുമ്പത്തെ പോസ്റ്റില്):"പിശാചിനെ അനുസരിച്ചാണ് മനുഷ്യൻ തെറ്റ് ചെയ്യുന്നത്"\nമൈപ് ചോദിക്കുന്നു: "പിശാചെ, നീ പറയുന്നത് തെറ്റാണെന്ന് എനിക്കറിയാം എന്ന് പ്രഖ്യാപിച്ച് ആരാണ് സുഹൃത്തെ പിശാചിനെ അനുസരിച്ച് തെറ്റ് ചെയ്യുന്നത്?"\nഉത്തരം: അത്തരം പ്രഖ്യാപനങ്ങളെപ്പറ്റി അറിയില്ല. കേരള സലഫിത്തറവാട്ടില് നിന്നും നിങ്ങളെ പടിയടച്ചു പിണ്ഡം വെച്ച കൂട്ടരോട് ചോദിക്കൂ... അവരാണിപ്പോള് ജിന്ന്-പിശാചുക്കളുമായി കമ്പനി കൂടുന്നതും അവരുമായി ക്രിക്കറ്റ് കളിക്കുന്നതും സംവദിക്കുന്നതും ഒക്കെ".\nമൈപ് ചോദിക്കുന്നു: "പിശാചെ നീ പറയുന്നത് തെറ്റാണ് എന്ന് സമ്മദിച്ചാണോ അതല്ല, നീ പറയുന്നത് തെറ്റല്ല എന്ന സമ്മദിച്ചാണോ മനുഷ്യർ തെറ്റുകൾ ചെയ്യുന്നത്?! ഇവിടെ പിശാചിനെ അനുസരിക്കുന്നതിൽ എന്ത് ഉപാദിയാണ് മനുഷ്യർ വെക്കുന്നത്?"\nഉത്തരം: എന്താ സുഹൃത്തേ, കുറെ വാക്കുകള് എഴുതി അറ്റത്തൊരു (?) ചിഹ്നമിട്ടാല് ചോദ്യമാവുമോ? എന്തൊക്കെയാണ് താങ്കള് ഇപ്പറയുന്നത്? പിശാചിനെ അനുസരിക്കുന്നതിനുള്ള ഉപാധിയോ? വെറുതെ മെനക്കെടുത്തല്ലേ സ്നേഹിതാ...\nമൈപ് June 29, 2010 at 8:45 PM\nഇനി പറയ്, ഇബാദത്തിന് അനുസരണം എന്ന് പറഞാൽ അല്ലാഹു അല്ലാത്ത ആരെയും അനുസരിക്കൽ ശിർക്ക്. അപ്പോ പിശാചിനുള്ള അനുസരണം വഴി ശിർക്ക് ചെയ്യാത്തവർ ലോകത്തില്ല എന്നാണോ പറയേണ്ടത്?\nമെനക്കെടാൻ കഴിയില്ലെങ്കിൽ ഈ പണി നിർത്തിക്കോ..\nnasir June 29, 2010 at 10:27 PM\nമൈപ് ചോദിക്കുന്നു (പ്രത്യേകിച്ച് അടിസ്ഥാനമൊന്നുമില്ലാതെ):"ഇനി പറയ്, ഇബാദത്തിന് അനുസരണം എന്ന് പറഞാൽ അല്ലാഹു അല്ലാത്ത ആരെയും അനുസരിക്കൽ ശിർക്ക്. അപ്പോ പിശാചിനുള്ള അനുസരണം വഴി ശിർക്ക് ചെയ്യാത്തവർ ലോകത്തില്ല എന്നാണോ പറയേണ്ടത്?"\nഎന്‍റെ ഉത്തരം: എന്ത് പറയണമെന്നത് താങ്കളുടെ ഇഷ്ടം. താങ്കളുടെ സാങ്കല്‍പ്പിക ചോദ്യമല്ലേ. അതിലേക്കു മറ്റുള്ളവരെ എന്തിനു വലിച്ചിഴക്കണം?\n(താങ്കള് എന്തൊക്കെയോ കണക്കു കൂട്ടിയാണ് ചോദ്യം തുടങ്ങിയത്. ചോദ്യത്തിന്റെ ഉദ്ദേശ്യം മനസ്സിലായില്ല എന്ന് ഞാന് ആദ്യമേ സൂചിപ്പിച്ചതുമാണ്. പക്ഷെ താങ്കള് ഉദ്ദേശിച്ച രീതിയിലുള്ള ഉത്തരം താങ്കള്‍ക്കു കിട്ടിയില്ല. അപ്പോള് ഞാന് പറയുമെന്ന് താങ്കള് കണക്കു കൂട്ടിയ ഉത്തരത്തിനു മേല് മറു ചോദ്യം ചോദിക്കാനായി കരുതി വെച്ച ഉരുപ്പടി വെയിസ്റ്റ് ആവണ്ടല്ലോ എന്ന് കരുതി വെറുതെ അങ്ങ് പോസ്റ്റു ചെയ്തു അല്ലെ?)\nപിന്നെ, വേല കയ്യിലിരിക്കട്ടെ. അങ്ങനെ ഒഴിവാക്കാന് നോക്കണ്ട. എങ്കിലും ഒരപേക്ഷ. സങ്കല്‍പ്പിക ചോദ്യങ്ങളും അര്‍ത്ഥമില്ലാത്ത വാക്കുകളുടെ ക്കൂട്ടവും പോസ്റ്റ് ചെയ്യാതിരുന്നുകൂടെ?\nHafeez June 30, 2010 at 2:36 AM\nകാര്യങ്ങള് വളരെ വ്യക്തമാണ്.\nഒരാള് നിര്‍ബന്ധിതാവസ്ഥയില്(മറ്റൊന്നും കിട്ടാത്ത അവസ്ഥയില് ) പന്നി മാംസം കഴിച്ചാല് അതു ഹലാല് ആണ്,\nഇനി ഒരാള് സുഹൃത്തുക്കളുടെ നിര്‍ബന്ധത്തിനു വഴങ്ങിയോ മറ്റോ പന്നിമാംസമോ മദ്യമോ കഴിച്ചാല്(അത് ഹറാം ആണെന്ന് അറിഞ്ഞുകൊണ്ട് തന്നെ ) അത് ഹറാം ആണ്,ശിര്‍ക്ക് അല്ല.\nഇനി ഒരാള് കരുതുന്നു, പന്നിമാംസവും മദ്യവുമൊക്കെ കഴിക്കണമോ വേണ്ടയോ എന്ന് പറയേണ്ടത് ആറാം നൂറ്റാണ്ടിലെ ഗ്രന്ഥമോ ദൈവമോ അല്ല. അത് പ്രശ്നമല്ലെന്ന് ഡോക്ടര് പറഞ്ഞാല് അത് കഴിക്കാം. അങ്ങനെ ഒരാള് അത് കഴിച്ചാല് അയാള് ചെയ്യുന്നത് ശിര്‍ക്കാണ്.\nഇവിടെ എല്ലാവരും ചെയ്യുന്നത് ഒരേ കാര്യമാണ്. പക്ഷെ അതിന്റെ നിയ്യത്ത് വ്യത്യസ്തമാണ്.\nശിര്‍ക്ക് വരണമെങ്കില് ആരാധന വേണം എന്ന് നിര്‍ബന്ധമില്ല.\nMuneer June 30, 2010 at 4:50 PM\n>>കനകപെട്ട ലേഖനം ഇന്റെറ് നെറ്റിൽ കിട്ടില്ല.<<\nഒന്നൊന്നര comment ആയിപ്പോയി. ശരിയാണ്, ഇന്‍റര്‍നെറ്റില് തപ്പിയാല് മിക്കപ്പോഴും കിട്ടുന്നത് ലോക സലഫികളുടെ വീക്ഷണങ്ങള് ആയിരിക്കും. അവരെനമ്മള് ദീനില് നിന്നും പുറത്താക്കിയിട്ട് കാലം എത്രയായി അല്ലെ? ഇബാദത്ത്, രാഷ്ട്രീയം, ഈ വിഷയങ്ങളിലെല്ലാം അവര് നമുക്ക് പാര പണിതാല് അവരുടെ ലേഖനങ്ങള് എല്ലാം ചവറു എന്ന് പറഞ്ഞു തള്ളുകയല്ലേ നിവൃത്തി ഉള്ളൂ..\n>>കുത്ബാത്തിന്റെ പഴയ പതിപ്പ് കാണിച്ച് തരാമോ??? അങ്ങിനെ എത്ര എത്ര ഗ്രന്ഥങ്ങൾ ഒളിപ്പിച്ച് വെക്കുകയോ നശിപ്പിക്കുകയോ ചെയ്തിട്ടുണ്ട്??<<\nസഹോദരാ, എന്താണ് താങ്കളുടെ പ്രശ്നം? ജമാഅത്ത് ഗ്രന്ഥങ്ങള് കാണാന് ഇല്ലാത്തതോ ഇബാദത്തിന്റെ അര്‍ത്ഥ വ്യാപ്തി എന്താണെന്ന് മനസ്സിലാവത്തതോ? ഇബാദത്തിനു കേവലമായ, പൊതുധാരണയിലുള്ള, ആരാധന എന്ന മലയാള വാക്ക് പോര എന്ന് പറയാന് ശ്രമിച്ച എന്നോട് പുസ്തകം കാണാത്തതിനെ കുറിച്ചായി പരാതി! ഇങ്ങനെ വെറുതെ വള വളാന്ന് ബാലിശമായ ആരോപണങ്ങള് ഉന്നയിക്കാനായിരുന്നെങ്കില് ഞാന് ഈ വഴിക്കേ വരില്ലായിരുന്നു! മുഴുവനും വിറ്റഴിഞ്ഞ പഴയ പതിപ്പുകള് ഒളിപ്പിച്ചു വെച്ചു/ നശിപ്പിച്ചു എന്ന് തട്ടിവിടുന്നത് ആരെ ബോധിപ്പിക്കാനാ?\n>>പുറത്ത് കാണിക്കാൻ ഭയക്കുന്ന എത്ര ഗ്രന്ഥങ്ങളുണ്ട്<<\nഭയമാണെങ്കില് പിന്നെന്തിനാ കോയാ അവര് അത് പുസ്തകമാക്കി, ആര്‍ക്കും വാങ്ങാവുന്ന തരത്തില് ഇറക്കുന്നത്? ഓ.. മറന്നു, സ്റ്റേജ് കെട്ടി പരസ്പരം തെറി വിളി നടത്തുന്നതാണല്ലോ ഇസ്ലാമിക പ്രബോധനം. അതാവുമ്പോ ഒളിപ്പിക്കേണ്ട പ്രശ്നം ഒന്നും ഇല്ലല്ലോ അല്ലെ?\nഇതുവരെ ഉള്ള അനുഭവം വെച്ചു, എന്‍റെ ഈ കമന്റിനു മറുപടി ആയി ഇനിയും ചില ചോദ്യങ്ങള് പ്രതീക്ഷിക്കുന്നു.\n1) ഒരു മഖ്‌ബറയുടെ മുന്നില് സുജൂദ് ചെയ്ത ഒരാളോട് അത് ശിര്‍ക്ക് ആണെന്ന് ഒരിക്കല് പറഞ്ഞു. പിന്നീടൊരിക്കല് പള്ളിയില് സുന്നത്ത് നമസ്കരിക്കുമ്പോള് സുജൂദ് ചെയ്ത ഒരാളോട് അത് സുന്നത്താണെന്ന് പറഞ്ഞു. ഇങ്ങനെ സുജൂദിനെ ശിര്‍ക്കും സുന്നത്തും ആക്കുന്നതിനുള്ള മാനദണ്ഡം എന്താണ്?\n2) കേരളത്തിലെ ജമാഅത്തുകാര് മാത്രം എന്താ മലയാളം സംസാരിക്കുന്നത്? മറ്റെല്ലാ ഘടകങ്ങളിലും ഉര്‍ദു സംസാരിക്കുന്നവര് ആണല്ലോ? ഇവിടെ ഉള്ളവര് മുഖം മൂടികള് ആണെന്നുള്ളതിന്റെ തെളിവ് അല്ലെ ഇത്?\n3) 1952-ല് പ്രസിദ്ധീകരിച്ച ഒരു ലഘുലേഖ എന്താ ഇപ്പോ പ്രസിദ്ധീകരിക്കാത്തത്? ആര്‍ക്കു വേണ്ടിയാണ് അത് ഒളിപ്പിച്ചു വെച്ചത്?\n4) ഐ പി എച്ച് എന്താ അറബിയില് പുസ്തകങ്ങള് ഇറക്കാത്തത്? അത് അറബി ഭാഷയോട് വിരോധം ഉള്ളത് കൊണ്ടല്ലേ?\nഈ സ്റ്റാന്‍ഡേര്‍ഡിലുള്ള ചോദ്യങ്ങള്‍ക്ക് ഉത്തരം നല്‍കാന് എനിക്ക് ഇത്തിരി ബുദ്ധിമുട്ടുണ്ട് സഹോദരാ..\nമൈപ് July 3, 2010 at 1:44 PM\n>> ...എന്നോട് പുസ്തകം കാണാത്തതിനെ കുറിച്ചായി പരാതി! ഇങ്ങനെ വെറുതെ വള വളാന്ന് ബാലിശമായ ആരോപണങ്ങള് ഉന്നയിക്കാനായിരുന്നെങ്കില് ഞാന് ഈ വഴിക്കേ വരില്ലായിരുന്നു! മുഴുവനും വിറ്റഴിഞ്ഞ പഴയ പതിപ്പുകള് ഒളിപ്പിച്ചു വെച്ചു/ നശിപ്പിച്ചു എന്ന് തട്ടിവിടുന്നത് ആരെ ബോധിപ്പിക്കാനാ? <<\nഇവിടെ വിഷയത്തിൽ സംവദിക്കുന്നതിന് പകരം താങ്കൾ ‘കനകപെട്ട‘ കൃതികളുടെ ലിങ്ക് അയക്കുകയായിരുന്നല്ലൊ.. അതിനാലാണ് പുറത്ത് കാണിക്കാൻ പറ്റാത്ത എത്രയോ കൃതികളുണ്ടെന്ന് ഓർമ്മിപ്പിച്ചത്.\n>> ഭയമാണെങ്കില് പിന്നെന്തിനാ കോയാ അവര് അത് പുസ്തകമാക്കി, ആര്ക്കും വാങ്ങാവുന്ന തരത്തില് ഇറക്കുന്നത്? ഓ.. മറന്നു, സ്റ്റേജ് കെട്ടി പരസ്പരം തെറി വിളി നടത്തുന്നതാണല്ലോ ഇസ്ലാമിക പ്രബോധനം. അതാവുമ്പോ ഒളിപ്പിക്കേണ്ട പ്രശ്നം ഒന്നും ഇല്ലല്ലോ അല്ലെ? <<\nഒഴിവാക്കിയ എത്ര പുസ്തകങ്ങളുടെ പേര് വേണം താങ്കൾക്ക് ?? ഞാൻ അന്വോഷിച്ച് നടക്കുന്ന എത്രയോ കുപ്രസിദ്ധ പുസ്തകങ്ങളുണ്ട്. താങ്കൾക്കവ നൽകാൻ കഴിയുമെങ്കിൽ പേര് വിവരങ്ങൾ ഞാൻ തരാം. മൌദൂദിയൻ ആവേശം കാരണം പുസ്തകമാക്കിയെങ്കിലും പുതിയ തലമുറയിലെ നേതാക്കൾക്കത് കീറാമുട്ടിആയതിനാലല്ലെ പല പുസ്തകങ്ങളും എഡിറ്റ് ചെയ്ത്, പ്രശസ്ത ഭാഗങ്ങൾ കട്ട് ചെയ്തൊഴിവാക്കി പുനപ്രസിദ്ധീകരിച്ചത്. പഴയ പതിപ്പും പുതിയ പതിപ്പും തമ്മിൽ വ്യത്യാസമില്ലെ?? അറിയില്ലെങ്കിൽ പഠിച്ച് വരിക.\n>> ഈ സ്റ്റാന്ഡേിര്ഡി്ലുള്ള ചോദ്യങ്ങള്ക്ക്യ ഉത്തരം നല്കാതന് എനിക്ക് ഇത്തിരി ബുദ്ധിമുട്ടുണ്ട് സഹോദരാ.. <<\nഈ സ്റ്റാൻഡേർഡ് ചോദ്യങ്ങളെറിഞ്ഞ് ഓടി രക്ഷപെടാനല്ലാതെ വിഷയത്തിൽ സംവദിക്കാൻ താങ്കൾക്ക് കഴിയില്ല.\nMuneer July 6, 2010 at 10:16 AM\n>>ഞാൻ അന്വോഷിച്ച് നടക്കുന്ന എത്രയോ കുപ്രസിദ്ധ പുസ്തകങ്ങളുണ്ട്<<\nഉമര് മൌലവി ലിസാനുല് അറബ് അന്വേഷിച്ചു നടന്ന പോലെ മനപ്പൂര്‍വം കണ്ണുമടച്ചു അന്വേഷിച്ചാല് ഒന്നും കിട്ടില്ല സഹോദരാ..\n>>അറിയില്ലെങ്കിൽ പഠിച്ച് വരിക.<<\nഉവ്വുവ്വ്, മുഴുവനും വിറ്റു തീര്‍ന്ന പുസ്തകങ്ങള് ഒന്നൊഴിയാതെ ജിന്ന് കൊണ്ട് പോയത് പഠിച്ചിട്ടു വരാം.അല്ലെങ്കിലും ഈ ജിന്നുകള് നമുക്കൊക്കെ ഇട്ടു പണിയാന് തുടങ്ങിയിട്ട് കുറച്ചായി.\nHafeez July 7, 2010 at 3:56 PM\nഇബാദാത്തുമായി ബന്ധപ്പെട്ടു ഞാന് പോസ്റ്റ് ചെയ്ത കാര്യത്തിലേക്ക് മൈപ്പിന്റനെ ശ്രദ്ധ ക്ഷണിക്കുന്നു. മറുപടി പ്രതീക്ഷിക്കുന്നു.\nമൈപ് July 7, 2010 at 7:18 PM\nപന്നിയും പട്ടിയുമൊക്കെ അവിടെ നിൽകട്ടെ സുഹൃത്തെ, പിശാചിനെ അനുസരിക്കുന്ന വിഷയം എടുക്കുക. പിശാചെ, നീ പറയുന്നത് തെറ്റാണെന്ന് അംഗീകരിച്ച് ആരെങ്കിലും തെറ്റ് ചെയ്യാറുണ്ടോ?\nശിർക്കാകുന്ന അനുസരണത്തേപറ്റി ജമാഅത്തുകാർ എഴുതിയത് നോക്കുക.\n….വ്യാഖ്യാതാക്കൾ അവരുടെ സങ്കേതിക ഭാഷയിൽ സംസാരിച്ചതാണ് നാമിക്കണ്ടത്. ഇതിലേതു വ്യാഖ്യാനമാണെങ്കിലും ഇവിടെ പ്രയോഗിക രംഗത്ത് സംഭവിക്കുന്നത് പിശാചിനെ അനുസരിക്കുക തന്നെയാണ്. രണ്ടിലൊന്ന് മാത്രമേ പ്രായോഗികമായി അവർക്ക് ചെയ്യാനുള്ളൂ. ഒന്നുകിൽ അല്ലാഹുവിനെ അനുസരിക്കുക അല്ലെങ്കിൽ പിശാചുക്കളെ അനുസരിക്കുക. മൂന്നാമതൊന്നില്ല. അപ്പോൾ ശിർക്കിന് കാരണം പിശാചുക്കളെ അനുസരിക്കുക എന്നത് തന്നെയാണ്. (ഇസ്ലാം ഒരു സമഗ്ര പഠനം, പഴയ പതിപ്പ് പേജ് 69)\nഅപ്പോൾ ജമാഅത്തുകാരുടെ വീക്ഷണത്തിൽ ലോകത്ത് ശിർക്ക് ചെയ്യാത്തവരില്ല!!\nHafeez July 7, 2010 at 11:25 PM\n""അപ്പോൾ ജമാഅത്തുകാരുടെ വീക്ഷണത്തിൽ ലോകത്ത് ശിർക്ക് ചെയ്യാത്തവരില്ല!""\nജമാഅത്തിന്റെ വീക്ഷണം മനസ്സിലാകാത്തത് കൊണ്ടോ മനസ്സിലായില്ലെന്ന് ഭാവിക്കുന്നതുകൊണ്ടോ ആണ് ഇത് പറയുന്നത്. അതിനാലാണ് ഏത് കുട്ടിക്കും മനസ്സിലാകുന്ന ഉദാഹരണം മുമ്പ് ഞാന് പറഞ്ഞത്. അപ്പോള് പട്ടിയുടെയും പന്നിയുടെയും കാര്യം അവിടെ നില്‍ക്കട്ടെ എന്ന് പറഞ്ഞു ഒഴിഞ്ഞു മാറുന്നു.\n"ഈ ബ്ലോഗ് ആരെയും തര്‍ക്കിച്ച് തോല്പ്പിക്കനല്ലെ"ന്നു പറഞ്ഞതിനോടു നീതി കാണിക്കൂ.\nnasir July 11, 2010 at 11:52 AM\nമൈപ് ക്വാട്ട് ചെയ്യുന്നു: "അപ്പോൾ ശിർക്കിന് കാരണം പിശാചുക്കളെ അനുസരിക്കുക എന്നത് തന്നെയാണ്."\nശിര്‍ക്കിന് കാരണം പിശാചുക്കളെ അനുസരിക്കലാണ് എന്നല്ലാതെ പിശാചിനെ അനുസരിച്ചാല് ശിര്‍ക്കെ ആവൂ എന്ന് പറഞ്ഞിട്ടില്ലെങ്കിലും മൈപ് ചില മുന്‍കൂര് തയ്യാര് ചെയ്ത ചോദ്യങ്ങള് എടുത്തു ചാമ്പുന്നു!\nമൈപ് തന്നെ റയുന്നു: "ശിർക്കാകുന്ന അനുസരണത്തേപറ്റി ജമാഅത്തുകാർ എഴുതിയത് നോക്കുക." ശിര്‍ക്കാകാത്ത അനുസരണം വേറെ ചര്‍ച്ചയാണ് എന്നത് അദ്ദേഹത്തിനു അറിയാഞ്ഞിട്ടൊന്നുമല്ല. പിന്നെ വെറുതെ ഒന്ന് പറഞ്ഞു നോക്കാമെന്ന് വെച്ചതാവണം.\nമൈപ് July 11, 2010 at 4:17 PM\nഒരാൾ നിർബന്ധാവസ്ഥയിൽ പന്നിയല്ല എന്ത് കഴിച്ചാലും ഹറാമല്ല. അതിലൊന്നും ആർക്കും തർക്കവുമില്ല. ഇവിടെ തർക്കമുള്ള വിഷയം ‘ഇബാദത്തും അനുസരണവുമാണ് ’. അത് കൊണ്ടാണ് ഞാൻ ചോദിച്ചത്, പിശാചിനെ അനുസരിക്കൽ ശിർക്കാവുന്നതോടെ, ശിർക്ക് ചെയ്യാത്തവരാരുണ്ട് ലോകത്ത് എന്ന്?\nഅതേ നസീർ, വാക്കാൽ സാക്ഷ്യപെടുത്തലുകളില്ലെങ്കിലും എല്ലാവരും തെറ്റ് ചെയ്യുന്നത് പിശാചിനെ അനുസരിച്ചാണ്. വലിയ തെറ്റായാലും ചെറിയ തെറ്റായാലുമെല്ലാം പിശാചിനെ അനുസരിച്ചാണ് മനുഷ്യൻ തെറ്റുകൾ ചെയ്യുന്നത്. ഈ അനുസരണം ശിർക്കാണോ?\nnasir July 11, 2010 at 6:29 PM\nപറഞ്ഞല്ലോ സഹോദരാ, ശിര്‍ക്കോ ഹറാമോ ആവാമെന്ന്! സഹോദരന് ഹാഫിസിന്‍റെ പോസ്റ്റിങ്ങുകള് ഒന്ന് കൂടി സമാധാനപൂര്‍വ്വം വായിക്കുക.\nമടുപ്പിച്ചു മടുപ്പിച്ചു പോസ്റ്റിങ്ങ് നിര്‍ത്തിക്കുന്നത് നീതിയല്ല.\nnasir July 11, 2010 at 6:31 PM\nHafeez July 12, 2010 at 12:06 AM\nഞാന് വളരെ കൃത്യമായി മൂന്നു അവസ്ഥകള് പറഞ്ഞു. ഈ മൂന്നു സ്ഥിതികളിലെ അനുസരണത്തെ കുറിച്ച നിങ്ങളുടെ വീക്ഷണം നമ്പരിട്ട് വ്യകതമാക്കിയാല് കൊള്ളാമായിരുന്നു.\nഅതില് ആദ്യത്തെ കാര്യം മാത്രം എടുത്ത് അതില് ആര്‍ക്കും തര്‍ക്കമില്ല എന്ന് പറഞ്ഞു ബാക്കി രണ്ടു അവസ്ഥകളെ കുറിച്ച് താങ്കള് മൌനം പാലിക്കുന്നു.\nഅനുസരണം എപ്പോഴാണ് ശിര്‍ക്കാകുക എന്ന് വ്യകതമാക്കുന്ന ഒരു ഉദാഹരണമാണ് ഞാന് പറഞ്ഞത്.\nനിര്‍ബന്ധിതാവസ്ഥയിലെ കാര്യത്തെ കുറിച്ച് അഭിപ്രായ വ്യത്യാസമില്ല എന്ന് എനിക്കറിയാം. അത് ആ ഉദാഹരണത്തിന്റെ പൂര്‍ണതക്ക് വേണ്ടി ചേര്‍ത്തതാണ്. അതല്ല അവിടത്തെ പ്രധാന കാര്യം, അവസാനത്തെ രണ്ടുമാണ്. അതിലെ താങ്കളുടെ വീക്ഷണമാണ് എനിക്ക് അറിയേണ്ടെത്.\nHafeez July 12, 2010 at 12:08 AM\n1.)ഒരാള് നിര്‍ബന്ധിതാവസ്ഥയില്(മറ്റൊന്നും കിട്ടാത്ത അവസ്ഥയില് ) പന്നി മാംസം കഴിച്ചാല് അതു ഹലാല് ആണ്,\n2.)ഇനി ഒരാള് സുഹൃത്തുക്കളുടെ നിര്‍ബന്ധത്തിനു വഴങ്ങിയോ മറ്റോ പന്നിമാംസമോ മദ്യമോ കഴിച്ചാല്(അത് ഹറാം ആണെന്ന് അറിഞ്ഞുകൊണ്ട് തന്നെ ) അത് ഹറാം ആണ്,ശിര്‍ക്ക് അല്ല.\n3.)ഇനി ഒരാള് കരുതുന്നു, പന്നിമാംസവും മദ്യവുമൊക്കെ കഴിക്കണമോ വേണ്ടയോ എന്ന് പറയേണ്ടത് ആറാം നൂറ്റാണ്ടിലെ ഗ്രന്ഥമോ ദൈവമോ അല്ല. അത് പ്രശ്നമല്ലെന്ന് ഡോക്ടര് പറഞ്ഞാല് അത് കഴിക്കാം. അങ്ങനെ ഒരാള് അത് കഴിച്ചാല് അയാള് ചെയ്യുന്നത് ശിര്‍ക്കാണ്.\nnasir July 12, 2010 at 11:36 AM\n"എന്നാല് വാജ്പേയിയും ,അദ്വാനിയും ആദ്യമായി മന്ത്രിമാരായി അധികാരമേറ്റ സംഭവത്തെ 'ഇസ്ലാമിക പ്രസ്ഥാനത്തിന്റെ ഐതിഹാസിക വിജയമായി ' ജമാഅത്തുകാര് കൊണ്ടാടിയത് പോലുള്ള ശുദ്ധ മണ്ടത്തരം മുജാഹിദുകള് ഒരിക്കലും കാണിച്ചിട്ടില്ല .മുജാഹിദുകള്‍ക്ക് ഈ വിഷയകമായി യാതൊരു ദാര്‍ശനിക പ്രതിസന്ധിയുമില്ല"\nകേരള മുജാഹിദുകളുടെ പാപ്പരത്തം തുറന്നു കാണിക്കാനായി മാത്രം അവര് (അവരില് ചിലര്) ഇടയ്ക്കിടെ പറയുന്ന ഒരു തമാശയാണിത്.\nരാഷ്ട്രീയത്തില് നിലപാടില്ല എന്ന നിലപാട് ഒരു അലങ്കാരമായി കൊണ്ട് നടക്കാന് വിധിക്കപ്പെട്ടവരാണ് നമ്മുടെ ഈ സഹോദരന്മാര്!\nചില പ്രസ്താവനകള് തട്ടിവിടുമ്പോള് തങ്ങള് ആരാണ് എന്നവര് മറന്നു പോവുന്നു! ഒരാള്‍ക്ക് താന് ആരാണെന്നറിയില്ല എന്ന് വന്നാല് അതില്‍പരം ദുരുന്തം വേറെ ഉണ്ടോ? ഒരാള്‍ക്ക് രണ്ടു ആത്മാവുണ്ടാവുന്ന മറിമായം... അതില് ഏതാത്മാവാണ് ഒരു പ്രത്യേക സന്ദര്‍ഭത്തില് 'ആക്ടീവ്' എന്ന് തീര്‍ച്ചയുമില്ല!\nnasir July 12, 2010 at 11:38 AM\n"ജമാഅത്തുകാര് കൊണ്ടാടിയത് പോലുള്ള ശുദ്ധ മണ്ടത്തരം മുജാഹിദുകള് ഒരിക്കലും കാണിച്ചിട്ടില്ല"...\nമേല്‍പ്പറഞ്ഞത് മുജാഹിദുകാരന്റെ (അതെത് കഷ്ണമായാലും) നിലപാട് തന്നെയോ?\nഇപ്പോള് താങ്കളില് സന്നിവേശിച്ചിരിക്കുന്നത് 'ദീന്' ആത്മാവാണ്, 'ദുനിയാ' ആത്മാവല്ല എന്ന കാര്യം മനസ്സിലുറപ്പിച്ചു വേണം ഉത്തരം പറയാന്. മേല് പ്രസ്താവന താങ്കളിലെ UDF കാരന് നടത്തിയതാണ്, മുജാഹിദ്കാരനല്ല.\nഉത്തരം പ്രതീക്ഷിക്കുന്നത് മുജാഹിദ്കാരനായ താങ്കളില് നിന്നാണ്.\nമറുപടി പ്രതീക്ഷിച്ചു കൊണ്ട്...\nമൈപ് July 12, 2010 at 11:59 AM\nഡോകടർ പറഞ്ഞത് കൊണ്ട് മാത്രം അത് ശിർക്കാവില്ല. മറിച്ച് ഡോക്ടർക്ക് അതിന് പരമാധികാരം ഉണ്ടെന്ന് വിശ്വസിച്ച് കൊണ്ട് പന്നിമാംദ്സം തിന്നാൽ അവിടെ അല്ലാഹുവിനെയോ പരലോകത്തെയോ എനിക്ക് പരിഗണിക്കേണ്ടതില്ല എന്ന് വിശ്വസിച്ച് കൊണ്ട് ഡോക്ടറുടെ ഏത് കല്പനയും അനുസരിച്ചാൽ അതാണ് ഹാക്കിമിയത്തിലെ ശിർക്കിന്റെ ഇനത്തിൽ വരുന്നത്. അങ്ങിനെ ഒരാൾ മുസ്ലിംങ്ങളുടെ കൂട്ടത്തിൽ ഉണ്ടാവില്ല. ഇത് പ്രബോധനം തന്നെ എഴുതിയതാണ്.\nമൈപ് July 12, 2010 at 12:20 PM\nവിധികർതൃത്വം വകവെച്ച് കൊടുത്ത് കൊണ്ടുള്ള എന്ന വിശേഷണം നൽകി തരം തിരിക്കാത്ത ശിർക്കാകുന്ന അനുസരണത്തെ പറ്റി ജമാഅത്തുകാര് എഴുതിയതിന് ചില ഉദാഹരണങ്ങൾ നോക്കുക.\n“വ്യാഖ്യാതാക്കൾ അവരുടെ സാങ്കേതിക ഭാഷയിൽ സംസാരിച്ചതാണ് നാമിക്കണ്ടത്. ഇതിലേത് വ്യാഖ്യാനമാണെങ്കിലും ഇവിടെ പ്രായോഗിക രംഗത്ത് സംഭവിക്കുന്നത് പിശാചുക്കളെ അനുസരിക്കുക തന്നെയാണ്. രണ്ടിലൊന്ന് മാത്രമേ പ്രായോഗികമായി അവർക്ക് ചെയ്യാനുള്ളൂ. ഒന്നുകിൽ അല്ലാഹുവിനെ അനുസരിക്കുക. അല്ലെങ്കിൽ പിശാചിനെ അനുസരിക്കുക. മൂന്നാമതോന്നില്ല. അപ്പോൾ ശിർക്കിന് കാരണം പിശാചുക്കളെ അനുസരിക്കുക എന്നത് തന്നെയാണ്. (ഇസ്ലാം ഒരു സമഗ്ര പഠനം, പഴയ പതിപ്പ്)\nഇതിനെ കുറിച്ച് എന്ത് പറയാനുണ്ട് ജമാഅത്തുകാർക്ക്?\nMuneer July 12, 2010 at 12:27 PM\nനിനക്ക് മാത്രം ഞങ്ങള് ഇബാദത്ത് ചെയ്യുന്നു, നിന്നോട് മാത്രം ഞങ്ങള് സഹായം തേടുന്നു. (ഖുര്‍ആന് 1:5)\nമൈപിന്റെ ന്യായ പ്രകാരം മുകളിലെ വാക്കുകള് വ്യാഖ്യാനിച്ചാല്, അല്ലാഹുവിനോടല്ലാതെ സഹായം(എല്ലാ തരത്തിലുള്ള സഹായവും) ചോദിക്കുന്നവരെല്ലാം ശിര്‍ക്ക് ചെയ്യുന്നവരാണ്!! എല്ലാ അനുസരണവും ശിര്‍ക്ക് ആണെന്ന് ജമാഅത്ത് പറഞ്ഞു എന്ന് സ്ഥാപിക്കാന് വേണ്ടി കാണിക്കുന്ന കസര്‍ത്തുകള് കാണുമ്പോള് ശരിക്കും ചിരിയാണ് വരുന്നത്. ആദ്യം, ഞാന് ലോക സലഫികളുടെ വീക്ഷണത്തെ കുറിച്ച് പറഞ്ഞപ്പോള് ഉരുണ്ടു കളിച്ചു പുസ്തകങ്ങള് കാണാതെ പോയതിനെ കുറിച്ച് പരാതി. അരിയെത്ര പയറഞ്ഞാഴി സ്റ്റൈല്!! പിന്നെ ഇസ്ലാം ഒരു സമഗ്ര പഠനം എന്ന ഗ്രന്ഥത്തില് നിന്നും വാലും തലയും മുറിച്ചു ഒരു കോട്ട്. അവിടെ പറഞ്ഞിരിക്കുന്ന അനുസരണം ഏതു തരത്തിലുള്ള അനുസരണം ആണെന്ന് ആര്‍ക്കും മനസ്സിലാവരുത് എന്ന ഒരു വാശി മുഴച്ചു നില്‍ക്കുന്നു.\nസഹോദരാ, ഇബാദത്തിനു അനുസരണം എന്ന അര്‍ത്ഥം മാത്രമേ ഉള്ളൂ എന്ന് ജമാഅത്ത് പറഞ്ഞതായി താങ്കള്‍ക്കു വേണമെങ്കില് തര്‍ക്കിക്കാം. പക്ഷെ, "അടിമത്തം, ആരാധന, അനുസരണം", ഇത് മൂന്നും കൂടിച്ചേര്‍ന്ന ഒരു പ്രവര്‍ത്തിയെ ആണ് ഇസ്ലാമിന്റെ സാങ്കേതിക ഭാഷയില് ഇബാദത്ത് എന്ന് പറയുന്നത്. ഇത് തന്നെയാണ് ലോക സലഫികളുടെയും വീക്ഷണം. മറ്റു വാദങ്ങളെല്ലാം താങ്കളുടെ തെറ്റിധാരണയാണ്, അല്ലെങ്കില് തെറ്റിദ്ധരിപ്പിക്കലുകളാണ്. അമാനി മൌലവിയുടെ ഖുര്‍ആന് വ്യാഖ്യാനത്തില് ഈ മൂന്നു അര്‍ത്ഥങ്ങളും കൊടുത്തിട്ടുമുണ്ട്. മൂന്നും കൂടിച്ചേര്‍ന്നു എന്ന് പറയാന് പറ്റില്ല എന്നേ അദ്ദേഹം പോലും പറയുന്നുള്ളൂ.. അനുസരണം എന്ന അര്‍ത്ഥം ഇല്ലേ ഇല്ല എന്ന് ഉമര് മൌലവി മാത്രമേ പറഞ്ഞിട്ടുള്ളൂ..\nഈ ബ്ലോഗ് ടൈറ്റില് എനിക്ക് ശരിക്കും ഇഷ്ടപ്പെട്ടു :-) : "ഈ ബ്ലോഗ് ആരെയെങ്കിലും തര്‍ക്കിച്ചു തോല്പ്പിക്കാം എന്ന് കരുതി എഴുതുന്നതല്ല..." !!!!\nമൈപ് July 12, 2010 at 12:28 PM\nഈ വിഷയം ഇവിടെ എഴുതിയിട്ടുണ്ട്.\nഅതിന് മുമ്പ് ജമാഅത്ത് നേതാക്കളുടെ ഇരട്ടതാപ്പ് നയം ഇവിടെ ഒന്ന് കാണുക.\nമൈപ് July 12, 2010 at 12:33 PM\n>> പിന്നെ ഇസ്ലാം ഒരു സമഗ്ര പഠനം എന്ന ഗ്രന്ഥത്തില് നിന്നും വാലും തലയും മുറിച്ചു ഒരു കോട്ട് <<\nകളവ് പറയല്ലെ മുനീറെ... എന്താണ് തലയും ഉടലും വെട്ടിമാറ്റിയത് എന്ന് പറയാമോ?\nഒന്നും കൂടി വായിച്ച് നോക്ക്..\nഎന്നീട്ട് പറയ്, എന്താണ് വെട്ടി മാറ്റിയത് എന്ന്. അല്ലാതെ രക്ഷപെടാൻ കളവ് പറഞ്ഞത് കൊണ്ട് കാര്യമില്ല.\nnasir July 12, 2010 at 1:11 PM\nപുതുതായി എന്തെങ്കിലും പറയാനുണ്ടാവുമെന്നു തോന്നുന്നില്ല.\n"അപ്പോൾ ശിർക്കിന് കാരണം പിശാചുക്കളെ അനുസരിക്കുക എന്നത് തന്നെയാണ്. "\n'പിശാചുക്കളെ അനുസരിച്ചാല് ശിര്‍ക്കാവും എന്ന് തീര്‍ച്ചയാണ്' എന്ന് പറഞ്ഞോ മൈപ്?\n"ആനകളുടെ നിറം കറുപ്പ് തന്നെയാണ്" എന്നതിനര്‍ത്ഥം "കറുത്തതെല്ലാം ആനകളാണ്" എന്നാണോ മൈപ്?\nHafeez July 12, 2010 at 1:27 PM\n"ഡോകടർ പറഞ്ഞത് കൊണ്ട് മാത്രം അത് ശിർക്കാവില്ല. മറിച്ച് ഡോക്ടർക്ക് അതിന് പരമാധികാരം ഉണ്ടെന്ന് വിശ്വസിച്ച് കൊണ്ട് പന്നിമാംദ്സം തിന്നാൽ അവിടെ അല്ലാഹുവിനെയോ പരലോകത്തെയോ എനിക്ക് പരിഗണിക്കേണ്ടതില്ല എന്ന് വിശ്വസിച്ച് കൊണ്ട് ഡോക്ടറുടെ ഏത് കല്പനയും അനുസരിച്ചാൽ അതാണ് ഹാക്കിമിയത്തിലെ ശിർക്കിന്റെ ഇനത്തിൽ വരുന്നത്. അങ്ങിനെ ഒരാൾ മുസ്ലിംങ്ങളുടെ കൂട്ടത്തിൽ ഉണ്ടാവില്ല. ഇത് പ്രബോധനം തന്നെ എഴുതിയതാണ്."\nഅപ്പോള് ഡോക്ടറുടെ ഏത് കല്പനയും (താങ്കള് പറഞ്ഞ നിബന്ധനയോടെ ) അനുസരിച്ചാല് ശിര്‍ക്കാകും എന്ന് താങ്കള് സമ്മതിക്കുന്നു. മുസ്ലിംകളുടെ കൂട്ടത്തില് അങ്ങനെ ഒരാള് ഉണ്ടോ എന്നത് മറ്റൊരു വിഷയമാണ്. അപ്പോള് ആരാധന ഇല്ലാതെയും ശിര്‍ക്ക് ഉണ്ടാവും എന്ന് താങ്കള് സമ്മതിച്ചതായാണ് ഞാന് മനസ്സിലാക്കുന്നത്. അതാണ് നമ്മുടെ ചര്‍ച്ചയുടെ മര്‍മ്മവും.\nഅതല്ല ആരാധന മാത്രമാണ് ഇബാദത്ത് എങ്കില് താങ്കളുടെ മുകള് പ്രസ്താവന എങ്ങനെ ന്യായീകരിക്കും? അതില് ആരും ഡോക്ടറെ ആരാധിക്കുന്നില്ല. അഭൌതികമായി ഒന്നും അതിലില്ല.\nnasir July 12, 2010 at 1:31 PM\nഞാന് പറഞ്ഞ വിഷയം അവിടെ എഴുതിയിട്ടില്ലല്ലോ മൈപ്!\nഞാന് ചോദിച്ചതിനാണ് ഉത്തരം പ്രതീക്ഷിച്ചത്. താങ്കള്‍ക്കു ആത്മാര്‍ഥമായും സംതൃപ്തി തോന്നുന്ന ഒരു ഉത്തരം ഇതിനു തന്നാല് താങ്കള് പറഞ്ഞ 'ഇരട്ടത്താപ്പ്' ഞാനും വിശദീകരിക്കാം.\nഞാന് ഉന്നയിച്ചത് ചര്‍ച്ച നടക്കുന്ന ഈ ടോപ്പിക്കിന്റെ അടിസ്ഥാനത്തിലാണ്. അത് ക്ലിയറാവാതെ മുന്നോട്ടു പോയാല് കാര്യങ്ങള്‍ക്ക് വ്യവസ്ഥയില്ലാതെ വരും.\nമേല്‍പ്പറഞ്ഞത് മുജാഹിദ് നിലപാടാണോ?\nMuneer July 12, 2010 at 4:06 PM\n>>...വ്യാഖ്യാതാക്കൾ അവരുടെ സാങ്കേതിക ഭാഷയിൽ സംസാരിച്ചതാണ് നാമിക്കണ്ടത്.\nനാം ഏത് കണ്ടത്? വ്യാഖ്യാതാക്കള് എന്താണ് പറഞ്ഞത് എന്ന് ചുരുക്കി എങ്കിലും വിവരിക്കെണ്ടേ മൈപേ? ഇത് തന്നെ അല്ലെ വാക്കുകളെ അടര്‍ത്തി മാറ്റി വ്യഖ്യനിക്കല് എന്ന്പറയുന്നത്?\n>>ഇതിലേത് വ്യാഖ്യാനമാണെങ്കിലും ഇവിടെ പ്രായോഗിക രംഗത്ത് സംഭവിക്കുന്നത് പിശാചുക്കളെ അനുസരിക്കുക തന്നെയാണ്\nഏതു തരത്തിലുള്ള അനുസരണം ആണെന്ന് താങ്കള് മുറിച്ചെടുത്ത ഭാഗം മാത്രം വായിച്ചാല് വ്യക്തമാവുമോ?\n>>രണ്ടിലൊന്ന് മാത്രമേ പ്രായോഗികമായി അവർക്ക് ചെയ്യാനുള്ളൂ\nആരാണീ അവര്? അവരുടെ പ്രത്യേകത എന്താണ്? ഇതൊന്നും വിശദമാക്കാതെ താങ്കള്‍ക്കു ആവശ്യമുള്ളത് മാത്രം എടുത്തെഴുതുന്നതിനെയാണ് കട്ട് മുറിക്കല് എന്ന് പറയുന്നത്.\nഇനി ഇതേ വാക്യങ്ങള്, അനുസരണം എന്നത് മാറ്റി സഹായ അഭ്യര്‍ത്ഥന എന്ന് സങ്കല്‍പ്പിച്ചു വായിച്ചു നോക്കൂ? പിശാചുക്കള് എന്നത് ഔലിയാക്കള് എന്നുമാക്കാം. അതിങ്ങനെ ആയിരിക്കും:\n"വ്യാഖ്യാതാക്കൾ അവരുടെ സാങ്കേതിക ഭാഷയിൽ സംസാരിച്ചതാണ് നാമിക്കണ്ടത്. ഇതിലേത് വ്യാഖ്യാനമാണെങ്കിലും ഇവിടെ പ്രായോഗിക രംഗത്ത് സംഭവിക്കുന്നത് ഔലിയാക്കളോട് സഹായ അഭ്യര്‍ത്ഥന തന്നെയാണ്. രണ്ടിലൊന്ന് മാത്രമേ പ്രായോഗികമായി അവർക്ക് ചെയ്യാനുള്ളൂ. ഒന്നുകിൽ അല്ലാഹുവിനോട് സഹായ അഭ്യര്‍ത്ഥന നടത്തുക, അല്ലെങ്കിൽ ഔലിയാക്കളോട് സഹായ അഭ്യര്‍ത്ഥന നടത്തുക. മൂന്നാമത് ഒന്നില്ല. അപ്പോൾ ശിർക്കിന് കാരണം ഔലിയാക്കളോട് സഹായ അഭ്യര്‍ത്ഥന നടത്തുക എന്നത് തന്നെയാണ് "\nഒരാളുടെ കഴിവിന്നതീതമായ സഹായ അഭ്യര്‍ത്ഥന ആയിരുന്നു ഉദേശിച്ചതെങ്കില് ആ വാക്കുകള് പൂര്‍ണമായും ശരിയാണ്. എന്നാല് അത് എല്ലാ സഹായ അഭ്യര്‍ത്ഥനകളും ഉള്‍പ്പെടും എന്ന ചിന്ത വായനക്കാരില് കുത്തിവെച്ചു ആ വാക്യങ്ങള് എറിഞ്ഞു കൊടുക്കുകയാണെങ്കില് അവര് തീര്‍ച്ചയായും താങ്കളുടെ കെണിയില് പെടും. ഔലിയാക്കളോട് സഹായം (എന്ത് സഹായവും) ചോദിച്ച മുഴുവന് പേരെയും ശിര്‍ക്കന്മാരാക്കി എന്ന ആരോപണം ഉന്നയിക്കുകയുംചെയ്യാം.\nമൈപ് July 13, 2010 at 5:00 PM\nതാങ്കൾക്ക് വിഷയം മനസ്സിലാകാത്തതിനാലല്ല ഈ ഉരുണ്ട് കളി.\nഈ എഴുതിയ പാരഗ്രാഫിൽ തന്നെ വ്യക്തമാണ് വിഷയം. മനുഷ്യന് രണ്ടിലൊന്ന് മാത്രമേ പ്രായോഗികമായി ചെയ്യാനുള്ളൂ, ഒന്നുകിൽ അല്ലാഹുവിനെ അനുസരിക്കുക അല്ലെങ്കിൽ പിശാചിനെ അനുസരിക്കുക. മൂന്നാമതൊന്നില്ല. എന്ന് വളരെ വ്യക്തമാണ് വാക്കിൽ. എന്നീട്ടും ജമാഅത്തിന്റെ പഴയകാല നേതാവ് കെ.സി. എഴുതിയത് പൊട്ടപോയത്തമായതിനാലാണോ ഈ ഉരുണ്ട് കളി?.\nമൈപ് July 13, 2010 at 5:13 PM\nതാങ്കൾക്ക് മനസ്സിലായിട്ടില്ലെ വിഷയം?\nപത്താൻകോട്ട് പ്രസംഗത്തിൽ മൌദൂദി വളരെ ശക്തമായി വിമർശിച്ചതാണ് ജനാതിപത്യ പക്രിയ. അത് കൊണ്ടാണ് ബ്രിട്ടീഷുകാർ ഇന്ത്യയിൽ നിന്ന് പോയി ജനാതിപത്യം വന്നപ്പോൾ “ലാത്തപോയി മനാത്ത വന്നു” എന്ന് ജമാഅത്തെ ഇസ്ലാമി പറഞ്ഞത്. എന്നാൽ ഇന്ദിരാഗാന്ദി അടിയന്തരാവസ്ഥ കാലത്ത് ജനതാ പാർട്ടിയേയും ജമാഅത്തെ ഇസ്ലാമിയെയും ജെയിലിലടച്ചപ്പോൾ ഹിന്തുത്വ തീവ്രവാദികളായ ജനതാപാർട്ടിയുമായി ഐക്യപെടുകയും തിരഞ്ഞെടുപ്പിൽ മോറാർജിയുടെ ഒപ്പം കൂടി, ഹറാമായ താഗൂത്തിന്റെ ഭരണം മോറാർജിക്ക് ലഭിച്ചപ്പോൾ ആശംസപറഞ്ഞ് അഭിനന്ദിക്കുകയും ചെയ്തകാര്യം അറിയില്ലെങ്കിൽ പഴയകാല നേതാക്കളോട് ചോദിക്കുക.\nജമാഅത്തെ ഇസ്ലാമി മറക്കാൻ ശ്രമിക്കുന്നത് ചരിത്രം മാത്രമല്ല, സ്വന്തം പ്രത്യയശാസ്തത്തെ തന്നെയാണ്. അത് കൊണ്ടാണ് ജനാതിപത്യം ഹലാലായതും.\nമൈപ് July 13, 2010 at 5:16 PM\nമുസ്ലിംങ്ങളുടെ കൂട്ടത്തിൽ അങ്ങിനെ ഒരാൾ ഉണ്ടാവില്ല എന്ന് പ്രബോധനം തന്നെ പറയുന്നു. എന്നാൽ പിന്നെ ഇല്ലാത്ത തൂപത്തിൽ വെടിവെക്കണോ? ഇത് കൈവള്ളയിൽ രോമം മുളച്ചാൽ വുളു എടുക്കുമ്പോൾ കഴുകണോ അതോ തടവിയാൽ മതിയോ എന്ന് ചോദിക്കുന്നത് പോലെ..\nnasir July 13, 2010 at 5:16 PM\nതല കറങ്ങുമ്പോള് അങ്ങനെ തോന്നാറുണ്ട്!\nദുനിയാവ് മൊത്തമായി കറങ്ങുകയും താന് 'സ്റ്റെഡി' ആയി കിടക്കുകയും ആണെന്ന് തോന്നും!!\nമൈപ് July 13, 2010 at 5:23 PM\n>> "ആനകളുടെ നിറം കറുപ്പ് തന്നെയാണ്" എന്നതിനര്ത്ഥം "കറുത്തതെല്ലാം ആനകളാണ്" എന്നാണോ <<\nപോഴത്തരത്തിന് കൈയ്യും കാലും വെച്ചാല്!! എന്താ പറയുക സുഹൃത്തെ, ഈ ചോദ്യം ചോദിക്കാൻ നിങ്ങളുടെ മഹാനായ നേതാവില്ലാതെ പോയി.\nഅദ്ദേഹം എഴുതിയത് “മനുഷ്യന് രണ്ടിലൊന്ന് മാത്രമേ പ്രായോഗികമായി ചെയ്യാനുള്ളൂ, ഒന്നുകിൽ അല്ലാഹുവിനെ അനുസരിക്കുക അല്ലെങ്കിൽ പിശാചിനെ അനുസരിക്കുക. മൂന്നാമതൊന്നില്ല.“\nnasir July 13, 2010 at 6:16 PM\nഇന്ത്യാ മഹാ രാജ്യത്തിന്റെ ഇങ്ങേമൂലയില് രാജ്യത്ത് എന്ത് നടന്നാലും വേണ്ടില്ല അധികാരത്തില് പിടിച്ചു തൂങ്ങണം എന്ന് തീരുമാനിച്ച ലീഗും ലീഗിന്റെ അമ്മിക്കടിയില് വാല് തിരുകിയ 'ചില' മുജാഹിദ്കളും 'ചില' സമസ്തക്കാരും അതുപോലെതന്നെ കേരളത്തിന് പുറത്ത് അധികാരത്തിന്റെ സുഖം അറിഞ്ഞ 'വളരെ കുറച്ചു' മീര് ജാഫര്മാരും ഒഴിച്ച് തൊണ്ണൂറു ശതമാനം മുസല്‍മാന്‍മാരും ഇന്ദിരാ ഗാന്ധി എന്ന ക്രൂരയായ എകാതിപധിയുടെ സ്വേച്ചാ ഭരണത്തിനെതിരെ ഇപ്പറഞ്ഞ മൊറാര്‍ജി ദേശായി മുന്നണിയോടൊപ്പമായിരുന്നു എന്നറിയുമോ മൈപ്? ആ രാക്ഷസ ഭരണം അവസാനിപ്പിക്കുന്നതില് എളിയ പങ്കു വഹിക്കാനായത്തില് ജമാ'അതിനു അഭിമാനമുണ്ട്! കൂട്ടത്തില് മര്‍ഹൂം എംകെ ഹാജിയെപ്പോലെ, പീയെം അബൂബക്കരെപ്പോലെ, ഏവി അബ്ദുറഹ്മാന് ഹാജിയെപ്പോലുള്ള മുജാഹിദ് നേതാക്കന്മാരും ആയിരക്കണക്കിന് മുജാഹിദുകാരും ആവേശത്തോടെ ഉണ്ടായിരുന്നു. അറിയുമോ ചരിത്രം മൈപ്പേ? 1975 മുതല് 1977 വരെയുള്ള കാലം ഇന്ത്യയുടെ കറുത്ത നാളുകളാണ്. ജനാധിപത്യവും ഒപ്പം മുസ്ലിംകള് അടക്കമുള്ള നൂറുകണക്കിന് പാവങ്ങളും ബുള്‍ഡോസറിന്റെ ഇരുമ്പു ചക്രത്തിനടിയില് ഞെരിഞ്ഞറഞ്ഞ ഇരുണ്ട ക്രൂരതയുടെ നാളുകള്. അന്ന് ആ ക്രൂര വനിതക്കൊപ്പമായിരുന്നു ലീഗിന്റെയും കൊണ്ഗ്രസ്സിന്‍റെയും നിലപാടുള്ള (മുജാഹിദിന് നിലപാടില്ല) മുജാഹിദുകാര്. എംകെ ഹാജി സാഹിബ് അടക്കമുള്ളവര് ഇടതു പാര്‍ട്ടികളുടെ നിലപാടിലും (മുജാഹിദിന്റെ നിലപാടല്ല അതും).\nഅതിനാലാണ് ഞാന് പറഞ്ഞത്:\n(ഒന്ന്) ചോദ്യത്തിന് ആധാരമായ വാചകം ദുനിയാ ആത്മാവോട് കൂടി എഴുതിയതാണ് മുജാഹിദ്കാരനായിക്കൊണ്ടും ദീന് ആത്മാവോട് കൂടിയും അല്ല എന്ന്; അതിനാല് തന്നെ അത് മുജാഹിദ് പ്രസ്ഥാനത്തിന്റെ നിലപാടല്ല മറിച്ച് 'ഒരു മുജാഹിദ്കാരന്റെ നിലപാട്' ആണ് എന്ന്!\n(രണ്ടു) മുജാഹിദുകാരന് രാഷ്ട്രീയത്തില് നിലപാടുണ്ടാവുക എന്നത് ഇദ്ദുനിയാവില് ഇന്നത്തെ വികലാവസ്ഥയില് നടപ്പുള്ള കാര്യമല്ല എന്നും. നിലവില് ഒറ്റയും തെറ്റായും ഒഴിവാക്കിയാല് മുജാഹിദിന് രണ്ടു നിലപാടുണ്ട്. അത് മുജാഹിദ് എടുത്ത നിലപാടല്ല. അവരുള്‍ക്കൊള്ളുന്ന രാഷ്ട്രീയ മുന്നണിയുടെ നിലപാടാണ്. ഭാഗ്യത്തിന് ഇപ്പോള് രണ്ടു മുന്നണികളെ ഉള്ളൂ (ബീജേപ്പി മുന്നണി എണ്ണുന്നില്ല) എന്നതിനാല് നിലപാടും രണ്ടു. നാല് രാഷ്ട്രീയ മുന്നണികള് ഉണ്ട് എങ്കില് മുജാഹിദ് കാര്‍ക്ക് നാല് നിലപാട് ആവും. ചുരുക്കത്തില്, രാഷ്ട്രീയ മുന്നണികളുടെ എണ്ണം= മുജാഹിദു നിലപാടുകളുടെ എണ്ണം എന്ന് ഈസിയായി കണക്കു കൂട്ടാം.\nnasir July 13, 2010 at 6:42 PM\nപൊട്ടന്‍കളിച്ചു ഓടിച്ചുകളയാമെന്നാണോ മൈപ്?\n"........മൂന്നാമതൊന്നില്ല. അപ്പോൾ ശിർക്കിന് കാരണം പിശാചുക്കളെ അനുസരിക്കുക എന്നത് തന്നെയാണ്......."\nസത്യമായും പൊട്ടന് കളിക്കുകയല്ല എങ്കില്, അതിരാവിലെ സുബ്'ഹിക്ക് ശേഷം ഫ്രെഷ് മൈന്ടില് ഒന്ന് മനസ്സിരുത്തി വായിക്കൂ, മേല്‍വാചകം.\n"പിശാചിനെ അനുസരിച്ചാല് തീര്‍ച്ചയായും ശിര്‍ക്കാവും" എന്ന് പറഞ്ഞോ?\n"ശിര്‍ക്കിന് കാരണം പിശാചിനെ അനുസരിക്കുക എന്ന് തന്നെയാണ്" എന്നല്ലേ പറഞ്ഞിരിക്കുന്നത്?\nഅത് രണ്ടും രണ്ടാണ്. പിശാചിനെ അനുസരിച്ചാല് ശിര്‍ക്കല്ലാത്ത മറ്റു വല്ല അവസ്ഥയുമുണ്ടോ എന്ന ചര്‍ച്ച വേറെ.\nശിര്‍ക്കാകുന്ന അനുസരണം ആണ് ചര്‍ച്ചാ വിഷയം. അത് മൈപ് തന്നെ പറഞ്ഞിട്ടുമുണ്ട്! മുകളില് നോക്കൂ!\nമൈപ് July 13, 2010 at 8:31 PM\n>> മര്ഹൂംഇ എംകെ ഹാജിയെപ്പോലെ, പീയെം അബൂബക്കരെപ്പോലെ, ഏവി അബ്ദുറഹ്മാന് ഹാജിയെപ്പോലുള്ള മുജാഹിദ് നേതാക്കന്മാരും ആയിരക്കണക്കിന് മുജാഹിദുകാരും ആവേശത്തോടെ ഉണ്ടായിരുന്നു. <<\nഅതെ, തിരിയാത്തതിപ്പോഴും താങ്കൾക്കാണ്.\n.. അതിലുള്ള വ്യത്യാസം മനസ്സിലാക്കാൻ താങ്കൾക്ക് കഴിയുന്നില്ല!! അതെ, തിരിയാത്തതിപ്പോഴും താങ്കൾക്കാണ്.\nതാഗൂത്തിനോടും ജനാതിപത്യത്തോടും അതിന്റെ തിരഞ്ഞെടുപ്പിനോടും അശുദ്ധി പ്രഖ്യാപിച്ചവർ അതിലെക്ക് ചാടുക മാത്രമല്ല ഹിന്ദുത്വവാദികളോട് സ്നേഹം മൂത്ത് വേദി പങ്കിടുകയും അഹ്‌ളാദം പ്രകടിപ്പിക്കുകയും ചെയ്തതത് പോലെ ആരെ കാണിക്കാൻ പറ്റും തനിക്ക് ? പറയപെട്ട ഏതെങ്കിലും ഖോജകളുണ്ടായിരുന്നോ ഹിന്ദുത്വ വാദികളെ കെട്ടിപിടിക്കാൻ??\nമുജാഹിദുകൾക്ക് ശരിയായ നിലപാടുണ്ട്. അറിയില്ലെങ്കിൽ ഇവിടെ കൊടുത്തിട്ടുണ്ട്, അത് കാലത്തിന്റെ കോലം പറഞ്ഞ് ഹറാമും ഹലാലുമായി മാറ്റി മറിക്കുന്നതല്ല. പറയാൻ കഴിയത്തത് ജമാഅത്തെ ഇസ്ലാമിയുടെ നിലപാടാണ്. ജനാതിപത്യം ഹറാമാണെന്ന് ചോദിച്ചാൽ മുങ്ങുകയോ ചോദ്യം മുണുങ്ങുകയോ ചെയ്യും. അതിലൊന്നാണിവിടെ കൊടുത്തിരിക്കുന്നത്\nമൈപ് July 13, 2010 at 8:39 PM\n>> പൊട്ടന്കെളിച്ചു ഓടിച്ചുകളയാമെന്നാണോ? <<\nആരാണ് കളിക്കുന്നത് ? :)\nഈ എഴുതിയ പാരഗ്രാഫിൽ തന്നെ വ്യക്തമാണ് വിഷയം. മനുഷ്യന് രണ്ടിലൊന്ന് മാത്രമേ പ്രായോഗികമായി ചെയ്യാനുള്ളൂ, ഒന്നുകിൽ അല്ലാഹുവിനെ അനുസരിക്കുക അല്ലെങ്കിൽ പിശാചിനെ അനുസരിക്കുക. മൂന്നാമതൊന്നില്ല.\nഎന്താണ് ഇവിടെ ‘മൂന്നാമതൊന്നില്ല‘ എന്ന് പറഞ്ഞത് കൊണ്ട് കെ.സി. ഉദ്ദേശിക്കുന്നത്?\nമൈപ് July 13, 2010 at 9:19 PM\nമൈപ് July 13, 2010 at 9:21 PM\nമൈപ് July 13, 2010 at 9:23 PM\nഎന്താണ് മുഹമ്മദ് നബി(സ) ഇബാദത്തിനെ കുറിച്ച് പറഞ്ഞതെന്ന് നോക്കുക.\nالدعاء هو العبادة പ്രാർത്ഥന അതാകുന്നു ഇബാദത്ത്. വേറെ പറഞ്ഞു, പ്രാർത്ഥന അതാണ് ഇബാദത്തിന്റെ മജ്ജ. ഈ വാക്കിലൂടെ നബി(സ) പഠിപ്പിക്കുന്നത്, ഒരു വ്യക്തിയോടൊ വസ്തുവിനോടോ ശക്തിയോടൊ കാര്യകാരണങ്ങൾക്കതീതമായ മാർഗ്ഗേണ അഥവാ അഭൌതികമായ ഉപകാരങ്ങൾക്ക് വേണ്ടിയോ ഉപദ്രവത്തെ തടുത്ത് നിർത്താനോ നടത്തുന്ന അഭ്യർത്ഥനയാണ് പ്രാർത്ഥന.\nഇനി ജമാഅത്തെ ഇസ്ലാമിയുടെ ഇബാദത്ത് ലഘുപരിചയം പേജ് 46 പറയുന്നത് കേൾക്കുക,\nജനങ്ങൾ ആരാധിച്ചിരുന്നത് മലക്കുകളെ തന്നെ ആയിരുന്നുവെങ്കിലും അത് പിശാചിന്റെ കല്പനകളെ അനുസരിച്ച് കൊണ്ടായതിനാൽ അവർക്ക് ചെയ്ത ഇബാദത്തായിട്ടാണ് മലക്കുകൾ വിവരിക്കുന്നത്. അനുസരണമാണ് ഇവിടെ ഇബാദത്ത് എന്ന് വ്യക്തമാണല്ലോ…വിശുദ്ധ ഖുർആൻ വ്യഖ്യാതാക്കളും ഇതേ അർത്ഥം തന്നെയാണ് പറഞ്ഞിരിക്കുന്നത്. മറിച്ച് ഇബാദത്തിന് ആരാധന എന്ന് ഇവിടെ അർത്ഥം കല്പിച്ചാൽ പരിശുദ്ധരായ മലക്കുകൾ അല്ലാഹുവിന്റെ കോടതിയിൽ വെച്ച് പോലും കളവ് പറഞ്ഞു എന്ന് വാദിക്കേണ്ടിവരും. അതിന് മാത്രം ധാർഷ്ട്യം കാണിക്കാതിരിക്കട്ടെ.\nഈ മുകളിൽ കൊടുത്ത വചനങ്ങളിലൂടെ മുജാഹിദുകൾ ഇവിടെ ആരാധിക്കുക എന്ന അർത്ഥം പറയുന്നതിനാൽ ഖുർആൻ വ്യാഖ്യാതാക്കളുടെ വിശദീകരണത്തെ അവഗണിച്ചു എന്ന് മാത്രമല്ല അല്ലാഹുവിന്റെ കോടതിയിൽ മലക്കുകൾ കളവ് പറയുന്നു എന്ന് (നഊദുബില്ലാഹ്) എന്ന് വാദിക്കാൻ മാത്രം ധാർഷ്ട്യം കാണിക്കുന്നു എന്ന് കൂടി ഭംഗ്യാന്തരേണ ആരോപിക്കുന്നു. എന്നാൽ ഈ വെടി ഇസ്ലാഹികൾക്ക് മാത്രമല്ല കൊണ്ടത്. ജമാഅത്തിന്റെ അമീറായിരുന്ന ടി. മുഹമ്മദ് സാഹിബിനും കൊണ്ടു. (അത് കൊണ്ടാണോ അദ്ദേഹം മരിക്കുന്നതിന് മുമ്പ് ഇസ്ലാഹികളുടെ ആദർശത്തിലേക്ക് വന്നിരുന്നു എന്ന് പറയുന്നത്! മരിക്കുന്നതിന് മുമ്പ് പല വഴിവിട്ട ഗ്രന്ഥങ്ങൾ പിൻ വലിക്കാൻ അദ്ദേഹം അന്നത്തെ ജമാഅത്ത് നേതൃത്വത്തോട് അഭ്യർത്ഥിച്ചതാണ്. എന്നാൽ പരിഹസിച്ച് തള്ളുകയായിരുന്നു അപേക്ഷ.)\nമുകളിൽ പറഞ്ഞ (ഇബാദത്ത് ലഘുപരിചയം) എന്നതിനെതിരെ ഇബാദത്തിന്റെ ആശയത്തിൽ പ്രാവീണ്യം നേടിയ ജമാഅത്തെ ഇസ്ലാമി നേതാവ് ടി.മുഹമ്മദ് സാഹിബ് എഴുതിയത് നോക്കുക,\n“ബൽ കാനു യഅബ്ദുനൽ ജിന്ന.. “അവർ ജിന്നുകൾക്കുള്ള ഇബാദത്ത് ഖുർആൻ വിശദീകരിക്കുന്നത് കാണുക : മനുഷ്യരിൽ പല ആളുകളും ജിന്നിൽ നിന്നുള്ള ചില ആളുകളോട് അഭയം തേടിയിരുന്നു) ചുരുക്കത്തിൽ റുകൂഅ്, സുജൂദ്, പ്രദക്ഷിണം, തുടങ്ങിയ ഭക്തിബഹുമാന ചടങ്ങുകളായിരുന്നാലും പ്രാർത്ഥന, അഭയം, തേടൽ കാവലിരിക്കൽ ഹയായമർത്ഥിക്കൽ, തുണക്കപേക്ഷിക്കൽ ആദിയായ തേട്ടങ്ങളും ഇരവുകളുമായിരുന്നാലും എല്ലാം തന്നെ ആരാധനയുടെ വകുപ്പിൽ പെട്ടതാണെന്ന് മേൽ പ്രസ്ഥാവിച്ച ആയത്തുകൾ വ്യക്തമായും മനസ്സിലാക്കി തരുന്നുണ്ട്. (ഇസ്ലാമിലെ ഇബാദത്ത്, പേജ് 104).\nMuneer July 14, 2010 at 10:30 AM\nഹഫീസിന്റെ ചോദ്യത്തില് നിന്നും അതിവിദഗ്ദമായി ഒഴിഞ്ഞു മാറിയിരിക്കുന്നു!!!\n>>അതല്ല ആരാധന മാത്രമാണ് ഇബാദത്ത് എങ്കില് താങ്കളുടെ മുകള് പ്രസ്താവന എങ്ങനെ ന്യായീകരിക്കും? അതില് ആരും ഡോക്ടറെ ആരാധിക്കുന്നില്ല. അഭൌതികമായി ഒന്നും അതിലില്ല. മറുപടി പ്രതീക്ഷിക്കുന്നു. <<\nകവല പ്രസംഗങ്ങളിലെ മുഴുവന് ചാരുതയും ഇതില് കാണാം!!\nMuneer July 14, 2010 at 11:13 AM\nMuneer July 14, 2010 at 11:15 AM\nതാങ്കളുടെ ഉരുണ്ടു കളിയും തെറ്റിദ്ധരിപ്പിക്കലും തുടരട്ടെ. ഇബാദതിനെ പറ്റി ജമാഅത്ത് പറയുന്നത് എന്താണെന്ന് ഇവിടെ ഉണ്ട്. മനസ്സിലാക്കുന്നവര് മനസ്സിലാക്കട്ടെ.\nമൈപ് July 14, 2010 at 11:22 AM\n>> ഹഫീസിന്റെ ചോദ്യത്തില് നിന്നും അതിവിദഗ്ദമായി ഒഴിഞ്ഞു മാറിയിരിക്കുന്നു!!!\nഅതല്ല ആരാധന മാത്രമാണ് ഇബാദത്ത് എങ്കില് താങ്കളുടെ മുകള് പ്രസ്താവന എങ്ങനെ ന്യായീകരിക്കും? അതില് ആരും ഡോക്ടറെ ആരാധിക്കുന്നില്ല. അഭൌതികമായി ഒന്നും അതിലില്ല. മറുപടി പ്രതീക്ഷിക്കുന്നു. <<\nമുനീറെ, പരിഹാസംകൊണ്ടും അപഹാസ്യം കൊണ്ടും ഒന്നും നേടാൻ കഴിയില്ല. കവല പ്രസംഗംകൊണ്ട് ഇസ്ലാഹുണ്ടാക്കാൻ കഴിഞ്ഞിട്ടുണ്ട് എന്നത് സത്യം. മതത്തിന്റെ വിഷയത്തിലാണ് കവല പ്രസംഗം മോശമാകുന്നത്. കവലയിലെ കൂത്താട്ടമായാൽ അതി മനോഹരം തന്നെ! അതിൽ സ്ത്രീകളെയും കൂടികൂട്ടിയാണെങ്കിൽ ബഹു കേമം.\nനേതാക്കളുടെ മറുപടി കിട്ടിയപ്പോഴാണ് കവല പ്രസംഗത്തിലേക്ക് തിരിഞ്ഞത്!!\nനിങ്ങൾ ചോദ്യം എന്നതിനപ്പുറം തിരിച്ച് ചോദ്യമുണ്ടാവൻ പാടില്ല! നല്ല പോളിസി. വിഷയം മനസ്സിലാക്കാനുള്ള ഇൽം ഉണ്ടെങ്കിൽ അതിനുള്ള മറുപടിയും നൽകിയിട്ടുണ്ട്. നിങ്ങള് രണ്ടോ മൂന്നോ ആളുകൾ വന്ന് ഒരുമിച്ച് തിരിച്ചും മറിച്ചും ചോദിച്ചത് തന്നെ ചോദിച്ചാൽ സംവാദമാവില്ല. ഭീരുക്കളെ അങ്ങിനെ ചെയ്യൂ.. സംവാദം ഭീരുക്കൾക്ക് പറഞ്ഞതല്ല.\nഈ ലോകത്ത് ആരെങ്കിലും ഡോക്ടർക്കാണ് പരമാധികാരം എന്ന് വിശ്വസിച്ച് ഡോക്ടർ തരുന്നതൊന്നും തിന്നുന്നില്ല. മറിച്ച് ഡോക്ടർ നിർദ്ദേശിക്കുന്ന മരുന്ന് കഴിച്ചാൽ സുഖമാവുമെന്ന പ്രതീക്ഷയോടെയാണ്. ഡോക്ടറോടുള്ള കൂറോടും ഭക്തിയോടും കൂടിയല്ല. അത് കൊണ്ട് തന്നെയാണ് പ്രബോധനത്തിൽ അങ്ങിനെ വിശ്വസിക്കുന്ന ഒരാളും ലോകത്തുണ്ടാവില്ല എന്ന് എഴുതിയതും. അപ്പോൾ ഇല്ലാത്ത വിഷയത്തിൽ തർക്കിച്ച് കൊണ്ടിരിക്കണമെന്ന് എന്തിനാ വാശിപിടിക്കുന്നത്?\nഇല്ലത്ത ഒന്നിന് പകരം ഉള്ള ഒരു വിഷയത്തിൽ പോലും പ്രബോധനം എന്താണ് എഴുതിയത് എന്ന് കാണുക.\nഇന്ത്യയിലെ മുസ്ലിംങ്ങളാരും ഇന്ദിര അനുവദിക്കുന്നതെന്തും ഹലാലും നിരോധിക്കുന്നതൊക്കെ ഹറാമുമായി വിശ്വസിക്കുന്നില്ല. ആവരാരും നിർമ്മിക്കുന്നത് അലംഘനീയമാണെന്നും കൂറോടും ഭക്തിയോടും കൂടി എക്കാലത്തും മാറ്റമില്ലാതെ അനുസരിക്കപെടണമെന്ന് അമുസ്ലിംങ്ങളെന്നല്ല, ഇന്ദിരയുടെ ആരാധകർപോലും വിശ്വസിക്കില്ല. (പ്രബോധനം).\nഅപ്പോൾ ഇല്ലാത്ത, വിശ്വസിക്കാത്ത, അസംഭവ്യമായ വിഷയത്തിൽ രണ്ടാളുകൾ കിടന്നുരുണ്ട് പിന്നെയും ഉരുണ്ട് കവലയിലെത്തിയാൽ അത്ഭുതപെടാനില്ല.\nമൈപ് July 14, 2010 at 11:28 AM\nഇബാദത്ത് വിഷയത്തിൽ ജമാഅത്തെ ഇസ്ലാമി നേതാവ് മർഹൂം ടി. മുഹമ്മദ് സാഹിബിന്റെ വാക്കുകളുദ്ധരിച്ചപ്പോൾ രക്ഷപെടുന്നത് കണ്ടില്ലെ...!! ങാഹ്.. നടക്കട്ടെ..\nnasir July 14, 2010 at 11:44 AM\n<< "അതെ, തിരിയാത്തതിപ്പോഴും താങ്കൾക്കാണ്.">>\nഇപ്പോള് തിരിഞ്ഞു "ഈ ബ്ലോഗ് ആരെയെങ്കിലും തര്‍ക്കിച്ചു തോല്പ്പിക്കാം എന്ന് കരുതി എഴുതുന്നതല്ല...."\n"മറിച്ച് വെറുപ്പിച്ചു തോല്‍പ്പിക്കാം" എന്നാണെന്ന്!\n<<".. അതിലുള്ള വ്യത്യാസം മനസ്സിലാക്കാൻ താങ്കൾക്ക് കഴിയുന്നില്ല!! അതെ, തിരിയാത്തതിപ്പോഴും താങ്കൾക്കാണ്.">>\nവ്യത്യാസം ശരിക്കും അറിയാം...ജമാ'അത്ത് അതിന്റെ രാഷ്ട്രീയ നിലപാടനുസരിച്ച് ഇന്ദിരാഗാന്ധിയുടെ നേതൃത്വത്തിലുള്ള മനുഷ്യാവകാശങ്ങളും ഭരണഘടന പോലും മരവിപ്പിച്ച ഏകാധിപത്യ, ക്രൂര ഭരണത്തില് നിന്നും ഇന്ത്യയെ രക്ഷിക്കുന്ന പ്രക്രിയയില് ഭാഗഭാക്കാകുക എന്ന ഉദ്ദേശ്യത്തോടെ\nജനതാ പാര്‍ടി മുന്നണിക്ക് (ഹിന്ദുത്വ മുന്നണിക്ക് അല്ല. അന്നത്തെ മുന്നണിയുടെ ഒരു കഷ്ണം-വീരേന്ദ്രകുമാര് ജനത- ഇന്ന് നിങ്ങളുടെ UDF ന്‍റെ കൂടെയാണ്)അനുകൂല നിലപാടെടുത്തു (ഇന്ത്യയിലെ തൊണ്ണൂറു ശതമാനം മുസ്ലിംകളും ചെയ്ത പോലെ).\nമുജാഹിദോ? അവരിലൊരു കൂട്ടര്‍ക്ക് ജമാ'അതിന്റെ അതേ നിലപാടായിരുന്നു. ഇവിടെ താങ്കള് പറഞ്ഞ വ്യത്യാസം ശരിക്കും അറിയാം, അത് ഞാന് സമ്മതിക്കുകയും ചെയ്യുന്നു. മേല് പറയപ്പെട്ടവര് ജമാ'അതിന്റെ അതേ നിലപാടാണ് സ്വീകരിച്ചത് എങ്കിലും കുറ്റം പറഞ്ഞു കൂടാ, അത് മുജാഹിദിന്റെ നിലപാടല്ലായിരുന്നു. മറിച്ച് ജീവിതത്തിന്‍റെ 90 % സമയവും അവര് ചിലവഴിച്ചിരുന്ന രാഷ്ട്രീയ മുന്നണിയുടെ നിലപാടായിരുന്നു. അത് പക്ഷെ നിലപാടില്ലായ്മ എന്ന മുജാഹിദിന്റെ ഗതികേട് കൊണ്ട് മാത്രമല്ല, ദീനിനെ വെട്ടി മുറിച്ചു ദീനും ദുനിയാവും വേറെ ആക്കിയപ്പോള് ദുനിയാവ് ദീനിനെ ഹൈജാക്ക് ചെയ്തതിന്റെ സ്വാഭാവിക ദുരന്തം കൂടിയായിരുന്നു.\nഅപ്പോള് അതാണ് വ്യത്യാസം: ജമാ'അത്ത് അതിന്റെ സ്വന്തം നിലപാടിലും മുജാഹിദ് ആരാന്‍റെ നിലപാടിലും ആയിരുന്നു!\nഒരു പൊതു വിപത്തിനെതിരെ ഒന്നിച്ചു പ്രവര്‍ത്തിച്ചവര് ആ യോജിച്ച പ്രവര്‍ത്തന ഫലമായി വിപത്ത് നീങ്ങിക്കിട്ടിയാല് ആഹ്ലാടിക്കുകയല്ലാതെ പിന്നെ കരയുകയാണോ ചെയ്യുക? ഒന്നിച്ചിരുന്നു ഇസ്ലാമിന്‍റെ പരിധിയില് നിന്ന് ആഹ്ലാദം പങ്കിട്ടവരില് കേരളത്തിലെ ഇന്ദിരയുടെ അടിമകളല്ലാത്ത എല്ലാ ഖോജമാരും ഉണ്ടായിരുന്നു. ഇന്ദിര കേട്ടു കെട്ടിയപ്പോള് എംകെ ഹാജിയും ഏവിയും പീയെമ്മും ഈട്ടിയും തുടങ്ങി 'ഇടതു മുജാഹിദുകള്' ആഹ്ലാദിക്കുന്നതിനു പകരം പൊട്ടിക്കരയുകയായിരുന്നു എന്നാണോ പറഞ്ഞു വരുന്നത്. ഉണരൂ സഹോദരാ ഉണരൂ....\nതാങ്കളുടെ വിധം മാറുന്നതായി മനസ്സിലാവുന്നു. ഇപ്പോള് "താനും" പിന്നെ "എടാ പോടായും" ഒക്കെ വരുമോ എന്ന് സംശയം...!\nnasir July 14, 2010 at 11:46 AM\nപിന്നെ, ജമാ'അത് വ്യക്തമാക്കിയ ജനാധിപത്യത്തോടുള്ള അതിന്റെ നിലപാട് മാറ്റിയതാണോ മരിച്ചതാണോ എന്നാണല്ലോ ചര്‍ച്ച. അത് തുടരാം. പക്ഷെ ചര്‍ച്ചക്ക് വരുമ്പോള് . മുജാഹിദിന്റെ പ്രഖ്യാപിത നിലപാട് വ്യക്തമാക്കുന്ന രേഖയുമായി വരൂ. നിലപാടില്ലാത്തവന് എന്തും പറയാം. എന്തിന്റെ അടിസ്ഥാനത്തിലാണ് സംസാരിക്കുന്നത് എന്ന് പറയണം. ഒരു താരതമ്യം സാധ്യമാവണം. കാലിച്ചാക്കുമായി വന്നാല് പോര.\nകൂട്ടത്തില് ചോദിച്ചോട്ടെ: താങ്കളുടെ പ്രസ്ഥാനത്തിന്റെ സ്വന്തം നിലപാടുണ്ടായിരുന്നെങ്കില്, എന്തായിരുന്നു അടിയന്തരാവസ്ഥയുടെ കാര്യത്തിലുള്ള നിങ്ങളുടെ നിലപാട്?\nMuneer July 14, 2010 at 12:10 PM\nതാങ്കള് കോട്ട് ചെയ്ത വരികള് KC അബ്ദുള്ള മൌലവിയുടെ "ഇസ്ലാം ഒരു സമഗ്ര പഠനം" എന്ന പുസ്തകത്തില് നിന്നാണെന്നു ഉറപ്പുണ്ടോ?\nമൈപ് July 14, 2010 at 12:10 PM\nഹൊ, വല്ലാത്ത ഒന്നൊന്നര ചോദ്യമായി പോയി ഇത്!!\nസുഹൃത്തെ, മുജാഹിദുകൾക്ക് ഇന്ത്യൻ താഗൂത്തി വ്യവസ്ഥ തൊട്ട്കൂടാൻ പറ്റാത്തതല്ല. അതിനാൽ മുജാഹിദുകളെ പോലെ തന്നെയാണ് ഈ വിഷയത്തിൽ ജമാഅത്തെ ഇസ്ലാമി എന്ന് സ്ഥാപിച്ചത് കൊണ്ട് കാര്യമില്ല. തിരിഞ്ചോ??\nജമാഅത്തെ ഇസ്ലാമിയെ സംബന്ധിച്ച് ഇന്ത്യൻ വ്യവസ്ഥ ഹറാമായ താഗൂത്തിന്റെതാണ്. സുഹൃത്തെ, താങ്കൾക്ക് എന്താണ് ജമാഅത്തെ ഇസ്ലാമി എന്നറിയില്ലെങ്കിൽ ആദ്യം പഠിച്ച് വരിക. എന്നീട്ട് ജമാഅത്തെ ഇസ്ലാമിക്ക് വേണ്ടി സംവദിക്കാം.\nമൈപ് July 14, 2010 at 12:14 PM\nമുജാഹിദുകളുടെ നിലപാട് ഇതാ ഇതാ ഇതാ ഇവിടെയുണ്ട്.. എന്ന് എത്ര തവണ പറയണം സുഹൃത്തെ!!!\nമൈപ് July 14, 2010 at 12:16 PM\n>>KC അബ്ദുള്ള മൌലവിയുടെ "ഇസ്ലാം ഒരു സമഗ്ര പഠനം" എന്ന പുസ്തകത്തില് നിന്നാണെന്നു ഉറപ്പുണ്ടോ? <<\nഅതെ, @പഴയ പതിപ്പ്\nnasir July 14, 2010 at 12:23 PM\nരണ്ടിലൊന്ന് മാത്രമേ പ്രായോഗികമായി അവർക്ക് ചെയ്യാനുള്ളൂ. ഒന്നുകിൽ അല്ലാഹുവിനെ അനുസരിക്കുക. അല്ലെങ്കിൽ പിശാചിനെ അനുസരിക്കുക. മൂന്നാമതോന്നില്ല. അപ്പോൾ ശിർക്കിന് കാരണം പിശാചുക്കളെ അനുസരിക്കുക എന്നത് തന്നെയാണ്\n(1) ഒന്നുകിൽ അല്ലാഹുവിനെ അനുസരിക്കുക. അല്ലെങ്കിൽ (2) പിശാചിനെ അനുസരിക്കുക; മൂന്നാമതോന്നില്ല! ഇനിയും സംശയമോ?\nമൈപ് July 14, 2010 at 12:45 PM\nഹൊ!! നേതാവ് പറഞ്ഞത് കണ്ടപ്പോൾ തിരിഞ്ഞു!! അന്ധമായ ഹിസ്ബീയത്ത് !!\nപിശാചിനെ അനുസരിച്ചാൽ ശിർക്കാണെങ്കിൽ ലോകത്ത് നടക്കുന്ന എല്ലാ തെറ്റുകളും ശിർക്കാവും. അപ്പോൾ ശിർക്ക് ചെയ്യാത്ത മനുഷ്യർ ലോകത്തില്ല എന്നാണോ പറയേണ്ടത്?\nnasir July 14, 2010 at 1:03 PM\n"മുജാഹിദ്കളെ പോലെതന്നെയാണ്"....എന്നല്ല; "മുജാഹിദ്കളെ പോലെ തന്നെ അല്ലെ അല്ല" എന്നാണ് പറഞ്ഞത്.\nഅതെങ്ങനെ ഒരു പോലെയാകും മൈപ്? പകുതി മുജാഹിദുകള് ഇന്ദിരാ ഗാന്ധിയുടെ കേരള ബ്രാഞ്ച് ദര്‍ബാറില് അടിമപ്പണിയില്. വേറെ പകുതി ആ വിപത്ത് ഒഴിഞ്ഞു കിട്ടാന് കര്‍മ്മ പഥത്തില്... ജമാ'അതിനു ഒറ്റ നിലപാടെ ഉണ്ടായിരുന്നുള്ളൂ. മുന്നണി ഭരണമായതിനാല് നിങ്ങള് രക്ഷപ്പെട്ടു. ഇപ്പോള് നിലപാടിന് മുന്നണി എണ്ണിയാല് മതി... വെവ്വേറെ ആയിരുന്നെങ്കില് പാര്‍ടികളുടെ എണ്ണം = മുജാഹിദുകാരുടെ നിലപാടുകളുടെ എണ്ണം എന്നായേനെ. നിങ്ങള് പറഞ്ഞ നിലപാടില്ലായ്മ ഞാന് എന്നേ വായിച്ചു. തത്വം പ്രസങ്ങിക്കാന് കൊള്ളാം. പ്രയോഗമാണ് അറിയേണ്ടത്.\nമനുഷ്യരെ പോതുവിലോ മുസ്ലിംകളെ പ്രത്യേകമായോ ബാധിക്കുന്ന ഇഷ്യുകളെ പ്രത്യേകമായെടുത്തു ഓരോന്നിലും നിലപാട് പറയാന് സാധിക്കുമോ എന്നാണ് ചോദ്യം. ഉദാഹരണമായി അടിയന്തരാവസ്ഥയെപ്പറ്റി ചോദിച്ചു. ഒരു ചോദ്യത്തില് അര ഫ്രീയും ചേര്‍ത്ത് മൊത്തം ഒന്നര ചോദ്യമാക്കി തിരിച്ചെറിഞ്ഞു മൈപ് തടി തപ്പി.\nഇസ്ലാമിനെപറ്റിയും ഇസ്ലാമിക പ്രസ്ഥാനത്തെപറ്റിയും പഠനം തുടരുന്നുണ്ട് കഴിവിന്റെ പരമാവധി. ഉപദേശത്തിനു നന്ദി; പക്ഷെ താങ്കളും പൂര്‍ത്തിയായി എന്ന് തെറ്റിദ്ധരിച്ച് ഫുള് സ്റ്റോപ്പ് ഇട്ടേടത്തു നിന്നും ഒരുപാട് മുന്നോട്ട് പോവാനുണ്ട്.\nnasir July 14, 2010 at 1:57 PM\nവാക്യം (1) "അപ്പോൾ ശിർക്കിന് കാരണം പിശാചുക്കളെ അനുസരിക്കുക എന്നത് തന്നെയാണ്" - കേസി പറഞ്ഞത്\nവാക്യം (2 ) "പിശാചിനെ അനുസരിച്ചാൽ ശിർക്കാണ്" - മൈപ് പറഞ്ഞത്\nമലയാളത്തില് വാക്യം ഒന്ന്=വാക്യം രണ്ടു അല്ല മൈപ്.\nക്ഷമിക്കണം, മലയാളം അറിയുന്ന ആരോടെങ്കിലും ഒന്ന് ആലോചിക്കുന്നത് നന്നായിരിക്കും.\nMuneer July 15, 2010 at 2:57 PM\nഅതെ, @പഴയ പതിപ്പ്<<\nKC ആ പേരില് ഒരു പുസ്തകം എഴുതിയിട്ടില്ലെന്നാണ് എന്‍റെ അറിവ്. ഉള്ളത് "ഇബാദത്ത് ഒരു സമഗ്ര പഠനം" എന്ന പുസ്തകമാണ്. അതില് നിന്നാണെന്ന് സംശയം ഉള്ളത് കൊണ്ടാണ് ഞാന് ഉറപ്പു ചോദിച്ചത്. ഇപ്പോ മനസ്സിലായി, എവിടെയൊക്കെയോ കേട്ടത് വാലും തലയുമില്ലാതെ, ഒന്നും പരിശോധിക്കാതെ ഇവിടെ വന്നു വിളമ്പുകയാണെന്ന്.\nഐ പി എച്ച് പ്രസിദ്ധീകരിച്ച പുസ്തകങ്ങളുടെ ലിസ്റ്റ് www.iphkerala.com എന്ന സൈറ്റില് ലഭ്യമാണ്.\nപറ്റുമെങ്കില് ഞാന് നേരത്തെ തന്ന ലിങ്ക് ഒന്ന് വായിച്ചു നോക്ക്. അതില് നിന്ന് തന്നെ വ്യക്തമാണ് ഏതു തരത്തിലുള്ള അനുസരണം ആണ് "ഒന്നുകില് അല്ലാഹുവിനെ അനുസരിക്കുക, അല്ലെങ്കില് പിശാചിനെ അനുസരിക്കുക" എന്നതിലൂടെ ഉദ്ദേശിക്കുന്നത് എന്ന്. എല്ലാ അനുസരണവും പെടുകയില്ല എന്ന് 100 വട്ടം പറഞ്ഞാലും, തെറ്റ് ചെയ്യുന്നവരെല്ലാം പിശാചിനെ അനുസരിക്കുകയാണ്, അത് വഴി തെറ്റ് ചെയ്യുന്നവരെല്ലാം ശിര്‍ക്കന്മാര് ആണെന്ന് ജമാഅത്ത് പറഞ്ഞു എന്ന് ആവര്‍ത്തിക്കും.\nമൈപ് July 15, 2010 at 3:37 PM\nഇബാദത്ത് ഒരു സമഗ്ര പഠനം, പഴയ പതിപ്പ്, പേജ് 69\nHafeez July 27, 2010 at 8:16 PM\nമുനീര് ഇതിനെ വിമര്‍ശിച്ച്,ഈ ഉദ്ധരണി പൂര്‍ണമായി ഉധരിക്കണമെന്നും ഇത് വാലും തലയും മുരിച്ച്ചതാണ് എന്നും പറഞ്ഞപ്പോള് മൈപ്പ് വീണ്ടും എഴുതി,\nപരീക്ഷ കഴിഞ്ഞു നാട്ടില് പോയപ്പോള് ഞാന് കെ സി യുടെ ഇബാദത്ത് ഒരു സമഗ്ര പഠനം വീണ്ടും മറിച്ചുനോക്കി. അപ്പോഴാണ് മൈപ്പിന്റെ തട്ടിപ്പ് മനസ്സിലായത്. " രണ്ടിലൊന്ന് മാത്രമേ പ്രായോഗികമായി അവർക്ക് ചെയ്യാനുള്ളൂ" എന്ന് കെ സി പറഞ്ഞത് ശവം ഭക്ഷിക്കുന്ന പ്രശ്നവുമായി ബന്ധപ്പെട്ടവരെ കുറിച്ചാണ്. പക്ഷെ മൈപ്പ് എഴുതി " മനുഷ്യന് രണ്ടിലൊന്ന് മാത്രമേ പ്രായോഗികമായി ചെയ്യാനുള്ളൂ"\nഇത് കളവാണ്. എല്ലാ മനുഷ്യരുമായി ബന്ധപ്പെട്ടല്ല കെ സി എഴുതിയത്.\nമൈപ്പ് ആ പുസ്തകം വായിച്ചിട്ടില്ല എന്ന് എനിക്ക് ഉറപ്പായിരുന്നു. കാരണം ഇസ്ലാം ഒരു സമഗ്ര പഠനം എന്നാണല്ലോ പറഞ്ഞുകൊണ്ടിരുന്നത്. ശബാബിലെ വാലും തലയും മുറിച്ച ഉദ്ധരണികള് അന്ധമായി വിശ്വസിച്ചാല് ഇത്തരം അബദ്ധത്തില് ചെന്ന് ചാടും.\nHafeez July 27, 2010 at 8:17 PM\nHafeez July 27, 2010 at 8:50 PM\nകെ സി യുടെ വാക്കുകള് തന്നെ പറയട്ടെ...\n"സംഗതി വളെരെ വ്യക്തമാണ്. ഒരു വശത്ത് അല്ലാഹു ശവം ഹറാമാക്കുന്നു മറു വശത്ത് പിശാചുക്കള് അതിനെതിരെ ശവം തിന്നാനുപദേശിക്കുന്നു. അവിടെ അല്ലാഹുവിന്റെ കല്‍പ്പന തള്ളി പിശാചുക്കളുടെ ഉപദേശം - ഹറാമാക്കിയത് ശരിയല്ല അനുവദനീയം തന്നെയാണ് എന്ന ഉപദേശം - അംഗീകരിക്കുന്നു "(ഇബാദത്ത് ഒരു സമഗ്ര പഠനം പേജ് 69)\nഈ അവസ്ഥയിലെത്തിയ ആളുകളെ പറ്റിയാണ് "അവര്‍ക്ക് ഒന്നുകില് അല്ലാഹുവിനെ അനുസരിക്കുക അല്ലെങ്കില് പിശാചിനെ അനുസരിക്കുക മൂന്നാമതോന്നില്ല" എന്ന് കെ സി പറഞ്ഞത്.\nസന്ദര്‍ഭം മറച്ചുവെച്ച് "അവര്‍ക്ക് ഒന്നുകില് അല്ലാഹുവിനെ അനുസരിക്കുക അല്ലെങ്കില് പിശാചിനെ അനുസരിക്കുക മൂന്നാമതോന്നില്ല" എന്ന് കെ സി എഴുതി. അവര് എന്നത് കൊണ്ട് ഉദേശിക്കുന്നത് മനുഷ്യരെയാണ് എന്ന് പറഞ്ഞത് ശരിയായില്ല.\nകൂടുതല് കാര്യങ്ങള്‍ക്ക് ഇബാദത്ത് ഒരു സമഗ്ര പഠനം രണ്ടാം പതിപ്പ് പേജ് 225 കാണുക.\nമൈപ്പ് തിരുത്തുമെന്ന് പ്രതീക്ഷിക്കുന്നു. സത്യസന്ധത ഉണ്ടെങ്കില്...\nമൈപ് July 28, 2010 at 1:55 AM\nഒന്നാം പതിപ്പിൽ പറഞ്ഞ തെറ്റ് തിരുത്താനാണോ രണ്ടാം പതിപ്പിലേക്ക് ചാടുന്നത്?\n>> അവര് എന്നത് കൊണ്ട് ഉദേശിക്കുന്നത് മനുഷ്യരെയാണ് എന്ന് പറഞ്ഞത് ശരിയായില്ല. <<\nHafeez August 1, 2010 at 11:06 PM\nതാങ്കളുടെ മറുപടികള് വളരെ ദയനീയമാണ് . കുതര്‍ക്കമല്ലാതെ ഒന്നും അതിലില്ല.\nMuneer August 3, 2010 at 10:59 AM\nഞാനും ആ പുസ്തകം പരിശോധിച്ചിരുന്നു, പഴയ പതിപ്പ് തന്നെ. മൈപ് പറഞ്ഞ ഭാഗം വായിച്ചപ്പോള് തന്നെ മനസ്സിലായി, അദ്ദേഹം പുസ്തകം വായിക്കാതെ ആരോ പറഞ്ഞത് വിശ്വസിച്ചു കേട്ടെഴുതിയതാണെന്ന്. യഥാര്‍ത്ഥത്തില്, കെസി പറഞ്ഞത് താഴെ കൊടുത്ത ഖുര്‍ആന് സൂക്തത്തിന്റെ വിശദീകരണം വിവിധ വ്യഖ്യാതാക്കള് പറഞ്ഞതും, തുടര്‍ന്ന് എല്ലാ വ്യാഖ്യാതാക്കളുടെയും യോജിച്ച പോയിന്‍റ് കണ്ടെത്തുകയുമായിരുന്നു.\n"അല്ലാഹുവിന്റെ നാമത്തില് അറുക്കപ്പെട്ടിട്ടില്ലാത്ത മൃഗങ്ങളുടെ മാംസം നിങ്ങള് തിന്നാന് പാടില്ലാത്തതാകുന്നു. അതു കുറ്റകരമാകുന്നു. ചെകുത്താന്മാര് തങ്ങളുടെ സഖാക്കളുടെ മനസ്സുകളില് സംശയങ്ങളും വിമര്‍ശനങ്ങളും എറിഞ്ഞുകൊണ്ടിരിക്കുന്നുണ്ട്- അവര് നിങ്ങളോട് തര്‍ക്കിക്കാന്. എന്നാല് നിങ്ങള് അവരെ അനുസരിക്കുകയാണെങ്കില്, നിശ്ചയം നിങ്ങള് ശിര്‍ക്കുചെയ്യുന്നവരാകുന്നു." (al-An‘aam 6:118-119)\nഇനി ഈ വിഷയത്തില് ഒരു ചര്‍ച്ചക്ക് തന്നെ പ്രസക്തി ഇല്ല. കാരണം ഈ സൂക്തം തന്നെ അര്‍ത്ഥ ശങ്കക്കിടയില്ലാത്ത വിധം പറയുന്നു, അല്ലാഹു അല്ലാത്തവരുടെ ബോധനം ആണ് നിങ്ങള്‍ക്ക് സ്വീകര്യമെങ്കില്, അഥവാ അവരെ ആണ് നിങ്ങള് അനുസരിക്കുന്നതെങ്കില്, നിങ്ങള് ചെയ്യുന്നത് ശിര്‍ക്ക് തന്നെയാണ്.\nഒരിക്കല് കൂടി, എല്ലാ അനുസരണവും ശിര്‍ക്കല്ല. നിരുപാധികമായ, കാര്യകാരണ ബന്ധമില്ലാത്ത അനുസരണം ആണ് ശിര്‍ക്ക്. അല്ലാഹു അല്ലാത്തവരോട് സഹായം ചോദിക്കുന്നത് ശിര്‍ക്ക് ആണെന്ന് പറയുമ്പോള്, എന്തൊക്കെ ഉപാധികള് നാം പറയാറുണ്ടോ, അതൊക്കെ ഇവിടെയും ബാധകമാണ്.\nMuneer August 3, 2010 at 11:14 AM\n>> അവര് എന്നത് കൊണ്ട് ഉദേശിക്കുന്നത് മനുഷ്യരെയാണ് എന്ന് പറഞ്ഞത് ശരിയായില്ല.\nപറഞ്ഞത് മനസ്സിലായില്ല എന്നാണ് ? മാര്‍ക്ക് കൊണ്ട് ഉദേശിക്കുന്നത് എന്ന് കരുതുന്നു. Hafeezനു വേണ്ടി ഞാന് വിശദീകരിക്കാം.\nകെ സി പറഞ്ഞ "അവര്", (രണ്ടിലൊന്ന് മാത്രമേ പ്രായോഗികമായി "അവർക്ക്" ചെയ്യാനുള്ളൂ എന്നതിലെ അവര്), അല്ലാഹു അല്ലാത്തവരുടെ പേരില് അറുത്ത ഭക്ഷണം കഴിക്കാമോ പറ്റില്ലേ എന്ന് തീരുമാനം എടുക്കുന്നവരാണ്. അല്ലാഹു പറയുന്നു, അത് കഴിക്കരുത്. പിശാചാകട്ടെ, അവരോടു ദുര്‍ബോധനം നടത്തിക്കൊണ്ടിരിക്കുന്നു.(അന്‍ആം:121 നോക്കുക) .\nരണ്ടിലൊന്ന് മാത്രമേ പ്രായോഗികമായി "അവർക്ക്" ചെയ്യാനുള്ളൂ. ഒന്നുകിൽ അല്ലാഹുവിനെ അനുസരിക്കുക. അല്ലെങ്കിൽ പിശാചിനെ അനുസരിക്കുക. മൂന്നാമതോന്നില്ല. അപ്പോൾ ശിർക്കിന് കാരണം പിശാചുക്കളെ അനുസരിക്കുക എന്നത് തന്നെയാണ്\nഇവിടെ സന്ദര്‍ഭം മറച്ചു വെച്ച്, അവര് എന്നത് മുഴുവന് മനുഷ്യരും എന്ന ധ്വനി വരുത്തിയത് ശരിയായില്ല എന്നാണു hafeez പറഞ്ഞത്.\nഅത് കൂടാതെ അനുസരണം എന്നത് മുഴുവന് അനുസരണവും പെടും എന്ന തെറ്റിദ്ധരിപ്പിക്കലും മൈപ് നടത്തി.\nHafeez August 11, 2010 at 11:02 PM\nമൈപ്പിനും മുനീറിനും മറ്റു എല്ലാ സഹോദരങ്ങള്‍ക്കും റമദാന് ആശംസകള്... അല്ലാഹു നമ്മെ അനുഗ്രഹിക്കട്ടെ....


ലോകങ്ങളെ സൃഷ്ടിച്ചത് ആത്മാവ് :: Janmabhumi Daily\nWednesday4April 2018 2:05 am IST\nഎന്റെ വാക്ക് മനസ്സില് പ്രതിഷ്ഠിതമാകട്ടെ എന്റെ മനസ്സ് വാക്കില് പ്രതിഷ്ഠിതമാകട്ടെ. സ്വയം പ്രകാശസ്വരൂപാ എനിക്ക് പ്രത്യക്ഷമായി പ്രകാശിച്ചാലും എനിക്ക് വേദമന്ത്രങ്ങളുടെ ആനേതാക്കളായി വാക്കും മനസ്സും മാറട്ടെ. ഞാന് കേട്ട് പഠിച്ചത് എന്നെ വിട്ടുപോകാതിരിക്കട്ടെ. വേദാന്തവിചാരംകൊണ്ട് ഞാന് പകലും രാത്രിയും കഴിയട്ടെ. ഞാന് മാനസികവും വാചികവുമായ സത്യത്തെ പറയട്ടെ. ബ്രഹ്മം എന്നെ രക്ഷിക്കട്ടെ.\nകേവലവും നിഷ്‌ക്രിയവുമായ ബ്രഹ്മവും ആത്മാവും ഒന്നാണെന്ന് ഉറപ്പിക്കാനായി ഐതരേയ ഉപനിഷത്ത് ആരംഭിക്കുന്നു.\nഓം വാങ്ങ്‌മേ മനസി പ്രതിഷ്ഠിതാ\nമനോ മേ വാചി പ്രതിഷ്ഠിതം\nആവിരാവിര്‍മ്മ ഏധിഃ വേദസ്യ മ\nആണീസ്ഥഃ ശ്രുതാ മേ മാ പ്രഹാസീഃ\nസന്ദധാമി ഋതം വദിഷ്യാമി\nസത്യം വദിഷ്യാമി തന്മാമവതു\nതദ്‌വക്താരമവതു അവതു മാം\nഅവതു വക്തമനു അവതുവക്താരാ\nഎന്റെ വാക്ക് മനസ്സില് പ്രതിഷ്ഠിതമാകട്ടെ എന്റെ മനസ്സ് വാക്കില് പ്രതിഷ്ഠിതമാകട്ടെ. സ്വയം പ്രകാശസ്വരൂപാ എനിക്ക് പ്രത്യക്ഷമായി പ്രകാശിച്ചാലും എനിക്ക് വേദമന്ത്രങ്ങളുടെ ആനേതാക്കളായി വാക്കും മനസ്സും മാറട്ടെ. ഞാന് കേട്ട് പഠിച്ചത് എന്നെ വിട്ടുപോകാതിരിക്കട്ടെ. വേദാന്തവിചാരംകൊണ്ട് ഞാന് പകലും രാത്രിയും കഴിയട്ടെ. ഞാന് മാനസികവും വാചികവുമായ സത്യത്തെ പറയട്ടെ. ബ്രഹ്മം എന്നെ രക്ഷിക്കട്ടെ. വക്താവായ ആചാര്യനെ രക്ഷിക്കട്ടെ എന്നെ രക്ഷിക്കട്ടെ. ആചാര്യനെ രക്ഷിക്കട്ടെ. വക്താവിനെ രക്ഷിക്കട്ടെ.\nഎന്റെ വാക്കും മനസ്സും തമ്മില് ഉറച്ചിരിക്കട്ടെയെന്നും ആത്മചൈതന്യത്തെ പ്രത്യക്ഷമായി അനുഭവമാകട്ടെയന്നുമുള്ള പ്രാര്‍ത്ഥനയോടെയാണ് ഉപനിഷത്തും ശാന്തിമന്ത്രവും ആരംഭിക്കുന്നത്. ആവീ എന്നത് സ്വയംപ്രകാശമായ ആത്മചൈതന്യത്തെയാണ് കുറിക്കുന്നത്. ഞാന് പഠിച്ചത് ഓര്‍മ്മിക്കാനും അതിനൊത്തവണ്ണം ജീവിതം നയിക്കാനും എനിക്ക് കഴിയണം. വിപരീതമായത് ധരിക്കാന് ഇടവരരുത്. മനസ്സുകൊണ്ട് തത്ത്വത്തെ അറിഞ്ഞ് വാക്കുകൊണ്ട് പറയാനാകണം. പഠിക്കുവാന് പോകുന്ന ബ്രഹ്മതത്ത്വം ശിഷ്യനായ എനിക്ക് ശരിയായ ബോധത്തെ തന്ന് രക്ഷിക്കട്ടെ. പഠിപ്പിക്കാനുള്ള കഴിവിനെ കൊടുത്ത് ആചാര്യനേയും രക്ഷിക്കട്ടെ. പഠനത്തിന് തടസ്സമുണ്ടാകാനിടയുള്ള താപത്രയങ്ങളായ ആധിദൈവീകം, ആധിഭൗതീകം, ആദ്ധ്യാത്മികം എന്നീ ദുഃഖങ്ങളെ ഇല്ലാതാക്കി ശാന്തി നല്‍കട്ടെയെന്ന പ്രാര്‍ത്ഥനയോടെ ഉപനിഷത്ത് ആരംഭിക്കാം.\nഓം ആത്മാവാ ഇദമേക ഏവാഗ്ര ആസിത്,\nനാന്യത് കിഞ്ചന മിഷത്.\nസൃഷ്ടിക്കു മുമ്പ് ഈ ജഗത്ത് ആത്മാവ് ഒന്നു മാത്രമായിരുന്നു. മിഴിക്കുന്നതോ അല്ലാത്തതോ ആയ യാതൊന്നും വേറെ ഉണ്ടായിരുന്നില്ല.\nപ്രപഞ്ചം എങ്ങനെയുണ്ടായി? ഏതില്‍നിന്ന് എപ്പോള് ഉണ്ടായി തുടങ്ങിയ ശിഷ്യന്റെ ചോദ്യങ്ങള്‍ക്കുള്ള ആചാര്യന്റെ ഉത്തരം എന്ന നിലയ്ക്കാണ് ഉപനിഷത്ത് ആരംഭിക്കുന്നത്. സൃഷ്ടിക്കു മുന്‍പ് എന്താണ് ഉണ്ടായിരുന്നതെന്ന് ആദ്യം പറയുന്നു. നിത്യശുദ്ധവും ഏറ്റവും അദ്വയവുമായ പരമാത്മാവ് മാത്രമായിരുന്നു ആദ്യം ഉണ്ടായിരുന്നത്. 'ബ്രഹ്മാ' എന്നതിനു പകരം 'ആത്മാ' എന്നാണ് ഉപയോഗിച്ചിരുന്നത്. മിഷത് എന്ന വാക്കിന് മിഴിക്കുന്നത് അഥവാ വ്യാപാരമുള്ളത് എന്നാണ് അര്‍ത്ഥം. സൃഷ്ടിക്കു മുമ്പ് വ്യാപാരമുള്ളതോ അല്ലാത്തതോ ആയ യാതൊന്നും ഉണ്ടായിരുന്നില്ല. ആത്മാവല്ലാതെ വേറെ ഒരു രൂപവുമില്ലായിരുന്നു. ആത്മാവ് മാത്രമേ ഉണ്ടായിരുന്നുള്ളൂ.\nസൃഷ്ടിക്കുമുണ്ട് നാമരൂപഭേദങ്ങളൊന്നുമില്ലാതെ അവ്യാകൃതമായിരുന്ന ആത്മാവ്. സൃഷ്ടിക്കുശേഷം അനേകം നാമരൂപഭേദങ്ങളുടെ വ്യാകൃത അവസ്ഥയില് പലതെന്നു തോന്നിച്ചു വിളങ്ങുന്നു. വെള്ളം തന്നെ നുര, പത, പോള എന്നിങ്ങളെ പലതായി തോന്നുന്നതുപോലെയാണിത്. ഒരേ ആത്മാവ് മാത്രമാണ് ഇപ്പോഴും എപ്പോഴും ഉള്ളത്. ആത്മാവ് മാത്രമാണ് എന്നുമുള്ളത് എന്ന് സമര്‍ത്ഥിക്കുമ്പോള് സാംഖ്യന്മാരുടെ പ്രധാനവാദവും വൈശേഷികന്മാരുടെ പരമാണുവാദവും ശരിയല്ല എന്നുകൂടി കാണിക്കുന്നു.\nസ ഈക്ഷത ലോകാന് നു സൃജാ ഇതി\nആ ആത്മാവ് എനിക്ക് ലോകങ്ങളെ സൃഷ്ടിക്കണം എന്ന് ആലോചിച്ചു (വിചാരിച്ചു)\nആത്മാവിന് ശരീരമോ മനസ്സോ ഇന്ദ്രിയങ്ങളോ ഇല്ലാത്തതായതിനാല് എങ്ങനെയാണ് വിചാരിക്കുന്നത് എന്ന് സംശയമുണ്ടാകാം. സര്‍വ്വജ്ഞനായ ആത്മാവ് ചൈതന്യ സ്വരൂപമായതിനാല് ഇന്ദ്രിയങ്ങളൊന്നും കൂടാതെ തന്നെ അറിയുന്നതിനും ചിന്തിക്കുന്നതിനും ആത്മാവിന് സാധിക്കും. 'ഈക്ഷത' എന്ന വാക്കുകൊണ്ടാണ് ആത്മാവ് ലോകങ്ങളെ സൃഷ്ടിക്കണം എന്നു 'വിചാരിച്ചു' എന്നതിനെ പറയുന്നു. ആത്മാവിന്റെ, ഈഷതത്വത്തെ നമ്മുടെ സാധാരണയുള്ള ആലോചനയോടോ ആഗ്രഹത്തോടോ തുലനം ചെയ്യാനാകില്ല. എങ്കിലും നമ്മള് എന്തെങ്ങനെയെങ്കിലും ചെയ്യണമെങ്കില് ആദ്യം അതിനെക്കുറിച്ച് ആലോചിക്കുമല്ലോ.\nസ ഇമാന് ലോകാനസൃജത\nആ ആത്മാവ് ഈ ലോകങ്ങളെ സൃഷ്ടിച്ചു. നന്നായി ആലോചിച്ചശേഷം ആത്മാവ് താന് ഉദ്ദേശിച്ച തരത്തിലുള്ള ലോകങ്ങളെ ഉണ്ടാക്കി. ഒരു കെട്ടിടം ഉണ്ടാക്കാന് അതിന്റെ ശില്‍പി എങ്ങനെ രൂപരേഖ തയ്യാറാക്കി പിന്നീട് അതിനെ മനോഹരമായി നിര്‍മാണത്തില് കൊണ്ടുവരുന്നതുപോലെയാണിത്.


പട്ടീശ്വരം - Darasuram | പട്ടീശ്വരം Photos, Sightseeing -NativePlanet Malayalam\nഹോം » സ്ഥലങ്ങൾ » ദാരാസുരം » ആകര്‍ഷണങ്ങള് » പട്ടീശ്വരം\nകുഭകോണത്തിനു നിന്നും 8 കിലോമീറ്റര് അകലെയായുള്ള വളരെ ശാന്തവും മനോഹരവുമായ ഗ്രാമമാണ് പട്ടീശ്വരം. ഗോമാതാവായ കാമധേനുവിന്റെ കുട്ടിയായ 'പട്ടി'യുടെ പേരിലാണ് ഈ ഗ്രാമം അറിയപ്പെടുന്നത്. ഭഗവാന് പരമശിവനെ കാമധേനുവിന്റെ കുട്ടിയായ 'പട്ടി' സ്ഥിരമായി ഈ സ്ഥലത്തു വച്ചാണ് ആരാധിച്ചിരുന്നത് എന്നാണ് പറയപ്പെടുന്നത്. അങ്ങനെ ഈ സ്ഥലത്തിന് പട്ടീശ്വരം എന്ന പേര് വന്നതായാണ് വിശ്വാസം.\nഇവിടുത്തെ ദുര്‍ഗ ദേവിയുടെ ക്ഷേത്രം പ്രശസ്‌തമാണ്. ഈ ക്ഷേത്രത്തിന്റെ നിര്‍മാണ ശൈലിയില് പല്ലവ,ചോള, നായക രാജവംശങ്ങളുടെ സ്വാധീനം കാണാന് കഴിയും. അതു കൊണ്ടു തന്നെ നിര്‍മ്മിച്ചതിനു ശേഷം ഓരോ കാലങ്ങളിലും പുനര്‍നിര്‍മാണം നടത്തി വന്ന ക്ഷേത്രമാണിതെന്ന് മനസ്സിലാക്കാന് കഴിയും.\nശ്രീ രാമദേവന് പട്ടീശ്വരം സന്ദര്‍ശിക്കുകയും മൂന്ന് ശിവലിംഗങ്ങള് ഇവിടെ പ്രതിഷ്‌ഠിക്കുകയും ചെയ്‌തതായി പറപ്പെടുന്നുണ്ട്. രാവണനെ വധിച്ച പാപത്തില് നിന്നും മുക്തി നേടുന്നതിനായിട്ടാണ് ശ്രീരാമന് ഈ പ്രതിഷ്‌ഠകള് നടത്തിയതെന്നാണ് വിശ്വാസം. ശ്രീരാമന് സ്വയം പ്രതിഷ്‌ഠിച്ച ശിവലിംഗത്തില് അഭിഷേകം നടത്താനായി ഒരു കിണറും ഇവിടെ ഉണ്ടാക്കിയതായാണ് ഐതീഹ്യം.\nധനുഷ്‌ടകോടിയില് നിന്നും ഇവിടേയ്‌ക്ക് നേരിട്ട് വെള്ളം എത്തിയതായാണ് വിശ്വാസം. ദാരാസുരം റെയില്‍വെ സ്റ്റേഷനില് നിന്നും ദാരാസുരം വളങ്കിമാന് റോഡില്3കിലോമീറ്റര് ദൂരത്തായാണ് പട്ടീശ്വരം. കുംഭകോണത്തുനിന്നും ബസ് മാര്‍ഗം വളരെ എളുപ്പം പട്ടീശ്വരത്തില് എത്തിച്ചേരാം.


ചൂട് കാലങ്ങളിൽ ശരീരം തണുപ്പിക്കാൻ ഈ ഡ്രിങ്ക് മതി. - Tasty Recipes\nസേമിയ കൊണ്ട് പായസം ഉണ്ടാക്കുന്നവരാണ് നമ്മൾ. എന്നാൽ സേമിയ കൊണ്ട് ഒരു കിടിലൻ ഡ്രിങ്ക് നിങ്ങൾ ഉണ്ടാക്കിയിട്ടുണ്ടോ. വളരെ ടേസ്റ്റിയായ ഡ്രിങ്ക് സേമിയ കൊണ്ട് തയ്യാറാക്കാൻ കഴിയും. വിശപ്പും ദാഹവും അടങ്ങാൻ വളരെ ടേസ്റ്റിയായ ഒരു ഡ്രിങ്കാണ് ഇത്. അപ്പോൾ നമുക്ക് ഈ കിടിലൻ ഡ്രിങ്ക് എങ്ങനെയാണ് ഉണ്ടാക്കുന്നത് എന്ന് നോക്കാം. ആദ്യം ഒരു പാനിലേക്ക് രണ്ട് ടേബിൾ സ്പൂൺ നെയ്യ് ചേർത്ത് കൊടുക്കുക. എന്നിട്ട് നെയ്യ് ചൂടായി വരുമ്പോൾ കുറച്ചു നട്ട്സും കിസ്സ്മിസ്സും കടലയും കൂടി നെയ്യിൽ വറുത്തെടുക്കുക.\nഇനി ബാക്കിയുള്ള നെയ്യിൽ അഞ്ച് ടേബിൾ സ്പൂൺ സേമിയ ചേർത്ത് വറുക്കുക. ബ്രൗൺ കളർ ആകുന്നത് വരെ സേമിയ വറുത്തെടുക്കുക. ശേഷം ഇതിലേക്ക് അര ലിറ്റർ പാൽ ചേർത്ത് ഇളക്കുക. ഇനി തിളച്ചു വന്ന പാലിനെ ലോ ഫ്ളൈമിലിട്ടു രണ്ട് മിനിറ്റോളം വേവിച്ചെടുക്കുക. ഇനി കാൽ കപ്പ് പഞ്ചസാര ചേർത്ത് ഇളക്കുക. എന്നിട്ട് ഒരു ടേബിൾ സ്പൂൺ കസ്റ്റാഡ് പൗഡറിൽ കാൽ കപ്പ് പാൽ ചേർത്ത് ഇളക്കുക. കട്ടയില്ലാതെ കലക്കിയ ശേഷം ഈ പാലിലേക്ക് ചേർത്ത് ഇളക്കുക. ശേഷം രണ്ട് മിനിറ്റോളം ലോ ഫ്ളൈമിലിട്ടു ഇളക്കി വേവിച്ച ശേഷം ഫ്ളൈയിം ഓഫ് ചെയ്യുക.\nഎന്നിട്ട് പാലിനെ നന്നായി തണുത്തു കിട്ടാനായി മാറ്റി വെക്കുക. ഇനി തണുത്തു വന്നപ്പോൾ സേമിയയും പാലും മിക്സ് തിക്കായി വന്നിട്ടുണ്ട്. ശേഷം ഇതിനെ ഒരു പാത്രത്തിലേക്ക് മാറ്റിയ ശേഷം ഫ്രിഡ്ജിലേക്ക് വെക്കുക. മൂന്നു മണിക്കൂർ വെച്ച് സേമിയ നല്ല പോലെ തണുപ്പിക്കുക. ഇനി അര കപ്പോളം ചെറുപഴം അരിഞ്ഞതും, ഒരു മാതളം മുഴുവനായും ചേർക്കുക. ശേഷം എല്ലാം കൂടി നല്ല പോലെ ഇളക്കിയ ശേഷം ഒരു സെർവിങ് ഗ്ലാസ്സിലേക്ക് മാറ്റുക. ഇനി ഇത്രയും കട്ടി വേണ്ട എങ്കിൽ കുറച്ചു തണുത്ത വെള്ളം ചേർത്ത് ഈ മിക്സ് ഇളക്കുക. അപ്പോൾ ഇത്രേയുള്ളൂ വളരെ ടേസ്റ്റിയായ സേമിയ വെച്ചിട്ടുള്ള കിടിലൻ ഡ്രിങ്ക് തയ്യാറായിട്ടുണ്ട്. എല്ലാവരും ഈ ഡ്രിങ്ക് ഇങ്ങനെ ഒന്ന് ട്രൈ ചെയ്തു നോക്കണേ.\nഓട്സ് കൊണ്ട് ഒരു മാജിക്കൽ ഡ്രിങ്ക്. ഇന്നേവരെ ഇത്രയും രുചിയിൽ ഒരു ഡ്രിങ്ക് കുടിച്ചിട്ടേയില്ല.\nഒരു കപ്പ് നുറുക്ക് ഗോതമ്പ് എടുക്കാനുണ്ടോ ? എങ്കിൽ ഇതൊന്നു കണ്ടു നോക്കൂ.\nമാതളം കൊണ്ട് ഇത്രയും ടേസ്റ്റിയായ റീഫ്രഷിങ് ഡ്രിങ്കോ.


രാജ്കുമാറിന്റെ ശബ്ദം അടങ്ങിയ കാസറ്റ് വീരപ്പന് കൊടുത്തയച്ചു | Rajkumar safe, sends tape - Malayalam Oneindia\nരാജ്കുമാറിന്റെ ശബ്ദം അടങ്ങിയ കാസറ്റ് വീരപ്പന് കൊടുത്തയച്ചു\nചെന്നൈ: ബന്ദിയാക്കിയ രാജ്കുമാറിന്റെ ശബ്ദത്തോടു കൂടിയ ഓഡിയോ കാസറ്റ് വനം കൊള്ളക്കാരന് വീരപ്പന് കൊടുത്തയച്ചു. താന് സുരക്ഷിതനാണെന്നും കര്‍ണാടകത്തില് സമാധാനം നിലനിര്‍ത്തണമെന്നുമാണ് രാജ്കുമാര് കാസറ്റില് പറയുന്നത്. വീരപ്പന്റെ ശബ്ദവും കാസറ്റിലുണ്ട്.\nവീരപ്പന്റെ ഒരു സഹായിയിലൂടെയാണ് കാസറ്റ് കൊടുത്തയച്ചത്. ആഗസ്ത് മൂന്ന് വ്യാഴാഴ്ച രാത്രിയാണ് കാസറ്റ് ചെന്നൈയിലെത്തിയത്.\nതാന് ആദ്യകാസറ്റില് നല്‍കിയ വിവരങ്ങള്‍തന്നെയാണ് വീരപ്പന് പുതിയ കാസറ്റിലും ആവര്‍ത്തിച്ചത്. രാജ്കുമാറിനെ മോചിപ്പിക്കുന്നതിനുള്ള വ്യവസ്ഥകള് ഇതുവരെയും വീരപ്പന് പുറത്തുവിട്ടിട്ടില്ല. സന്ധിസംഭാഷണത്തിന് പുറപ്പെട്ട നക്കീരന് എഡിറ്റര് ആര്.ആര്. ഗോപാലിനോടേ താന് വ്യവസ്ഥകള് വെളിപ്പെടുത്തൂവെന്ന് വീരപ്പന് വ്യക്തമാക്കിയിട്ടുണ്ട്.\nഅതേസമയം വീരപ്പനെ കാണാന് പുറപ്പെട്ട ഗോപാല് ഇതുവരെയും നിശ്ചിത സ്ഥലത്ത് എത്തിയില്ലെന്നാണ് കരുതുന്നത്. ഇടക്കിടെയുള്ള മഴ കാരണമാണ് യാത്ര വൈകുന്നതെന്ന് കരുതുന്നു. വെള്ളിയാഴ്ച വൈകുന്നേരത്തോടെ ഗോപാല് വീരപ്പനുമായി സന്ധിക്കുമെന്നാണ് കരുതുന്നത്.